
CELE PATRU LEGAMINTE 



1. IU I IMPECABILI ÎN TOT CEEA CE SPUNEŢI 

9 9 

Rostiţi numai adevărul. Spuneţi numai ceea ce gândiţi. Nu folosiţi cuvintele pentru 
a vă critica pe sine sau pentru a-i bârfi pe cei din jur. Folosiţi-vă de puterea cuvântului 
pentru a răspândi adevărul şi iubirea în lume. 

2. NU LUAŢI NIMIC LA MODUL PERSONAL 

Nimic din ceea ce fac alţii nu vi se datorează. Cuvintele si acţiunile celor din jur 

sunt doar o proiecţie a propriei lor realităţi, a visului lor personal. Dacă vă veţi 
imuniza în faţa opiniilor şi a acţiunilor celorlalţi oameni, veţi evita foarte multă 
suferinţă inutilă. 

3. NU FACEŢI PRESUPUNERI INUTILE 

Descoperiţi curajul de a pune întrebări şi de a exprima ceea ce doriţi cu adevărat. 
Comunicaţi cât mai clar cu putinţă cu ceilalţi oameni, pentru a evita astfel 
neînţelegerile, tristeţea şi suferinţele inutile. Acest legământ este suficient în sine pentru 
a vă transforma radical viata. 

4. FACEŢI ÎNTOTDEAUNA TOT CE VĂ STĂ ÎN PUTERE 

Potenţialul maxim al omului se schimbă în fiecare moment; de pildă, într-un fel 
veţi acţiona atunci când sunteti sănătos si în alt fel atunci când sunteti bolnav. Indiferent 

de circumstanţe, faceţi întotdeauna tot ceea ce vă stă în putere şi veţi evita astfel auto- 
acuzaţiile, abuzul de sine şi regretele. 




MULŢUMIRI 

Doresc să îmi exprim recunoştinţa faţă de Janet Mills, cea care a permis 
naşterea acestei cărţi. Doresc să le mulţumesc de asemenea lui Gabrielle Rivera, 
Gail Mills şi Nancy Carleton, care şi-au consacrat cu iubire şi cu generozitate 
timpul şi talentul, contribuind astfel la realizarea acestei cărţi. 




TOLTECII 



Cu mii de ani în urmă, toltecii erau cunoscuţi în sudul Mexicului ca un „popor al 
cunoaşterii”. Antropologii vorbesc despre tolteci ca despre un popor sau despre o rasă, 
dar în realitate aceştia au fost oameni de silinţă si artişti care au alcătuit împreună o 

societate al cărei scop era acela de a explora şi de a conserva cunoaşterea şi practicile 
spirituale ale strămoşilor lor. Maeştrii (nagualii) şi adepţii lor se adunau la 
Teotihuacan, oraşul antic alcătuit din piramide şi situat lângă Mexico City, cunoscut şi 
ca locul în care „oamenii deveneau una cu Dumnezeu”. 

De-a lungul mileniilor, nagualii au fost forţaţi să ascundă înţelepciunea ancestrală 
şi să-i păstreze existenţa în secret. Cucerirea lor de către europeni, la care s-a adăugat 
folosirea greşită a puterii personale de către o parte din discipoli, i-a silit pe maeştri să 
ascundă cunoaşterea de cei care nu erau pregătiţi să o folosească cu înţelepciune sau 
care ar fi putut să o folosească în scopuri personale şi egoiste. 

Din fericire, cunoaşterea esoterică toltecă a continuat să se transmită din generaţie 
în generaţie prin intermediul diferitelor linii spirituale ale nagua-lilor. Deşi a rămas 
acoperită în mister timp de sute de ani, profeţiile străvechi au prevestit venirea unei 
epoci în care oamenii se vor întoarce la înţelepciune. Don Miguel Ruiz, un nagual din 
linia Cavalerilor Vultu-rului, a fost inspirat să împărtăşească astăzi cu noi puternicele 
învăţături ale toltecilor. 

Cunoaşterea toltecă s-a născut din aceeaşi unitate esenţială a adevărului care 

caracterizează toate marile tradiţii ezoterice de pe acest pământ. Deşi nu este o religie, 
ea cinsteşte memoria tuturor maeştrilor spirituali care au predat vreodată pe acest 
pământ. Deşi nu este o religie, ea pune la loc de cinste toţi maeştrii spirituali care şi-au 
răspândit vreodată învăţăturile pe planeta noastră. Deşi vorbeşte despre spirit, cel mai 
bine poate fi caracterizată ca o cale a vieţii, a fericirii şi a iubirii. 




Ceea ce este adevărat este real. 

Ceea ce nu este adevărat nu este real; 
Este doar o iluzie, care pare reală. 
Iubirea este reală. 

Ea este expresia supremă a vieţii. 




ADAM SI EVA 

Povestea lui Adam şi a Evei privită dintr-o perspectivă diferită 

Una din cele mai frumoase legende străvechi, pe care aproape toată lumea a auzit- 
o, este cea a lui Adam şi a Evei. Este una din legendele mele preferate, întrucât explică 
într-o manieră simbolică ceea ce voi încerca să explic eu cu ajutorul cuvintelor. 
Povestea lui Adam şi a Evei are la bază un adevăr absolut, pe care nu l-am înţeles însă 
pe vremea când eram copil. Este una din învăţăturile cele mai profunde care ni s-au dat 
vreodată, dar cred că majoritatea oamenilor nu o înţeleg. De aceea, mi-am propus să vă 
spun această poveste dintr-o perspectivă diferită, în speranţa că aceasta a fost 
perspectiva reală a celui care a creat-o. 

Povestea celor doi este povestea mea şi a voastră. Ea se referă la noi toţi, la 
întreaga umanitate. Aşa cum ştiţi, umanitatea nu reprezintă decât o singură fiinţă vie, la 
fel cum, atunci când se unesc, bărbatul şi femeia devin o singură entitate. Povestea 
noastră se referă la oamenii primordiali, la noi înşine, aşa cum am arătat la începuturi. 

Istoria începe într-o perioadă în care umanitatea era inocentă, în care oamenii nu- 
şi închiseseră încă ochii spirituali, adică acum mai multe mii de ani. Ei trăiau în 
Paradis, sau în Grădina Edenului, care era chiar raiul pe pământ. Raiul apare oriunde ne 
aflăm, dar numai atunci când ne deschidem ochii spirituali. Este un loc al păcii şi al 
fericirii, al libertăţii si iubirii eterne. 

Pentru oamenii din acele timpuri, adică pentru Adam şi Eva, tot ce exista se 
învârtea în jurul iubirii. Ei se iubeau şi se respectau reciproc, trăind într-o armonie 
perfectă cu întreaga creaţie. Relaţia lor cu Creatorul, cu Dumnezeu, reprezenta o relaţie 
perfectă de comuniune prin iubire, ceea ce înseamnă că ei se aflau tot timpul la unison 
cu Dumnezeu, la fel cum Acesta se afla la unison cu ei. Era ceva de neconceput să-ţi fie 
frică de Dumnezeu, cel care i-a creat pe oameni. Creatorul era privit ca un Dumnezeu al 
iubirii şi al dreptăţii, iar oamenii aveau o încredere nestrămutată în El. Dumnezeu le-a 
dăruit o libertate deplină, iar oamenii primordiali şi-au folosit liberul arbitru pentru a 
iubi şi pentru a se bucura de întreaga creaţie. Viaţa în Paradis era cu adevărat frumoasă. 
Oamenii acelor timpuri priveau totul prin prisma adevărului, a realităţii, pe care o 
iubeau mai presus de orice. Aşa se trăia pe vremea aceea, şi asta fără nici cel mai mic 
efort. 

Legenda continuă spunând că în mijlocul acestui Paradis se aflau doi copaci. Unul 



era Arborele Vieţii, care dădea viată tuturor fiinţelor care existau în creaţie, si celălalt 
era Arborele Morţii, cunoscut astăzi sub numele de Arborele Cunoaşterii. Era vorba de 
un copac superb, care tăcea fructe minunate - o mare tentaţie pentru oricine. Dumnezeu 
le-a spus oamenilor: „Nu vă apropiaţi de Arborele Cunoaşterii, căci dacă veţi mânca 
din fructele sale, veţi muri”. 

Oamenii au fost de acord, dar natura lor era una curioasă, aşa că, mai devreme sau 
mai târziu, ei au ajuns în preajma copacului respectiv. Dacă vă mai amintiţi povestea, 

vă aduceţi cu siguranţă aminte şi cine locuia în acel copac. In Arborele Cunoaşterii îşi 
făcuse sălaş un şarpe uriaş, extrem de otrăvitor. Unul din simbolurile conceptului toltec 
de Parazit este şarpele, şi vă puteţi imagina cu uşurinţă de ce. 

Legenda afirmă că şarpele care trăia în Arborele Cunoaşterii era un înger căzut 
care fusese pe timpuri cel mai frumos între toţi. După cum ştiţi, un înger este un mesager 
al învăţăturii lui Dumnezeu, o învăţătură referitoare la adevăr şi iubire. Dintr-un motiv 
sau altul, îngerul respectiv a refuzat să mai transmită acest mesaj al adevărului, ceea ce 

înseamnă că a trecut în extrema cealaltă, transmiţând un mesaj al minciunii. In acest 
mesaj, iubirea a fost înlocuită cu teama, iar adevărul cu iluzia. Legenda îl numeşte chiar 
pe îngerul căzut Prinţul Minciunii, ceea ce înseamnă că el este un mincinos etern. Orice 
cuvânt care provine din gura lui reprezintă o minciună. 

Potrivit acestei legende, Prinţul Minciunilor trăia în Arborele Cunoaşterii; de 
aceea, fructul acelui copac, respectiv cunoaşterea, a fost contaminat de minciună. 
Oamenii primordiali au ajuns aşadar la copac şi au avut o conversaţie incredibilă cu 
Prinţul Minciunii. Erau oameni inocenţi, care nu cunoşteau nimic; de aceea, ei aveau 
încredere în orice li s-ar fi spus. Iar în faţa lor se afla tocmai Prinţul Minciunii, primul 
povestitor, prima fiinţă inteligentă. Povestea devine acum din ce în ce mai interesantă, 

căci şarpele reprezintă o mare provocare. 

îngerul căzut le-a vorbit oamenilor, iar aceştia au continuat să-l asculte cu gurile 
căscate. După cum ştiţi, orice copil adoră poveştile bunicilor săi. Acestea sunt extrem 
de seducătoare, iar dorinţa copiilor de a afla mai multe este nelimitată. Din păcate, cel 
care le vorbea oamenilor primordiali era tocmai Prinţul Minciunilor. Tot ce spunea el 
erau numai minciuni, iar oamenii au fost seduşi de acestea. Ei au crezut în poveştile 
îngerului căzut, iar această greşeală s-a dovedit fatală pentru ei. Asta înseamnă să 
mănânci din fructele Arborelui Cunoaşterii. Oamenii au fost de acord cu el şi au 
acceptat cuvintele sale, considerându-le drept adevăruri. Ei au crezut minciunile sale, 
confirmându-le prin credinţa lor. 

Când au muşcat din măr, ei s-au hrănit practic cu minciunile care au venit o dată cu 
acea cunoaştere. Ce înseamnă atunci când te hrăneşti cu minciuni? Ajungi să crezi în 
ele, şi pac! Ajungi să trăieşti practic în minciună. Nu este deloc greu să înţelegem acest 
proces. Mintea reprezintă un sol fertil pentru orice concepte, idei şi opinii. Dacă cineva 
ne spune o minciună şi noi o acceptăm, aceasta se înrădăcinează în mintea noastră. Ea 
prinde puteri şi începe să crească, la fel ca un copac care se hrăneşte din sol. O 




minciună cât de mică poate deveni foarte contagioasă, răspândindu-şi seminţele din om 
în om, pe măsură ce o împărtăşim cu alţii. Ei bine, chiar acest lucru s-a întâmplat: 
minciunile au pătruns în minţile oamenilor, reproducând întregul Arbore al Cunoaşterii 

în aceste minţi. In traducere: aproape tot ceea ce ştim noi sunt minciuni! 

Arborele Cunoaşterii reprezintă un simbol foarte puternic. Legenda spune că 
oricine mănâncă din fructele sale va putea face diferenţa dintre bine şi rău, dintre 
adevăr si minciună, dintre ceea ce este frumos si ceea ce este urât. El acumulează toată 
această cunoaştere şi începe să emită judecăţi. Ei bine, chiar acest lucru s-a întâmplat 
cu oamenii acelor timpuri. Simbolismul mărului este următorul: orice concept, orice 
minciună, este precum un fruct care conţine seminţe. Dacă plasăm aceste seminţe într-un 
sol fertil, ele dau naştere unui alt copac. Acesta va face noi fructe, cu ajutorul cărora 
cunoaşterea se amplifică din ce în ce mai tare. 

Orice om a ajuns astăzi să deţină propriul său Arbore al Cunoaşterii, care nu este 
altceva decât propriul său sistem de convingeri. Arborele Cunoaşterii se referă la acea 
structură în care credem fără rezerve. Fiecare concept, fiecare opinie în care credem 
alcătuieşte o ramură în acest copac, până când ne trezim în cap cu întregul Arbore al 
Cunoaşterii. De îndată ce acesta ajunge la maturitate în mintea noastră, noi auzim vocea 
puternică a îngerului căzut vorbind în interiorul nostru. Prinţul Minciunilor ajunge să 
trăiască astfel în capul nostru. Toltecii afirmă că mărul cu care s-au hrănit primii 
oameni era putred: în el trăia un Parazit. Mâncând fructul, ei au asimilat inclusiv 
Parazitul, care a ajuns să trăiască viaţa în locul lor. Marele Povestitor, Parazitul, se 
naşte în mintea noastră si se hrăneşte cu credinţa noastră, crescând din ce în ce mai 

mare. 

Povestea lui Adam şi a Evei explică felul în care umanitatea a căzut din visul 
raiului în cel al iadului. Aşa se face că am ajuns unde am ajuns. Legenda afirmă că 
oamenii nu au mâncat decât o singură înghiţitură din acel măr, dar acest lucru nu este 
adevărat. Eu cred că ei au mâncat toate fructele copacului, după care s-au îmbolnăvit, 
căci se hrăniseră cu prea multe minciuni şi otrăvuri emoţionale. Oamenii au asimilat 
toate conceptele, toate opiniile şi toate poveştile pe care le-a spus marele mincinos, 
fără să- si dea seama că acestea nu erau adevărate. 

In acel moment, ochii lor spirituali s-au închis, iar ei nu au mai putut vedea lumea 
prin ochii adevărului. Au început să o perceapă într-un mod diferit, care le-a schimbat 
complet viaţa. Când Arborele Cunoaşterii a prins rădăcini în mintea lor, ei nu au mai 
putut percepe altceva decât minciunile, respectiv cunoaşterea. Au căzut astfel din 
Paradis, căci minciunile nu au ce căuta acolo. Căderea din Paradis nu înseamnă altceva 
decât trecerea într-un vis al minciunii. Este visul pe care îl trăim şi astăzi, deopotrivă 
colectiv si individual, si are la bază numai minciuni. 

înainte ca oamenii să mănânce fructul din Arborele Cunoaşterii, ei trăiau în 
adevăr. Nu puteau rosti decât adevărul. Trăiau în iubire, fără să se teamă. După ce au 
mâncat fructul respectiv, ei au cunoscut vinovăţia şi ruşinea. Au început să se judece pe 




ei înşişi, considerând că nu mai sunt suficient de buni. Din păcate, au început să-i 
judece şi pe cei din jur după aceleaşi criterii. O dată cu judecăţile de valoare a apărut 
polarizarea, separarea, dar şi dorinţa de a pedepsi şi de a fi pedepsiţi. Pentru prima 
oară în viaţa lor, ei nu s-au mai comportat cu bunătate unii faţă de ceilalţi. Nu au mai 
respectat şi nu au mai îndrăgit întreaga creaţie a lui Dumnezeu. Au cunoscut suferinţa şi 
au început să se învinovăţească singuri, dar şi pe cei din jur, sfârşind prin a-1 învinovăţi 
chiar pe Dumnezeu. Oamenii au început să nu mai creadă că Dumnezeu reprezintă 
iubirea şi dreptatea şi au devenit convinşi că acesta abia aşteaptă să-i pedepsească şi să 
le facă rău. Acest lucru nu era adevărat. Era o minciună, dar oamenii au crezut în ea, 
separându-se astfel de Dumnezeu. 

Putem înţelege acum cu uşurinţă la ce se referă păcatul originar. Acesta nu se 
referă la sex. Cei care afirmă contrariul nu fac decât să răspândească o altă minciună. 
Păcatul originar se referă la credinţa în minciunile rostite de şarpele din Arborele 
Cunoaşterii, de îngerul căzut. Semnificaţia cuvântului păcat este următoarea: „a se 
împotrivi”. Tot ceea ce spunem şi tot ceea ce facem împotriva propriei noastre fiinţe 
reprezintă un păcat. Păcatul nu are nimic de-a face cu vinovăţia sau cu condamnarea 
morală, ci mai degrabă cu trăirea în minciună şi folosirea acesteia împotriva noastră. 
Din acel prim păcat, din acea minciună primordială s-au născut toate celelalte păcate. 

Câte minciuni auziţi în mintea dumneavoastră? Cine este cel care vorbeşte într- 

una, care judecă, care emite atâtea opinii? Dacă nu sunteţi capabil de iubire, acest lucru 
se datorează faptului că acea voce nu vă lasă să iubiţi. Dacă nu vă bucuraţi de viaţă, 
acest lucru se datorează vocii interioare. 

Mai mult decât atât, mincinosul din mintea noastră simte nevoia continuă să dea 
glas minciunilor sale, să le povestească într-una. Datorită lui, noi le împărţim şi celor 
din jur fructele Arborelui Cunoaşterii. Acelaşi lucru îl fac şi ei, căci în mintea lor 
trăieşte acelaşi mincinos, şi astfel, împreună devenim din ce în ce mai puternici. Putem 
acum să urâm mai mult, să-i rănim într-o mai mare măsură pe alţii, să ne apărăm 
propriile minciuni şi să devenim fanatici ai lor. Oamenii au ajuns chiar să se distrugă 
reciproc de dragul minciunilor în care cred. Cine este acela care trăieşte în locul 
nostru? Cine face toate alegerile în locul nostru? Cred că răspunsul la aceste întrebări a 
devenit evident. 

Acum ştim ce se petrece în mintea noastră. Aici trăieşte povestitorul, vocea din 
capul nostru care vorbeşte într-una şi pe care noi o ascultăm, crezând fiecare cuvânt al 
ei. Această voce nu se opreşte niciodată din judecăţile sale. Ea judecă tot ce facem, tot 
ce nu facem, tot ce simţim, tot ce nu simţim, tot ce fac cei din jur. Bârfeşte într-una şi nu 
spune altceva decât aproape numai minciuni. 

Aceste minciuni ne captează atenţia şi ajungem să nu mai vedem altceva decât 
minciuni. Acesta este motivul pentru care nu mai vedem realitatea raiului, care continuă 
să existe chiar aici, în jurul nostru. Raiul există în noi, căci oamenii nu sunt altceva 
decât copii ai raiului. Vocea din capul nostru nu ne aparţine, căci nu ne naştem cu ea. 




Ea apare ulterior, prin învăţare. Mai întâi învăţăm să vorbim, apoi aflăm diferite puncte 
de vedere, si în sfârsit toate aceste judecăţi si minciuni. Atunci când abia învaţă să 

vorbească, copilul nu rosteşte altceva decât adevărul. încetul cu încetul, el este 
programat însă, implantându-i-se în minte întregul Arbore al Cunoaşterii, iar marele 
mincinos preia controlul asupra vieţii sale. 

Din clipa în care s-au separat de Dumnezeu, oamenii au şi început căutarea 
acestuia. Pentru prima oară în viaţa lor, ei au început să caute iubirea, convinşi fiind că 
nu mai dispun de ea. Ei au început să caute adevărul, dreptatea, frumuseţea. Căutarea 
paradisului pierdut a început cu mii de ani în urmă şi ea continuă şi astăzi. Ceea ce 
căutăm este de fapt ceea ce am fost cândva, înainte de a începe să credem în minciuni: 
autenticitatea, iubirea, bucuria. De fapt, noi nune căutăm decât propriul Sine. 

Dumnezeu a avut întru totul dreptate atunci când ne-a spus că dacă vom mânca din 
fructele Arborelui Cunoaşterii vom muri. Strămoşii noştri le-au mâncat. Iar noi am 

murit. Am murit deoarece şinele nostru autentic nu mai există (în conştiinţa noastră). 
Cel care trăieşte viata noastră este acum marele mincinos, Prinţul Minciunilor, vocea 
din capul nostru. Dacă doriţi, îi puteţi spune gândire. Personal, prefer să-i spun vocea 
cunoaşterii. 



Teme de reflecţie 

• Mintea reprezintă un sol fertil pentru concepte, idei şi opinii. Dacă cineva ne 
spune o minciună şi ajungem să credem în ea, acea minciună prinde rădăcini în mintea 
noastră, crescând din ce în ce mai puternică, la fel ca un copac. O minciună cât de mică 
poate fi extrem de contagioasă, răspândindu-şi seminţele din om în om, pe măsură ce o 
împărtăşim cu alţii. 

• Cunoaşterea pătrunde astfel în capul nostru şi dă naştere unei anumite structuri, 
respectiv totalitatea lucrurilor pe care le cunoaştem. Odată implantată în mintea noastră, 
noi ajungem să percepem numai ceea ce credem, respectiv propria noastră cunoaştere. 
Iar aceasta nu constă în cea mai mare parte decât din minciuni. 

• De îndată ce Arborele Cunoaşterii prinde rădăcini în mintea noastră, noi începem 
să auzim vocea puternică a îngerului căzut. Această voce nu se opreşte niciodată din 
judecăţile sale. Ea ne spune ce este bine şi ce este rău, ce este frumos şi ce este urât. 
Aşa se naşte în mintea noastră povestitorul, care devine apoi din ce în ce mai puternic, 
căci noi îl hrănim cu credinţa noastră. 

• Raiul există, dar nu apare decât prin deschiderea ochilor spirituali, atunci când 
începem să percepem lumea prin ochii adevărului. De îndată ce minciunile ne captează 
atenţia, ochii noştri spirituali se închid. Ieşim astfel din visul raiului şi începem să 
visăm visul iadului. 

• Raiul ne aparţine tuturor, căci noi suntem copiii raiului. Vocea din capul nostru 
nu ne aparţine, căci atunci când ne naştem, nu ne naştem cu ea. Gândirea apare ulterior, 




prin învăţare. începem prin a învăţa limbajul, apoi diferite puncte de vedere, şi în 
sfarsit toate aceste judecăţi si minciuni. Vocea cunoaşterii se naşte o dată cu 

acumularea de cunoştinţe. 

• înainte de a ne hrăni cu minciunile care apar o dată cu cunoaşterea, noi trăim în 
adevăr. Nu rostim altceva decât adevărul. Trăim în iubire, fără nici un pic de teamă. De 
îndată ce apare cunoaşterea, începem să ne judecăm pe noi înşine. Nu ne mai simţim 
suficient de buni, devenim vinovaţi, ne ruşinăm şi simţim nevoia de a fi pedepsiţi. 

începem să visăm numai minciuni, şi ne separăm astfel de Dumnezeu. 

• Din clipa în care ne separăm de Dumnezeu, începem căutarea lui, a iubirii pe 
care suntem convinşi că am pierdut-o. Oamenii caută încontinuu dreptatea, frumuseţea, 
adevărul - adică exact ceea ce erau înainte de a cădea în capcana marelui mincinos. în 
realitate, ei îşi caută propriul sine. 




O VIZITA LA BUNICUL 



Descoperirea unui adevăr simplu 

Mă consider foarte norocos, căci am crescut învăţând o tradiţie străveche si 
autentică - tradiţia toltecă. Mama mea era o mare vindecătoare, iar miracolele erau 
ceva firesc pentru mine, căci nu am cunoscut niciodată altceva. Am crescut cu 
convingerea că totul este cu putinţă, dar multe din lucrurile pe care le-am aflat în 

legătură cu toltecii erau superstiţii şi mituri. îmi amintesc că vedeam aceste superstiţii 
pretutindeni. De aceea, când am devenit adolescent, m-am revoltat împotriva 
minciunilor asociate cu această tradiţie. Am învăţat astfel să pun totul la îndoială, până 
când anumite experienţe mi-au deschis ochii faţă de adevăr. Am înţeles atunci că tot ce 
aflasem despre toltecii de altădată era adevărat. Am înţeles acest lucru nu cu mintea, ci 
cu sufletul, aşa că nu mai puteam vorbi acum de o simplă teorie. Ştiam, dar nu puteam 
explica încă în cuvinte. 

Doresc să vă povestesc în această carte o parte din experienţele care mi-au 
schimbat radical perspectiva. Fiecare nouă experienţă îmi permitea să înţeleg ceva nou, 
absolut evident, dar pe care nu îl înţelesesem până atunci. Chiar dacă ordinea în care 
voi relata aceste experienţe nu este absolut identică cu cea reală, cert este că aşa le 
percep eu şi aşa încerc să mi le explic acum Este posibil să fi trăit şi dumneavoastră 
experienţe similare cu ale mele, care v-au ajutat spiritual să înţelegeţi că majoritatea 
lucrurilor în care credem nu sunt reale. Din fericire, ocaziile de a realiza adevărul ne 
înconjoară de pretutindeni, iar viaţa mea a fost plină de asemenea ocazii. Nu le-am 
perceput ca atare chiar pe toate, dar o parte din ele mi-au deschis ochii spirituali şi au 
permis transformarea fiinţei mele. 

Una din aceste ocazii s-a petrecut pe vremea când eram elev la liceu şi când mi- 
am vizitat bunicul. Acesta era un bătrân nagual, adică un fel de şaman. Avea aproape 
90 de ani şi era foarte des vizitat de tot felul de oameni, care veneau la el pentru a 
învăţa sau pur şi simplu pentru a fi în preajma lui. Bunicul îmi fusese învăţător încă de 
pe vremea când eram copil, şi o mare parte din tinereţe mi-am petrecut-o muncind din 
greu pentru a-i câştiga respectul. 

De data aceasta mă simţeam un intelectual şi doream să-l impresionez cu 
cunoştinţele învăţate la scoală. Ardeam de nerăbdare să-i demonstrez celui care mi-a 

influenţat într-o măsură atât de puternică viaţa cât de deştept eram. M-am dus aşadar 



acasă la bunicul, care m-a primit ca de obicei, cu un zâmbet larg pe faţă şi plin de 
iubire. Am început să-i spun punctele mele de vedere legate de toată nedreptatea din 
această lume, de sărăcie, de violenţă, de conflictul dintre bine şi ceea ce numeam pe 
atunci rău. 

Bunicul era un om foarte răbdător si asculta întotdeauna cu mare atentie ceea ce îi 

spuneam Acest lucru m-a încurajat să-i vorbesc şi mai mult, numai cu scopul de a-1 
impresiona. La un moment dat, am văzut pe faţa lui umbra unui zâmbet. Ooh! Ştiam că se 

pregăteşte ceva. Se pare că nu era deloc impresionat de cuvintele mele. „îşi bate joc de 
mine”, m-am gândit. A observat imediat reacţia mea şi m-a privit drept în ochi: „Ei 
bine, Miguel, tot ce ai învăţat la şcoală sunt nişte teorii excelente, dar nu trebuie să uiţi 
că sunt simple teorii. Tot ce mi-ai spus a fost o simplă poveste. Asta nu înseamnă că 
este si adevărată”. 

9 

Bineînţeles că nu mi-a căzut prea uşor! Egoul meu s-a simţit rănit, aşa că am 
încercat să-mi apăr punctul de vedere. Era însă prea târziu, căci bunicul începuse deja 
să vorbească. M-a privit cu un zâmbet mare pe faţă şi mi-a spus: „Ştii, foarte mulţi 
oameni cred că în univers există un mare conflict între bine si rău. Ei bine, acest lucru 
pur şi simplu nu este adevărat. Există într-adevăr un asemenea conflict, dar el are loc 
numai în interiorul minţii umane, nu şi la nivelul universului. De pildă, el nu se 
manifestă în lumea plantelor şi animalelor. Nu este valabil pentru stele şi pentru copaci, 
sau pentru restul naturii. Este valabil numai în ceea ce îi priveşte pe oameni. Nici chiar 
conflictul din interiorul mintii umane nu este între bine si rău. Adevăratul conflict din 

mintea noastră este între adevăr si neadevăr, între adevăr si minciună. Binele si răul nu 
sunt altceva decât rezultatul acestui conflict. Rezultatul credinţei în adevăr este 

bunătatea, iubirea, fericirea. Dacă îţi trăieşti viaţa în adevăr, te simţi bun, iar lumea ţi 
se pare un paradis. Rezultatul credinţei în minciuni şi apărarea acestor minciuni este 
ceea ce tu numeşti rău; el conduce întotdeauna la fanatism. Credinţa în minciuni dă 
întotdeauna naştere la injustiţie, la violenţă şi la abuzuri de toate felurile, la suferinţă, 
nu numai la nivelul societăţii, ci şi al individului. Universul este ceva simplu, la fel ca 
este sau nu este, dar oamenii obişnuiesc să complice totul”. 

Hmm. . . Ceea ce îmi spunea bunicul era logic şi am înţeles ce dorea să spună, dar 
nu prea îmi venea să îl cred. Cum ar fi fost posibil ca tot răul din această lume, toate 
războaiele, violenţele şi injustiţia să fie rezultatul unui lucru atât de simplu? Cu 
siguranţă, lucrurile erau mult mai complicate. 

Dar bunicul a continuat: „Miguel, întreaga dramă a vieţii tale personale este 
rezultatul credinţei în minciuni, îndeosebi a celor legate de propria ta fiinţă. Şi prima 
minciună în care crezi este aceea că nu eşti: că nu eşti asa cum ar trebui să fii, că nu 

eşti suficient de bun, că nu eşti perfect. In realitate, noi ne naştem perfecţi, creştem 
perfecţi şi vom muri perfecţi, căci nu există decât perfecţiunea. Marea minciună este că 
nu eşti perfect, că există cineva care nu este perfect aşa cum este. De aceea, toată lumea 
caută o imagine a perfecţiunii pe care nu o va putea atinge niciodată. Nu poţi atinge 




perfecţiunea mergând pe această cale, pentru simplul motiv că imaginea este falsă. Este 
o minciună, dar tu investeşti în ea credinţa ta, construind apoi o întreagă structură 
alcătuită din minciuni numai pentru a o susţine”. 

/V 

In clipa aceea nu mi-am dat seama pe loc că bunicul mi-a dăruit o mare ocazie: o 
idee simplă, dar adevărată, prin care dorea să mă ajute să conştientizez faptul că 
întreaga dramă a existenţei mele, că toate suferinţele din viaţa mea aveau la bază 
credinţa mea în minciuni. Deşi doream să cred din tot sufletul în ceea ce-mi spunea el, 
nu am reuşit decât să pretind acest lucru. Totul era atât de logic încât i-am răspuns: „Da, 

bunicule, ai dreptate. Sunt întru totul de acord cu tine”. In realitate, minţeam In capul 
meu existau mult prea multe minciuni pentru a accepta ceva atât de simplu ca adevărul. 

Bunicul m-a privit în continuare cu multă bunătate şi mi-a spus: „Miguel, văd cu 
uşurinţă că îţi dai toată osteneala să mă impresionezi, să-mi demonstrezi că eşti 
suficient de bun pentru mine, şi îmi dau seama că faci acest lucru tocmai pentru că nu te 
consideri suficient de bun pentru tine”. Ah! De data asta m-a prins! Nu ştiam de ce, dar 
mă simţeam de parcă m-ar fi prins cu minciuna. Nu îmi dădusem niciodată seama până 
atunci că bunicul era conştient de insecuritatea mea, de judecarea de sine, de 
autorespingere, de vinovăţia şi ruşinea pe care o simţeam. De unde putea să ştie că 
pretindeam a fi ceea ce nu eram? 

Bunicul mi-a zâmbit din nou şi mi-a spus: „Miguel, tot ce ai învăţat la şcoală, tot 
ce ştii la ora actuală despre viaţă, nu este altceva decât cunoaştere. De unde ştii tu dacă 
ceea ce ai învăţat este adevărat sau nu? De unde poţi să ştii dacă ceea ce crezi chiar 
despre tine este adevărat sau nu?” De data aceasta m-am simţit dator să reacţionez: 
„Evident că ştiu adevărul despre mine însumi. Doar eu sunt cel care trăieşte cu mine în 
fiecare zi. Ştiu foarte bine cine sunt!” Bunicul s-a amuzat copios şi mi-a răspuns: 

„Adevărul este că nu ai nici cea mai mică idee despre cine eşti în realitate. In schimb, 
ai o grămadă de idei despre cine nu eşti. Ai practicat atâta vreme acest tip de 
cunoaştere încât ai ajuns să crezi că această imagine de sine este într-adevăr una cu 

tine. Ţi-ai investit întreaga credinţă în aceste minciuni. In realitate, ele nu sunt altceva 
decât o poveste, nu adevărul. 

Miguel, puterea omului este dată de credinţa sa. Credinţa este marea putere 
creatoare şi nu are nimic de-a face cu religia. Ea este rezultatul unui legământ. Atunci 
când faci cu tine însuţi un legământ de a crede într-o anumită idee, fără a mai avea nici 
o îndoială, îti investeşti credinţa în acea idee. Dacă nu ai nici cea mai mică îndoială în 
legătură cu ceea ce crezi, acea idee devine pentru tine adevărul, chiar dacă este o 
minciună. Credinţa ta este atât de puternică încât în cazul în care crezi cu adevărat că nu 
eşti suficient de bun, atunci nu eşti suficient de bun! Dacă eşti convins că vei eşua, vei 
eşua, atât de mare este magia şi puterea credinţei personale. Aşa cum spuneam mai 
devreme, suferinţa ta se datorează faptului că ai ajuns să crezi în minciuni. Totul este 
foarte simplu. Umanitatea a ajuns în stadiul în care a ajuns datorită faptului că oamenii 
cred în tot felul de minciuni, într-o manieră colectivă. Sunt mii de ani de când cred în 




ele, şi au ajuns să reacţioneze la ele cu ură, cu violenţă, cu mânie. în realitate, ele nu 
sunt altceva decât minciuni”. 

M-am întrebat în sinea mea: „Atunci cum putem cunoaşte adevărul?” înainte să 
apuc însă să pun cu voce tare întrebarea, bunicul mi-a şi răspuns la ea: „Adevărul 
trebuie experimentat. Oamenii simt nevoia să descrie, să explice, să exprime ceea ce 
percep, dar atunci când experimentezi adevărul nu există cuvinte care să-l exprime. Cel 
care afirmă că , Acesta este adevărul’ minte, chiar dacă nu- şi dă seama de acest lucru. 
Noi putem percepe adevărul cu simţurile noastre, dar de îndată ce încercăm să-l 
exprimăm în cuvinte, îl distorsionăm, şi el îşi pierde calitatea de adevăr. El devine o 
poveste, o proiecţie bazată pe realitate, care este reală numai pentru noi, dar noi 
continuăm să încercăm să o transpunem în cuvinte. De fapt, acest lucru este minunat, 
căci este arta supremă care ne face să fim oameni”. 

Bunicul şi-a dat seama că nu am înţeles prea clar ce-mi spusese. De aceea, a 
adăugat: „Miguel, un artist încearcă să exprime ceea ce percepe prin arta sa. Chiar dacă 
ceea ce pictează un pictor nu este identic cu realitatea, peisajul său seamănă suficient de 
mult cu aceasta pentru a-i reaminti de ceea ce percepe. Să spunem că eşti prietenul lui 

Pablo Picasso. Din prietenie, acesta îţi propune să-ţi facă portretul. Ii pozezi, şi după 
multe zile de lucru, el îţi prezintă tabloul. Chiar dacă vei spune: ,Bine, dar acesta nu 
sunt eu!’, Picasso îţi va răspunde: ,Ba da. Aşa te văd eu’. Pentru Picasso, acest lucru 
este adevărat, căci el a exprimat prin pictura lui ceea ce a perceput. Pentru tine nu este 
însă neapărat la fel, căci tu ai o cu totul altă percepţie despre tine. 

Ei bine, toţi oamenii acţionează la fel ca Picasso. Orice om este un povestitor, 
ceea ce înseamnă că orice om este un artist. Ceea ce face Picasso cu culorile, oamenii 
obişnuiţi fac cu cuvintele lor. Ei asistă la ceea ce se petrece în interiorul şi în jurul lor, 
după care descriu aceste lucruri în cuvinte (fac un fel de portret verbal al acestora). Ei 

inventează poveşti despre tot ceea ce percep, distorsionând adevărul, la fel ca Picasso. 

/\ 

Pentru ei însă, acesta este adevărul. In anumite cazuri, modul în care distorsionează ei 
realitatea este foarte agreat de alţi oameni; de pildă, arta lui Picasso este foarte preţuită 
de semenii noştri. 

Orice om îşi creează propria sa poveste, un punct de vedere personal şi unic. De 
ce să le impunem atunci povestea noastră altor oameni, de vreme ce aceasta nu este 
adevărată? Dacă înţelegi acest lucru, nu vei mai simţi nevoia să aperi valorile în care 
crezi. Nu contează deloc dacă ai dreptate sau dacă demonstrezi că alţii greşesc. Cert 
este că orice ar crede oamenii, acesta reprezintă punctul lor de vedere. Nu are nimic 
de-a face cu tine”. 

Ca de obicei, în loc să-l impresionez eu pe bunicul, m-a impresionat el pe mine. 
Respectul meu pentru el a atins cote uriaşe. Mai târziu, aveam să înţeleg şi zâmbetul de 
pe faţa lui. Nu şi-a dorit nici o clipă să mă ia peste picior. Pur şi simplu îi reaminteam 
de un timp în care încercase la rândul lui să îşi impresioneze părinţii sau bunicii. 

După conversaţia cu bunicul meu, am simţit nevoia să meditez mai profund asupra 




acestor lucruri. Mi-am propus să îmi studiez mai îndeaproape viaţa personală şi să 
descopăr când anume am început să îmi investesc credinţa în minciuni. Nu a fost deloc 
un proces uşor. Am avut nevoie de ani întregi pentru a digera conversaţia cu bunicul 
meu. Nu mi-a fost deloc uşor să conştientizez unde mă aflu în momentul prezent, nici să 
renunţ la valorile în care credeam la ora actuală. îmi doream însă din răsputeri să obţin 
răspunsuri, căci această curiozitate face parte integrantă din natura mea. Doream să 
cunosc, şi unicul punct de referinţă la care mă puteam raporta erau amintirile mele. 

Teme de reflecţie 

• Există un co nfl ict în interiorul mintii umane între ceea ce este si ceea ce nu este 

adevărat, între adevăr si minciună. Rezultatul credinţei în adevăr este bunătatea, 
iubirea, fericirea. Rezultatul credinţei în minciuni şi în apărarea acestora este injustiţia 
si suferinţa - nu numai la nivel social, ci si individual. 

5 9 ~ 5 

• întreaga dramă pe care o suferă oamenii este rezultatul credinţei lor în minciuni, 
îndeosebi în cele legate de ei înşişi. Prima minciună în care cred este aceea că nu sunt: 
nu sunt aşa cum ar trebui să fiu, nu sunt perfect. Adevărul este că orice om este perfect 
din naştere, pentru că nu există altceva decât perfecţiunea. 

• Majoritatea oamenilor nu ştiu ce sunt ei în realitate, dar ştiu foarte bine ce nu 
sunt. Ei îşi creează o anumită imagine despre perfecţiune, o poveste despre ceea ce ar 
trebui să fie, după care pornesc în căutarea respectivei imagini. Imaginea reprezintă o 

minciună, dar ei îşi investesc credinţa în ea. In continuare, construiesc o întreagă 
structură de minciuni pentru a o susţine. 

• Credinţa reprezintă o forţă atotputernică în oameni. Dacă ne investim credinţa 
într-o minciună, aceasta capătă putere de adevăr pentru noi. Dacă suntem convinşi că nu 
suntem suficient de buni, voinţa noastră ni se va împlini („Facă-se voia ta!”). Dacă 
suntem convinşi că vom da greş, vom da, atât de mare este puterea şi magia credinţei. 

• Mulţi oameni percep adevărul cu ajutorul simţurilor lor, dar atunci când încearcă 
să îl descrie în cuvinte, nu reuşesc decât să spună o poveste care distorsionează acest 
adevăr. Chiar dacă pentru noi are valoare de adevăr, nu înseamnă că povestea noastră 
are aceeaşi valoare şi pentru cei din jur. 

• Orice om este un povestitor care are un punct unic de vedere. Dacă vom înţelege 
acest lucru, nu vom mai simţi nevoia să ne impunem propriile poveşti celor din jur sau 
să ne apărăm convingerile. Dimpotrivă, ne vom considera un fel de artişti, care au 
dreptul de a- şi crea arta aşa cum doresc. 

MINCIUNA REFERITOARE LA 
IMPERFECŢIUNEA NOASTRĂ 

Amintiri din copilărie 

îmi amintesc cât de liber mă simţeam atunci când eram copil. A fost o perioadă 

minunată. îmi amintesc de pildă că am învăţat să merg înainte de a învăţa să vorbesc. 

Eram ca un mic bureţel, gata să absoarbă orice fel de cunoaştere. îmi amintesc chiar de 
felul în care eram înainte de a învăţa să vorbesc. 

Pe când eram doar un bebeluş am fost o fiinţă extrem de autentică. Nu am pretins 
niciodată că sunt cine nu eram. Singurele tendinţe pe care le aveam erau acelea de a mă 

juca, de a explora şi de a fi fericit. întreaga mea viaţă era guvernată de emoţii. Nu 

acceptam să fac decât ceea ce doream şi urmăream să evit ceea ce nu îmi plăcea. 

întreaga mea atenţie era focalizată asupra dorinţelor mele şi puteam percepe cu uşurinţă 
emoţiile persoanelor din jurul meu. Dacă doriţi, puteţi să-i spuneţi instinct, dar în 
realitate era un fel de percepţie intuitivă. Erau oameni care îmi trezeau instantaneu 
încrederea si de care nu mă feream. In schimb, alţii îmi trezeau o stare instinctivă de 
neîncredere; în preajma lor nu mă simţeam deloc confortabil. Evident, existau multe 
emoţii pe care nu le puteam explica, căci îmi lipseau cuvintele. 

îmi amintesc perfect că atunci când mă trezeam şi vedeam faţa mamei mele, 
simţeam o dorinţă nestăvilită de a o strânge în braţe. Pe vremea aceea nu ştiam că 
această emoţie este numită iubire. Iubirea mi se părea ceva absolut natural. Simţeam 

acelaşi lucru şi în legătură cu jucăriile mele, ca să nu mai vorbim de pisica şi de 

câinele meu. îmi amintesc de momentele când tata se întorcea de la serviciu, iar eu 
alergam şi săream pe el cu o bucurie atât de mare, încât întreaga faţă îmi înflorea într-un 
zâmbet larg. Vă asigur că aceste amintiri sunt complet autentice. Stăteam toată ziua gol, 
dar nu-mi păsa deloc ce gândeau cei din jur. Mă simţeam perfect în pielea mea, căci îmi 
lipsea cunoaşterea. Mintea mea nu era încă programată. Nu ştiam cine sunt eu şi nici 

nu-mi doream să aflu - la fel ca un câine, care nu ştie că este câine, dar se comportă ca 

atare. La fel eram si eu. îmi trăiam viata fără să mă simt divizat în vreun fel. Aceasta 

era natura mea înainte de a învăţa să vorbesc. 

Am continuat să îmi explorez astfel amintirile din copilărie şi am descoperit că 
există un fenomen care se petrece în cazul tuturor oamenilor? Ce anume se petrece? Ei 

descoperă cunoaşterea. îmi amintesc de perioada în care am început să învăţ cuvintele. 



Am învăţat numele tuturor obiectelor pe care le observam. Am învăţat o limbă, lucru 
care mi s-a părut minunat. Acum puteam să cer ceea ce doream. Câteva luni sau poate 
câţiva ani mai târziu mintea mea a devenit suficient de matură pentru a învăţa concepte 
abstracte. Odată cu aceste concepte s-a petrecut ceva incredibil: am început să creez 
poveşti prin care calificam tot ce mă înconjura, ce anume este bun şi ce este rău, ce ar 
trebui să fiu sau să nu fiu, ce este frumos şi ce este urât. Am început să învăţ de la 
părinţii mei nu numai ce ziceau, ci şi ceea ce tăceau. Am învăţat nu numai din cuvintele 
lor adresate mie, ci şi din ceea ce spuneau în legătură cu alţi oameni. Am învăţat astfel 

să interacţionez. Copiam tot ceea ce vedeam. îmi vedeam tatăl, extrem de puternic, cu 
opinii ferme, şi îmi doream să devin la fel ca el. Abia aşteptam să cresc ca să am şi eu 
propriile mele opinii. 

Când am sfârşit prin a înţelege perfect limba, aproape toată lumea a început să-mi 
spună cine şi ce sunt. Era o modalitate de învăţare bazată pe opiniile povestitorilor din 
jurul meu. Mama mi-a creat o imagine despre mine însumi, în funcţie de imaginea pe 

care o avea despre mine. îmi spunea cine sunt, iar eu o credeam. Tata avea însă o cu 
totul altă viziune, dar am fost de acord si cu el. Evident, fiecare din fraţii si surorile 
mele aveau propria lor opinie despre mine. Nu puteam să nu fiu de acord cu ei, căci 
aveau o vârstă mai mare decât mine si ştiau mult mai multe, deşi eu eram cel care trăia 
în acest corp fizic. Toate aceste contradicţii erau absurde, dar mă distram de minune. 

M-am dus apoi la şcoală, unde învăţătoarea mi-a spus şi ea cine sunt. Mai mult 
decât atât, mi-a spus cine aş putea fi, dar nu sunt. Am fost de acord şi cu ea, iar 

problemele au început din acel moment. învăţătoarea ne-a vorbit aşa: „Copii, trebuie să 
munciţi din greu ca să deveniţi cineva, ca să aveţi succes în viaţă. Lumea este împărţită 
în oameni de succes şi oameni rataţi, iar scopul vostru aici este să vă pregătiţi să 
deveniţi oameni de succes. Dacă veţi munci din greu, este posibil să ajungeţi medici, 
avocaţi sau ingineri”. Ne-a povestit apoi despre vieţile preşedinţilor din trecut şi ce 
făceau aceştia pe vremea când erau copii. Evident, orice erou este un om de succes. Eu 
nu eram decât un copil. Eram inocent. Am învăţat rapid expresia om de succes. Am fost 
de acord că trebuie să devin şi eu unul, iar acest legământ a rămas stocat în memoria 
mea. 

Acasă, mi-am auzit părinţii spunând: „Miguel, trebuie să te comporţi astfel pentru 
a fi un băiat bun”. Rezulta că dacă nu mă voi comporta aşa cum doreau ei, nu voi fi un 
băiat bun. Nu au dat glas acestei concluzii, dar se subînţelegea din context. A mai 
rezultat că dacă mă voi comporta aşa cum doresc ei şi dacă voi fi un băiat bun, urma să 

primesc o răsplată. In caz contrar, voi fi pedepsit. Ups! Eu eram atât de mic, iar ei erau 
mari. Am încercat să mă revolt, dar nu am avut nici un succes. Ei au câştigat. Pentru a 
evita pedeapsa şi pentru a primi răsplata, am început să pretind că sunt cine nu sunt. 
Trebuia să fiu cine îmi spuneau ei să fiu, căci răsplata nu o primeau decât băieţii buni. 
îmi amintesc că am încercat din greu să devin ceea ce doreau ei să fiu, numai pentru a 
primi răsplata atenţiei lor, pentru a-i auzi spunându-mi: „Miguel, eşti un băiat bun”. 




Ceea ce nu am putut observa dincolo de afirmaţiile lor erau mesajele lor negative, 
pe care nu le rosteau cu glas tare, dar pe care le înţelegeam: nu eram aşa cum trebuia 
să fiu; nu era corect să fiu eu însumi. De pildă, dacă mesajul era: „Miguel, trebuie să 
munceşti din greu ca să devii cineva”, însemna că aşa cum eram atunci, eram un nimeni. 
Pe scurt, mintea mea în formare a receptat următorul mesaj : nu sunt suficient de bun. 
Mai mult decât atât, nu voi fi niciodată suficient de bun, pentru că nu sunt perfect. Am 
fost de acord cu această concluzie, şi din acel moment am început şi eu, la fel ca toţi 
oamenii, să caut perfecţiunea. 

Aşa a apărut în mintea mea imaginea perfecţiunii. Din acel moment am încetat să 
mai fiu eu însumi, începând să pretind că sunt cine nu eram. Am acceptat prima mare 
minciună în primul an de şcoală, aproape instantaneu. Stăteam în clasă şi eram profund 
impresionat de învăţătoarea mea. Era o femeie adultă, deci ceea ce spunea ea trebuia să 
fie adevărat, la fel ca şi în cazul tatălui şi mamei mele. Era cu siguranţă o mare 
învăţătoare, căreia îi păsa cu adevărat de copii, şi deşi mesajul primit era în mare parte 
pozitiv, consecinţele sale au fost oarecum diferite. Dincolo de mesaj se ascundea ceva 
foarte subtil. La ora actuală l-aş numi minciuna referitoare la imperfecţiunea mea. 
Este vorba de principala minciună pe care am fost de acord să o accept în legătură cu 
mine. Pornind de la ea, am inventat o sumedenie de alte minciuni, numai pentru a o 
susţine. 

Acesta a fost momentul căderii mele din paradis: credinţa mea într-o minciună a 
început să-şi facă efectele. La fel ca în cazul oricărui miracol, efectele ei au devenit 
vizibile pretutindeni în jurul meu: trebuia să muncesc din greu pentru a fi suficient de 
bun pentru mama, pentru tata, pentru fraţii mai mari şi pentru profesorii mei. Era o 
sarcină copleşitoare, dar lucrurile nu se termină aici. Am dat drumul la televizor şi cei 
de pe sticlă mi-au spus şi ei cum trebuie să arăt, să mă îmbrac şi să fiu, dar nu eram. 
Televiziunea mi-a inoculat numeroase imagini despre oamenii buni şi oamenii răi. Am 
văzut acolo oameni care au muncit din greu pentru a deveni cineva. I-am văzut luptând 
pentru perfecţiune, dorindu-şi să devină cineva important, să fie ceea ce nu erau. 

Adevărata mea dramă a început pe vremea când eram adolescent. Aceasta a fost 
perioada când mi-am dat seama că nu sunt suficient de bun nu numai pentru cei din jur, 
ci chiar şi pentru mine. Rezultatul a fost respingerea de sine. Am încercat atunci să-mi 
dovedesc valoarea muncind din greu pentru a obţine numai note de 10 la şcoală, să fiu 
cel mai bun la sport, la şah, la orice. La început, făceam aceste lucruri pentru a-i 
impresiona pe tata, pe fraţii mei etc. Acum, le făceam pentru a mă impresiona pe mine 
însumi. Deja, nu mai aveam nimic autentic în mine. Mi-am pierdut integritatea, 
autenticitatea mea ca fiinţă, căci nu mai luam decizii pornind de la ceea ce era bun 
pentru mine, ci de la ceea ce satisfăcea punctele de vedere ale altor oameni. 

Când am trecut din şcoala elementară la liceu, mi s-a spus: „Acum nu mai eşti un 
copil. De aceea, nu trebuie să te mai porţi ca atare. Iată cum trebuie să te comporţi de 
acum înainte”. Şi totul a început din nou. Am încercat să le fac pe plac celor din jurul 




meu, pretinzând că sunt ceea ce doreau ei să fiu. Am început să colectez opiniile lor: 
cum arăt? Ce crezi despre mine? Am făcut o treabă bună? Căutam tot timpul sprijin din 
afară, pe cineva care să-mi spună: „Miguel, eşti atât de bun”. Am devenit astfel uşor 
manipulabil, căci dacă depinzi de cineva care să-ţi spună cât de bun eşti, acesta poate 
face ce vrea din tine. Dar eu aveam nevoie de recunoaşterea lor. Doream ca ei să-mi 

spună că sunt inteligent, minunat, un om de succes. 

Nu suportam singurătatea. Ori de câte ori eram singur, mă simţeam un ratat, iar 
judecata de sine devenea foarte puternică. Nefiind aşa cum trebuie să fiu, conform 
poveştii pe care am inventat-o, mă judecam singur şi mă simţeam vinovat. De aceea, am 
început să mă auto-pedepsesc. Aveam tendinţa să mă compar tot timpul cu alte 
persoane. „Uite, ceilalţi sunt mai buni decât mine”. Alţii erau mai răi. Acest lucru mă 
făcea să mă simt ceva mai bine, dar apoi mă vedeam în oglindă. Puah! Nu-mi plăcea ce 

vedeam. Mă respingeam. In mod evident, eram incapabil să mă iubesc singur, dar 
pretindeam totuşi că fac acest lucru. Odată cu practica, am început chiar să cred în ceea 
ce am început prin a pretinde. 

Mai târziu, încercarea mea de a-mi dovedi că sunt cineva în societate m-a făcut să 
devin medic. Credeţi cumva că acest lucru m-a făcut să mă simt ca un om de succes? 

Nici vorbă! Există atâtea tipuri de medici: cardiologi, neurologi, chirurgi. De aceea, m- 
am făcut chirurg, dar tot nu mă simţeam suficient de bun, conform poveştii inventate de 
mine. Aveam o anumită imagine de sine, pe care o credeam ori de câte ori eram singur 
şi proiectam diferite imagini asupra celor din jur, în funcţie de ceea ce doream să 

creadă despre mine. In cursul acestui proces, încercam tot timpul să-mi apăr aceste 
imagini. Trebuia să fiu extrem de inteligent pentru a putea acoperi toate acele minciuni! 

Am continuat aşadar să pretind că sunt una cu toate acele imagini, şi după ani de 
practică, am devenit un mare actor. De pildă, dacă ceva mă afectează cumplit, îmi spun: 
„Nu contează. Nu-mi pasă”. De fapt, mint. Pretind. Aproape că aş putea câştiga premiul 
Oscar pentru performanţele mele actoriceşti. Ce dramă! Aceasta a început pe vremea 
când am acceptat faptul că nu sunt suficient de bun, când toată lumea, profesorii mei, 
părinţii, fraţii, televiziunea, mi-au spus: „Miguel, iată cum trebuie să fii”, dar eunu 
eram. 

Am căutat tot timpul să fiu apreciat, acceptat, iubit - fără să-mi dau seama că totul 
nu este decât o poveste. Am căutat perfecţiunea. Ceea ce mi se pare extrem de 
interesant este felul în care oamenii se folosesc de această scuză supremă - faptul că 
„nu sunt perfecţi”, pentru a-şi justifica acţiunile. De fiecare dată când fac o greşeală şi 
simt nevoia să-şi apere imaginea, ei spun: „Ei bine, nu sunt decât un om Nu sunt 
perfect. Numai Dumnezeu este perfect”. Aceasta a devenit inclusiv scuza mea, pentru 
toate greşelile pe care le-am comis de-a lungul vieţii: „Ei bine, nimeni nu este perfect”. 
Mare justificare... 

Dacă mă duc la biserică, văd aici picturile marilor sfinţi: „Iată, aceasta este 
perfecţiunea”. Dar pe feţele lor văd numai suferinţă şi durere. O! Oare trebuie să arăt 




ca ei ca să fiu perfect?” Da, sunt aici ca să sufăr, şi dacă voi suferi cu răbdare, poate că 
după moarte voi primi răsplata pentru suferinţele mele. Poate că în rai voi fi perfect! 

Am auzit atât de des această frază încât am început să cred în ea. Dar nici aceasta 
nu este altceva decât tot o poveste. Câte superstiţii nu mi-au intrat în cap despre mine 
însumi, dar şi despre celelalte lucruri! Minciunile moştenite de mii de ani continuă să 

ne afecteze şi astăzi maniera în care ne creăm propria poveste. încă de copil mi s-a 

spus: „Numai Dumnezeu este perfect. întreaga creaţie a lui Dumnezeu este perfectă, cu 
excepţia oamenilor”. Pe de altă parte, mi s-a spus că Dumnezeu a creat omul ca o 
încoronare a creaţiei sale. Dar cum poate fi el o asemenea încoronare dacă tot ce a 
creat Dumnezeu este perfect, cu excepţia omului? Totul mi se părea absurd. După ce am 
mai crescut, am început să meditez la această contradicţie. Era imposibil. Dacă 
Dumnezeu este perfect şi dă naştere unei creaţii perfecte, rezultă fie că şi noi, oamenii, 
suntem perfecţi, fie că nimic din creaţie nu este perfect. 

Iubesc şi respect întreaga creaţie a lui Dumnezeu. Cum aş putea să spun atunci: 
„Doamne, tu ai creat miliarde de oameni imperfecţi?” După părerea mea, cea mai mare 
insultă pe care i-o putem adresa lui Dumnezeu este să spunem că nu suntem perfecţi. 
Dacă nu percepem această perfecţiune, acest lucru se datorează faptului că atenţia 
noastră este focalizată asupra minciunii, asupra imaginii unei perfecţiuni pe care nu o 
vom atinge niciodată. Mulţi oameni renunţă la această imagine, dar nu ca nişte 
învingători, ci considerându-se rataţi, convinşi că nu vor atinge niciodată această 
perfecţiune şi dispuşi să condamne întreaga lume pentru acest lucru. „Nu am reuşit 
pentru că nimeni nu m-a ajutat, pentru cutare sau cutare motiv”. Există sute de scuze la 
care putem apela, dar acum judecata de sine devine chiar mai cumplită decât înainte. 
Dacă încercăm să atingem această perfecţiune, judecata există, dar nu este atât de dură 
ca în cazul în care renunţăm să mai aspirăm către ea. Cine renunţă încearcă să- şi 
ascundă frustrarea, spunându-şi: „Sunt mulţumit. Acesta este modul de viaţă pe care mi- 

1 doresc”. In realitate, ei ştiu foarte bine că au dat greş şi că ascund acest lucru de ochii 
celor din jur. 

Evident, ori de câte ori vom încerca să fim ceea ce nu suntem, vom da greş. Este 
aproape imposibil să fii ceea ce nu eşti, să pretinzi că eşti cine nu eşti. Pe timpuri am 
încercat eu însumi să pretind că sunt fericit şi puternic, un om foarte important. Uau! Vă 
asigur că acesta este iadul. Este o înscenare, o situaţie din care nimeni nu poate avea de 
câştigat. Nu poţi fi niciodată ceea ce nu eşti. Nu poţi fi altceva decât tu însuţi, iar acest 
lucru se petrece deja, fără nici un efort. 

Nu trebuie să te justifici pentru ceea ce eşti. Nu trebuie să munceşti din greu pentru 
a deveni altcineva. Este important să ne întoarcem la integritatea noastră, la ceea ce am 
fost înainte de a învăţa să vorbim. Atunci eram cu adevărat perfecţi. Orice copil mic 
este autentic. Când îi este foame, el nu doreşte altceva decât să mănânce. Când se simte 
obosit, nu doreşte decât să se odihnească. Pentru el nu contează decât momentul prezent. 
Nu-i pasă de trecut şi nu-şi face griji în legătură cu viitorul. Se bucură de viaţă. Doreşte 




să o exploreze şi să se distreze. Nimeni nu trebuie să ne înveţe să fim astfel. Aşa ne-am 
născut. 

Noi ne naştem în adevăr, dar pe măsură ce creştem ajungem să credem în minciuni. 
Aceasta este marea dramă a umanităţii, a povestitorilor. Una din cele mai mari minciuni 
din istoria umanităţii este aceea a imperfecţiunii personale. Această minciună a avut un 
efect devastator asupra vieţii mele. Deşi îi învăţ pe alţii să nu facă presupuneri, mă simt 
nevoit să emit presupunerea că şi alţii trăiesc la fel. Evident, povestea fiecăruia 
prezintă anumite diferenţe, dar tiparul este mai mult sau mai puţin acelaşi pentru toată 
lumea. Este aproape imposibil să scapi neafectat de acest scenariu. 

Pe vremea când eram copil, eram perfect. Eram inocent. Din păcate, am acceptat 
atunci minciuna potrivit căreia nu sunt ceea ce ar trebui să fiu. Am acceptat faptul că 
trebuie să muncesc din greu pentru a deveni ceea ce trebuie să fiu. Aşa am învăţat să-mi 
creez povestea personală, şi din cauza credinţei pe care am investit-o în ea, aceasta a 
devenit adevărată pentru mine. Deşi este plină de minciuni, povestea mea este 
frumoasă; este perfectă şi minunată. O poveste nu poate fi adevărată sau greşită. Este 
doar o poveste. Luciditatea ne poate permite însă să o schimbăm. Pas cu pas, ne putem 
întoarce la adevăr. 



Teme de reflecţie 

5 

• Copiii mici sunt absolut autentici. Ei nu pretind niciodată că sunt ceea ce nu sunt. 
Unica lor tendinţă este de a explora, de a se juca, de a trăi clipa şi de a se bucura de 
viată. Nimeni nu îi învaţă să se comporte astfel. Asa sunt născuţi. Aceasta este 

adevărata natură a omului, înainte de a învăţa să vorbească. 

• Când mintea omului devine suficient de matură pentru a integra conceptele 
abstracte, el învaţă să califice totul în bine şi rău, corect sau incorect, frumos sau urât. 

îşi creează astfel o poveste despre ceea ce ar trebui să fie. îşi investeşte apoi credinţa 
în ea, iar povestea devine pentru el adevărată. 

• Dincolo de toate mesajele pe care le aud copiii mici există altele, nerostite, dar 

pe care ei le înţeleg: nu este în regulă să fiu eu însumi. Nu sunt suficient de bun. 

începând din clipa în care sunt de acord cu ele, ei încetează să mai fie ei înşişi şi încep 
să pretindă că sunt ceea ce nu sunt, numai pentru a le face plăcere celor din jur, pentru a 
corespunde imaginii pe care o creează aceştia în conformitate cu propria lor poveste. 

• Nu poţi fi niciodată ceea ce nu eşti. Nu poţi fi decât tu însuţi, iar acest lucru se 
petrece chiar acum, fără nici un efort. 

• Oamenii se nasc în adevăr, dar pe măsură ce cresc ajung să creadă în minciuni. 
Una dintre cele mai mari minciuni din istoria umanităţii este aceea a imperfecţiunii lor. 
Nu este decât o poveste, dar ei ajung să o creadă, folosindu-se de ea pentru a se 
autojudeca, pentru a se autopedepsi şi pentru a-şi justifica greşelile. 

• Tot ceea ce există în creaţia lui Dumnezeu este perfect. Dacă nu conştientizăm 




această perfecţiune a noastră, acest lucru se datorează numai faptului că întreaga noastră 
atenţie este focalizată asupra poveştii în care am ajuns să credem. Minciunile din 
această poveste ne împiedică să vedem adevărul. Prin conştientizare, noi putem 
schimba însă povestea şi putem reveni la adevăr. 

O NOAPTE ÎN DESERT 

O întâlnire cu infinitul 

O altă ocazie de a percepe adevărul mi s-a ivit pe vremea când îmi făceam 
stagiatura ca medic. Mă aflam într-un orăşel pe nume Altar Sonora, aflat în deşertul 

Sonoran. Era vară, iar căldura era atât de puternică încât nu puteam dormi. M-am decis 

atunci să părăsesc clinica şi să fac o plimbare prin deşert. In noaptea aceea era lună 
nouă şi am putut vedea pe cer milioane de stele. Eram singur în mijlocul deşertului, iar 
frumuseţea acestuia m-a copleşit. Am perceput atunci infinitatea, eternitatea, nesfârşitul, 
şi am înţeles dincolo de orice îndoială că stelele sunt vii. întreaga infinitate, pământul- 
mamă, creaţia în ansamblul ei, sunt vii. Toate alcătuiesc o singură fiinţă vie. 

Văzusem aceste stele de multe ori înainte, dar niciodată din această perspectivă. 
Reacţia mea emoţională era copleşitoare. Am simţit o fericire intensă, dublată de o 
mare pace în inima mea. Atunci, s-a produs ceva incredibil. Am avut senzaţia că nu sunt 

singur în deşert. In timp ce eu percepeam imensitatea infinitului, acesta mă percepea pe 
mine. Toate acele milioane de stele făceau parte integrantă din fiinţa cosmică, iar 
aceasta cunoştea totul şi percepea totul. Universul ştia că eu exist! 

S-a întâmplat apoi ceva şi mai extraordinar. Percepţia mea s-a schimbat, şi pentru 
o clipă m-am simţit una cu imensitatea stelelor, percepând infinitatea în propriul meu 
corp. M-am putut vedea în mijlocul deşertului, atât de mic. Mi-am dat seama că trupul 
meu este alcătuit el însuşi din miliarde de stele micuţe, respectiv atomii, care alcătuiau 
împreună o imensitate comparabilă cu cea a cerului înstelat. 

In acea noapte am înţeles că infinitul din interiorul corpului fizic este o simplă 
continuare a infinitului din jurul meu. Fac parte integrantă din infinitate, la fel ca oricare 
alt obiect pe care îl percep. Nu există nici o diferenţă între noi, oamenii, sau între noi şi 
obiecte. Alcătuim cu totii aceeaşi unitate, căci totul este alcătuit din lumină. Lumina se 
manifestă pe sine în miliarde de forme diferite, creând astfel universul material. Mai 
mult decât atât, am înţeles că nu există decât o singură forţă care pune în mişcare 
universul si care transformă lucrurile. Forţa care pune în mişcare stelele este aceeaşi cu 
forţa care îmi pune în mişcare atomii din trupul meu. Eu o numesc viaţă, iar lumina este 
mesagerul sau purtătorul ei, căci ea trimite în permanenţă informaţii tuturor lucrurilor 
care există. 

Cel mai incredibil mi s-a părut faptul că această lumină este vie. Lumina este o 



fiinţă vie care conţine în ea întreaga înţelepciune a universului şi care ocupă întregul 
spaţiu. Nu există spaţii goale între stele, la fel cum nu există spaţii goale între atomii 
din trupul meu. Spaţiul dintre stele este umplut de lumină. El pare gol numai pentru 
simplul fapt că nu există nici un obiect care să o reflecte. Orice obiect am trimite în 
spaţiu, el va începe să reflecte lumina, căci întreaga materie are această proprietate, la 
fel ca o oglindă. 

Am căutat apoi în buzunar o oglinjoară pe care o port tot timpul la mine. Am putut 

vedea în ea copia exactă a creaţiei, un fel de realitate virtuală alcătuită din lumină. In 
acel moment am înţeles că ochii meu nu sunt altceva decât două asemenea oglinzi. 
Lumina proiectează o realitate virtuală în interiorul creierului meu, la fel ca în cazul 
oglinzii. Era evident că tot ceea ce percepeam era o realitate virtuală alcătuită din 
imagini luminoase. Singura diferenţă dintre ochii mei şi oglinda pe care o ţineam în 
mână era legată de faptul că ochii meu erau conectaţi la un creier. Acest creier îmi 
permite să analizez, să interpretez şi să descriu realitatea virtuală pe care o percep în 
fiecare moment. 

Eu sunt un co-creator, alături de Dumnezeu, alături de viaţă. Dumnezeu creează 
ceea ce este real, iar eu creez o realitate virtuală în interiorul mintii mele. Prin 
intermediul luminii, viaţa îmi trimite o sumedenie de informaţii, pe care le percep cu 
ochii, după care inventez o întreagă poveste legată de ceea ce percep. Altfel spus, 
calific, justific şi explic ceea ce percep. Dacă văd un copac, nu mă limitez la această 
viziune, ci încep să-l calific, să-l descriu, îmi fac o părere în legătură cu el. îmi place 
sau îmi displace. Mi se pare frumos sau nu. Indiferent ce părere am eu despre el, 
aceasta reprezintă doar perspectiva mea, o poveste creată de mine. De îndată ce încep 
să calific, să interpretez sau să judec ceea ce percep, percepţia mea nu mai este reală; 
ea devine o lume virtuală. Acesta este procesul pe care toltecii îl numesc vis. 

Dintr-o dată, lucrurile au început să se lege în mintea mea. Am înţeles acum ce au 
dorit să-mi explice atâta vreme mama şi bunicul din înţelepciunea străveche a 
toltecilor. Aceştia credeau că oamenii trăiesc într-un vis. Visul este o lume iluzorie 

alcătuită din imagini ale luminii, iar mintea visează indiferent dacă creierul este adormit 
sau în stare de veghe. 

Mi-am amintit apoi că cuvântul toltec înseamnă „artist al spiritului”. Tradiţia 
toltecă afirmă că orice om este un artist, iar arta supremă este expresia frumuseţii 
spiritului nostru. Dacă înţelegem acest punct de vedere, ne putem da seama cât de 
frumos este să ne considerăm artişti, nu simpli oameni. Dacă ne considerăm nişte simpli 
oameni, noi ne limităm singuri maniera în care ne exprimăm în viaţa de zi cu zi. Auzim 
de multe ori în jurul nostru: „Nu sunt decât un om. Nu sunt perfect”. Dacă ne vom 
considera artişti, această autolimitare va dispărea. Vom deveni astfel creatori, la fel ca 
şi cel care ne-a creat pe noi înşine. 

Toltecii cred că cea care creează în realitate această artă este forţa vieţii care 

operează prin noi şi că orice om este doar un instrument al acestei forţe. Orice 




manifestare a artistului suprem poate deveni ea însăşi un artist, a cărui artă este propria 

/V 

sa viată. Arta sa este vie si conştientă de sine, căci se naşte din viată. In acest fel, 
creaţia nu are practic sfârşit; ea continuă la infinit, în fiecare moment, pretutindeni. 

/V 

In ce fel ne trăim viata? Aceasta este arta noastră, arta de a trăi. Prin intermediul 
puterii noastre de creaţie, noi exprimăm forţa vieţii în tot ceea ce spunem, în tot ceea ce 
simţim, în tot ceea ce facem. Există însă două feluri de artişti: unii care îşi creează 
povestea vieţii fără a fi lucizi si alţii care îsi descoperă conştiinţa de sine si îsi creează 
povestea vieţii plini de iubire şi în spiritul adevărului. 

Noi ne visăm viaţa chiar în acest moment. Percepem în ea nu numai visul nostru, ci 
şi visul artistului suprem, reflectat în tot ceea ce percepem. Reacţionăm apoi şi 
încercăm să înţelegem ceea ce percepem. Fiecare om încearcă să îşi explice ceea ce 
percepe în propria sa manieră, în funcţie de cunoaşterea stocată în mintea sa. Din 
punctul meu de vedere, acest proces este un adevărat miracol. Voi trăiţi în povestea pe 
care v-aţi creat-o singuri, iar eu trăiesc în povestea pe care mi-am creat-o eu. Povestea 
fiecăruia este propria sa realitate, o realitate virtuală care este adevărată numai pentru 
el, cel care a creat-o. 

Cu mult timp în urmă, cineva a spus: „Orice minte este un univers”, iar acest lucru 
este cât se poate de adevărat. Noi trăim în propria noastră lume, care este atât de 
particulară, încât nimeni altcineva decât noi nu poate şti ce conţine ea. Noi singuri ne 
cunoaştem propriul univers lăuntric, iar uneori nici măcar noi nu reuşim acest lucru. 
Lumea noastră este creaţia noastră şi poate fi considerată o capodoperă artistică. 

Acea noapte pe care am petrecut-o în deşertul Sonoran mi-a schimbat pentru 
totdeauna felul în care îmi percep propria fiinţă, dar şi felul în care percep restul lumii. 

Intr-un moment de inspiraţie, am devenit conştient de forţa infinită a vieţii aflată în 
plină acţiune. Această forţă este întotdeauna prezentă şi orice om ar putea-o vedea, dar 
numai atâta vreme cât atenţia sa nu este focalizată asupra minciunilor pe care le-a 
acceptat sau pe care şi le-a creat singur. Bunicul avusese întru totul dreptate: „Nu există 
altceva decât perfecţiunea”. Mi-a trebuit mult timp să înţeleg ce a vrut să-mi spună 
atunci, iar acest lucru a devenit posibil numai atunci când am experimentat direct acest 
adevăr. Am realizat atunci că sunt perfect, căci sunt inseparabil de infinitate, de forţa 
vieţii care creează stelele şi întregul univers de lumină. Eu sunt creaţia lui Dumnezeu. 
De aceea, nu trebuie să devin ceea ce nu sunt. 

Aceasta a fost prima mea întâlnire cu iubirea, cu acea iubire pe care am simţit-o 
pe vremea când eram copil, înainte de a mi-o refuza singur. Mi-am redescoperit atunci 

autenticitatea, pe care o trăisem înainte de a accepta toate acele minciuni. In acel 
moment de inspiraţie totul a căpătat sens pentru mine, deşi nu gândeam deloc. 
Devenisem pură conştiinţă. Percepeam direct cu sufletul, şi dacă aş fi încercat să 
exprim în cuvinte ceea ce simţeam, sunt convins că experienţa s-ar fi sfârşit pe loc. 

Cred că nu există om care să nu aibă din când în când asemenea momente de 
inspiraţie în care percepe adevărul. Aceste momente se petrece de regulă atunci când 




mintea este liniştită şi când percepem forţa vieţii cu ajutorul sufletului nostru. Când îşi 
revin din uimire, vocile din interiorul minţii noastre (acel proces pe care îl numim 
gândire) se vor grăbi - evident - să invalideze această experienţă, justificând şi 
contestând în fel şi chip ceea ce simţim. De ce se întâmplă acest lucru? Deoarece 
minciunile în care am crezut atâta vreme nu pot supravieţui în lumina adevărului, pe 
care o percepem în sfârşit. Oamenii se tem de adevăr, dar cel care se teme de fapt este 
povestitorul mincinos. El ştie că minciunile sale nu pot supravieţui în lumina 
adevărului, şi întrucât nu vrea să moară, se opune din răsputeri acestei lumini. 

De aceea, este nevoie de mult curaj pentru a privi în faţă propriile minciuni, 
convingerile noastre. Structura cunoaşterii pe care o deţinem ne face să ne simţim în 
siguranţă. Orice om are nevoia de a cunoaşte, chiar dacă ceea ce cunoaştem nu este 
adevărul. Dacă ceea ce credeam până atunci despre noi se dovedeşte neadevărat, ne 
simţim nesiguri, pentru că nu cunoaştem nici un alt fel în care să ne comportăm Atunci 
când descoperim că nu suntem cei care credeam că suntem, temelia întregi noastre 

existenţe începe să se prăbuşească. întreaga poveste personală îşi pierde semnificaţia, 
iar acest proces este teribil de înspăimântător. 

Mie nu mi-a fost deloc teamă în acea noapte din deşert. In schimb, atunci când mi- 
am revenit, am simţit imediat senzaţia de teamă, căci nimic din povestea mea personală 
nu mi se mai părea important, dar trebuia totuşi că continui să funcţionez în această 
lume. Ulterior, aveam să descopăr că îmi pot rescrie povestea vieţii mele. Mi-am 
refăcut astfel structura convingerilor, renunţând la toate minciunile în care crezusem 
până atunci. Viaţa mea a continuat apoi la fel ca înainte, dar fără a mai fi guvernată de 
minciuni. 



Teme de reflecţie 

• Lumina este o fiinţă vie care conţine în sine întreaga înţelepciune a universului şi 
care ocupă întregul spaţiu. Fiind mesagerul suprem al lui Dumnezeu, ea trimite constant 
informaţii către tot ceea ce există în creaţie, exprimându-se pe sine în miliarde de 
forme diferite. 

• Viata, forţa transformării care creează si transformă stelele, este aceeaşi forţă 
care creează şi transformă atomii din trupul nostru fizic. Această forţă este întotdeauna 
prezentă şi orice om o poate vedea, dar numai dacă nu se mai concentrează asupra 
minciunilor în care crede. 

• Orice om face parte integrantă din infinitate, la fel ca şi orice obiect pe care îl 
percepem. Nu există nici o diferenţă între oameni, sau între noi şi obiecte. Cu toţii 
suntem una, căci cu totii suntem alcătuiţi din lumină. 

• Viata creează tot ceea ce este real, iar oamenii îsi creează o realitate virtuală - o 
poveste despre ceea ce este real. Noi percepem imagini ale luminii, după care 
calificăm, interpretăm şi analizăm ceea ce percepem Acest proces continuu de 




reflectare în oglinda minţii noastre este ceea ce toltecii numesc vis. 

• Dumnezeu, artistul suprem, se foloseşte de viaţa noastră pentru creaţia sa 
artistică. Noi suntem instrumentele prin care se manifestă forţa creatoare a vieţii. 

• Arta de a visa este arta de a trăi. Tot ceea ce spunem şi tot ceea ce facem este o 
expresie a forţei vieţii. Procesul de creaţie nu se opreşte nici o clipă. El este nesfârşit 
şi se petrece în fiecare moment. 




POVESTITORUL 



Descoperirea eroilor din poveste 

In noaptea aceea petrecută în deşert, pot spune că am revenit la simţul realităţii. 
Până atunci trăisem într-o poveste creată de mine însumi, fără măcar să-mi dau seama! 
De îndată ce am căpătat acces la această luciditate, am început să pun la îndoială tot 
ceea ce conţinea povestea mea. Este adevărat că sunt cel care cred că sunt? Este 
adevărat ceea ce cred despre ceilalţi? Mi-am recapitulat povestea vieţii mele şi nu m- 
am simţit prea satisfăcut de drama pe care mi-am creat-o singur. Mi-am propus atunci 
să mă reinventez. 

Primul pas a constat în a elimina din povestea mea personală ceea ce nu era 
adevărat şi în a descoperi ce anume era adevărat. Am descoperit astfel că ceea ce eu 
numesc fundalul visului este adevărat, căci acest fundal este creat chiar de Dumnezeu, 
fiind acelaşi pentru toată lumea. Legămintele pe care le facem în legătură cu numele pe 
care le atribuim obiectelor din acest cadru general sunt de asemenea adevărate, căci ele 
descriu realitatea noastră virtuală. De pildă, litera A este A pentru că aşa dorim noi şi 
pentru că suntem cu toţii de acord în această privinţă. La fel, cuvântul câine descrie o 
anumită specie de animale pe care am convenit cu toţii să o numim astfel. 

Cunoaşterea folosită în această manieră este doar un instrument pentru 
comunicaţie. In schimb, aproape orice idee abstractă reprezintă o minciună: ce anume 
este bine sau rău, ce este corect sau incorect, ce este frumos sau urât. Am descoperit că 
mai mult de 90% din conceptele pe care le stocasem în mintea mea aveau la bază 
minciuni, îndeosebi cele care mă priveau pe mine însumi, de tipul: eu pot face cutare 
lucru, dar nu pot face cutare lucru. Eu sunt aşa, dar nu voi fi niciodată altfel. O 
problemă nu reprezintă niciodată un tip de cunoaştere. Ea nu face altceva decât să 
contamineze cunoaşterea - devenind astfel o minciună. Mi-am dat astfel seama că 

poveştile noastre personale sunt pline de prostii. Cum este posibil să se petreacă acest 
lucru? 

înainte de a ne naşte în acest trup fizic, pe pământ se află deja o mulţime de 
povestitori. Povestea colectivă este fără sfârşit, influenţându-ne pe fiecare în parte 
atunci când ne creăm propria poveste personală. Povestitorii care ne-au precedat ne 
învaţă cum să fim oameni. Mai întâi ne spun că suntem băiat sau fetiţă, apoi ne spun 
cine sunt ei si ce ar trebui să devenim. Ne învaţă ce înseamnă să fii bărbat sau femeie. 

Mai mult decât atât, ne spun că trebuie să fim o femeie decentă şi cumsecade, sau un 
bărbat puternic şi curajos. Ne dau un nume, o identitate, după care ne spun rolul pe 
care trebuie să-l jucăm în povestea lor. Ne pregătesc să trăim în jungla umană, să intrăm 
în competiţie unul cu celălalt, să ne controlăm reciproc, să ne impunem voinţa, să 
luptăm împotriva semenilor noştri. 

Bineînţeles, am crezut şi eu la vremea respectivă ce mi-au spus povestitorii mei. 
De ce să nu-i fi crezut? Mi-au dăruit atâta cunoaştere, iar eu am folosit această 
cunoaştere pentru a le copia stilul şi pentru a-mi crea propria artă într-o manieră 
similară. I-am auzit pe fraţii mei mai mari împărtăşind opiniile lor ferme cu cele ale 
tatălui meu. Am încercat să vorbesc şi eu, dar mi-au închis imediat gura. Practic, nu 
aveam voce. Aşa cum spuneam mai devreme, abia aşteptam clipa în care puteam să am 
şi eu propria mea opinie. Nu conta care anume. Important era să am o opinie personală, 
pe care să mi-o pot apăra cu toată convingerea. 

Atunci când suntem copii, noi suntem martorii felului în care comunică adulţii, şi 
este firesc să le imităm comportamentul. Ne vedem fraţii mai mari, unchii şi mătuşile, 
părinţii şi vecinii, angrenându-se în relaţii amoroase. Practic, nu fac altceva decât să 
sufere, dar ei cred că se iubesc. Vedem cum se ceartă, şi de-abia aşteptăm să creştem, 
ca să putem face şi noi acelaşi lucru. Mentalitatea copiilor este de tipul: „Uau, ce 

amuzant trebuie să fie!” întreaga dramă de care ajunge să suferim se datorează faptului 
că asistăm la atâtea minciuni atunci când suntem inocenţi, din care ne alcătuim apoi 
propria poveste personală. 

Am continuat să-mi studiez astfel povestea vieţii mele şi am descoperit că tot ce 
exista în ea avea legătură cu mine. Acest lucru este firesc, căci eu sunt centrul 
percepţiei mele, iar povestea nu face decât să reflecte punct de vedere. Principalul 
caracter care trăieşte în povestea mea are la bază un erou real, dar ceea ce cred eu 
despre mine nu este adevărat - nu este decât o poveste. Am creat eu însumi eroul numit 
„Miguel”, care nu reprezintă altceva decât o imagine bazată pe ceea ce am convenit eu 
însumi să cred despre mine însumi. Mi-am proiectat apoi această imagine asupra celor 
din jur, care au perceput-o, au modificat-o şi au reacţionat la ea în funcţie de propriile 
lor poveşti personale. 

Am descoperit apoi că am creat asemenea imagini şi în legătură cu celelalte 
personaje secundare din povestea mea. Şi acestea au la bază oameni care există în 
realitate, dar tot ce cred eu despre ei ţine de propria mea creaţie. De pildă, am creat o 
eroină numită mama, un erou numit tata, câte un erou pentru fiecare din fraţii şi surorile 
mele, din prietenii mei, din iubitele mele, chiar şi pentru câinele şi pentru pisica mea. 
De câte ori întâlnesc o persoană, o calific şi emit anumite judecăţi bazate pe 

cunoaşterea care există în mintea mea. In acest fel, îi pot păstra imaginea în memoria 
mea. 

In povestea mea, tu vei fi întotdeauna un erou secundar, creat de mine însumi şi cu 
care interacţionez. Tu proiectezi asupra mea ceea ce doreşti să cred despre tine, iar eu 




modific această percepţie în funcţie de ceea ce cred eu despre tine. Abia acum sunt 

convins că eşti cel care cred eu că eşti. Iţi pot spune chiar că „te cunosc”, deşi în 
realitate nu te cunosc deloc. Tot ce cunosc este povestea pe care mi-am creat-o în 
legătură cu tine. Mi-a trebuit ceva timp să înţeleg că unicul lucru pe care îl cunosc este 
povestea mea personală, legată de mine însumi. 

Am crezut ani de zile că mă cunosc, până când am descoperit că acest lucru nu era 
deloc adevărat. Tot ce cunoşteam erau convingerile mele legate de mine. Am descoperit 
apoi că nu eram deloc cel care credeam că sunt! Această descoperire a fost extrem de 
interesantă, dar şi înspăimântătoare, căci am realizat că nu cunosc pe nimeni şi nimeni 
nu mă cunoaşte cu adevărat pe mine. 

Adevărul este următorul: noi nu cunoaştem decât ceea ce cunoaştem, iar unicul 
lucru pe care îl cunoaştem cu adevărat este povestea noastră. De câte ori nu i-aţi auzit 

pe oameni spunând: „îmi cunosc foarte bine copiii; nu ar face niciodată aşa ceva!” 
Chiar credeţi că vă cunoaşteţi copiii? Sau partenerul de viaţă? Ei bine, vă asigur că 
acest lucru nu este adevărat, la fel cum nici el nu vă cunoaşte pe dumneavoastră! Puteţi 
fi sigur că nimeni nu vă cunoaşte cu adevărat, dar vă cunoaşteţi măcar dumneavoastră 
pe dumneavoastră înşivă? Cunoaşteţi oare cu adevărat pe cineva? 

Când a, credeam că îmi cunosc foarte bine mama, dar unicul lucru pe care îl 
cunosc cu adevărat despre ea este rolul pe care i l-am atribuit eu însumi în povestea 
mea. Mi-am creat o imagine pentru eroina din poveste care joacă rolul mamei mele. Tot 

/V 

ce cunosc despre ea este ceea ce cred despre ea. In realitate, nu am nici cea mai mică 
idee despre lucrurile care există în mintea ei. Numai ea ştie ce gândeşte, şi probabil 
nici ea nu se cunoaşte mai bine pe sine. 

Acelaşi lucru este valabil şi în ceea ce vă priveşte pe dumneavoastră. Probabil că 
mama dumneavoastră poate să jure că vă cunoaşte foarte bine, dar credeţi că acest lucru 
este adevărat? Personal, nu cred. Stiti foarte bine că ea nu are de unde să ştie ce există 
în mintea dumneavoastră. Tot ce cunoaşte ea este ceea ce crede despre dumneavoastră, 
adică aproape nimic. Nu sunteţi decât un erou secundar în povestea ei, în care jucaţi 
rolul fiului sau fiicei. Mama dumneavoastră creează o imagine în ceea ce vă priveşte, 
după care speră să vă integraţi în această imagine. Ce credeţi că se întâmplă dacă nu 
corespundeţi acestei imagini pe care şi-a făcut-o în legătură cu dumneavoastră? Mama 
dumneavoastră se va simţi rănită şi va încerca să vă facă să corespundeţi acestei 
imagini. De aici, nevoia ei de a vă controla, de a vă spune ce trebuie să faceţi şi ce nu, 
de a vă transmite toate părerile ei în legătură cu modul în care ar trebui să vă trăiţi 
viata. 

Dacă ştiţi că părerea ei nu poate fi influenţată, întrucât este legată de povestea sa 
personală, ce rost mai are să vă apăraţi punctul de vedere? Nu are nici o importanţă ce 
îi veţi spune, căci oricum nu vă va crede. Cum ar putea crede povestea dumneavoastră, 
de vreme ce nu corespunde cu a ei? Cel mai bun lucru pe care îl puteţi face este să 
schimbaţi subiectul, să vă bucuraţi de prezenta ei si să o iubiţi asa cum este. Dacă veţi 

ajunge la această concluzie, vă veţi putea iubi părinţii indiferent ce v-au făcut. Prin 
acest act de iertare, relaţia dumneavoastră cu ei se poate schimba complet. 

De vreme ce am descoperit că oamenii îşi creează şi îşi trăiesc propria lor 
poveste personală, de ce i-am mai judeca? De ce am mai interpreta personal ceea ce 
spun sau ce fac, ştiind că noi nu suntem - oricum - decât nişte eroi secundari în 
povestea lor? Atunci când ne vorbesc, noi ştim că ei se adresează de fapt eroilor 
secundari din povestea lor. Orice ne-ar spune altcineva, nu este decât o proiecţie a 
imaginii lor legate de noi. Nu are nimic de-a face cu noi. Personal, nu îmi mai pierd de 
mult timpul făcând interpretări personale. Prefer să îmi focalizez atenţia asupra propriei 
mele poveşti. 

Orice om are dreptul să îşi creeze propria poveste a vieţii, să se exprime prin arta 
sa. Din păcate, majoritatea oamenilor încearcă să îi facă pe cei din jur să se integreze în 
imaginile şi rolurile pe care le-au creat pentru ei în poveştile lor. De pildă, îşi pun 
copiii să fie aşa cum vor ei. Ei bine, vă dau o veste proastă! Acest lucru nu se va 
întâmpla niciodată. La fel, atunci când partenerul nostru de viaţă nu se integrează în 
imaginea pe care o creăm pentru el, ne simţim răniţi sau frustraţi. Apoi încercăm să-l 
controlăm. Simţim nevoia să îi spunem ce să facă şi ce să nu facă, ce să creadă şi ce să 
nu creadă. Procedăm la fel şi cu copiii noştri, şi astfel începe un adevărat război al 
controlului. 

Viaţa în acest corp fizic este foarte scurtă, chiar dacă am ajunge la vârsta de 100 
de ani. Când mi-am dat seama de acest lucru, m-am decis să nu-mi mai pierd timpul 
creând conflicte, mai ales cu oamenii pe care îi iubesc cel mai mult. Prefer să mă bucur 
de ei, acceptându-i aşa cum sunt, indiferent de ceea ce cred ei. Povestea pe care oi 
creează nu are nici o importanţă pentru mine. De pildă, nu-mi pasă dacă mama mea nu 
este de acord cu povestea mea personală. O iubesc sincer şi mă bucur de prezenţa ei. 

Nu îmi impun povestea mea, la fel cum nu o impun nimănui altcuiva. Ii respect povestea 
ei, i-o ascult şi nu încerc să-i dovedesc că nu are dreptate. 

Dacă altcineva încearcă să vă rescrie povestea, înseamnă că nu vă respectă. Nu vă 
respectă pentru că sunt de părere că nu sunteţi un bun artist, că nu vă puteţi scrie propria 
poveste, chiar dacă v-aţi născut cu acest destin unic. Respectul se naşte direct din 
iubire. El reprezintă una din cele mai înalte expresii ale iubirii. 

Eu însumi mă respect pe mine, aşa că nu permit nimănui să îmi scrie povestea în 
locul meu. Povestea mea cade în responsabilitatea mea; este creaţia mea. Eu sunt 
artistul şi îmi respect propria artă. Pot eventual compara arta mea cu arta altora, dar eu 
sunt cel care face propriile alegeri, care îmi asum responsabilitatea pentru ceea ce 
creez. Când mi-am dat seama pentru prima oară că nu îmi place povestea pe care am 
creat-o, m-am gândit: „Foarte bine, eu sunt autorul, deci pot să schimb povestea”. Am 
încercat şi am dat greş. Am încercat apoi din nou şi am dat din nou greş. Acest lucru s-a 
repetat de multe ori, căci am încercat să schimb toţi eroii secundari din povestea mea. 
Am crezut că dacă voi reuşi să schimb eroii secundari, îmi voi schimba povestea 




personală, dar acest lucru este complet greşit! 

Adevărata noastră problemă nu este niciodată legată de eroii secundari din 
povestea noastră. Ceea ce vedem în ei este întotdeauna o proiecţie a convingerilor 
noastre, iar această problemă este secundară. Principala noastră problemă este legată 
de eroul principal. Dacă nu ne place propria poveste personală, cu siguranţă cel 
vinovat este eroul principal (mai precis, ceea ce credem noi în legătură cu el). Nu 
există decât o singură modalitate de a schimba povestea personală, şi anume 
schimbarea convingerilor noastre legate de sine. 

Acesta este un mare pas în procesul de trezire spirituală. Dacă vom renunţa la 
minciunile în care credeam, legate de noi înşine, aproape tot restul se va schimba ca 
prin farmec. Eroii secundari din povestea noastră se vor schimba, dar nu în sensul că îi 
vom înlocui cu alţii. Ei vor rămâne aceiaşi; ceea ce se va schimba vor fi doar 
convingerile noastre legate de ei. Aceste schimbări se vor proiecta asupra lor, 
schimbând implicit interacţiunea noastră cu ei. Odată cu aceasta se va modifica şi felul 
în care ne percep ei. Şi astfel, eroul secundar pe care îl reprezentăm noi în povestea lor 
se va schimba. Efectele se ţin lanţ, după modelul bulgărelui de zăpadă: dacă ne 
schimbăm pe noi înşine, tot ce ne înconjoară se schimbă. 

Noi suntem singurii care ne putem schimba povestea personală, iar acest lucru este 
posibil numai prin schimbarea propriei relaţii pe care o avem cu noi înşine. Ori de câte 
ori schimbăm eroul principal din povestea noastră, tot restul se schimbă ca prin farmec, 
adaptându-se la noua realitate. Acest lucru este uşor de dovedit, căci aşa se petrec 
oricum lucrurile, chiar dacă noi nu suntem conştienţi (eroul principal se schimbă în 
timp, dar din motive conjuncturale, nu conştiente). 

Felul în care percepem lumea la vârsta de 8-9 ani nu este acelaşi cu felul în care o 
percepem la vârsta de 15-16 ani. La începutul vârstei de 20 de ani percepţia se schimbă 
din nou. Atunci când ne căsătorim vedem lumea cu alţi ochi; la fel si atunci când avem 
primul copil. La fiecare asemenea prag, noi ne schimbăm convingerile în ceea ce ne 
priveşte. Viziunea noastră asupra propriei noastre fiinţe se schimbă, iar felul în care ne 
manifestăm se modifică, la fel si reacţiile noastre. Totul se schimbă atunci, iar 
transformarea poate fi atât de dramatică încât pare a fi un cu totul alt vis (o cu totul altă 
viaţă pe care o trăim). 

Odată cu această schimbare se modifică şi eroii secundari din povestea noastră. 
De pildă, într-un fel ne privim părinţii la vârsta de zece ani, în cu totul alt fel la vârsta 
de 20 de ani, apoi la 30 de ani, apoi la 40 de ani etc. Practic, în fiecare zi noi ne 
rescriem povestea personală. Ori de câte ori ne trezim dimineaţa, este bine să 
conştientizăm în ce zi ne aflăm şi unde ne aflam înainte de a adormi, pentru a ne putea 
continua astfel povestea personală (viaţa). Trebuie să ne ducem la muncă, să facem 
anumite activităţi pe care ni le-am planificat pentru ziua respectivă etc. Aceste lucruri 
se petrec oricum, dar fără ca noi să le conştientizăm 

Tot ce există în povestea noastră se schimbă continuu, inclusiv povestea pe care 




ne-o spunem în legătură cu noi înşine („cine sunt eu”). Cu 20 de ani în urmă povestitorul 
ne-a spus cine suntem, şi noi l-am crezut. Astăzi, el ne spune o cu totul altă poveste, fără 
să uite să adauge: „Desigur, acum am mult mai multă experienţă. Acum ştiu mai multe şi 

sunt mai înţelept”. De fapt, este o cu totul altă poveste. întreaga noastră viaţă a fost o 
poveste. 

Dacă povestim o întâmplare care s-a petrecut pe vremea când eram copil, tatăl, 
mama şi fraţii noştri vor avea poveşti diferite în legătură cu ea. Explicaţia acestui lucru 
este simplă: noi nu împărtăşim împreună decât cadrul general al visului. Dacă doi 
oameni încep să vorbească despre ceva ce s-a petrecut cu 20 de ani în urmă, unui 
observator i se poate părea că vorbesc despre lucruri cu totul diferite. De pildă, tatăl 

nostru afirmă: „Aşa s-au petrecut lucrurile; acesta este adevărul”. In schimb, noi 

afirmăm: „Nici vorbă! Greşeşti. In realitate, aşa s-au petrecut lucrurile”. Cine are 
dreptate şi cine greşeşte? Amândoi şi nici unul. Fiecare are dreptate, dar din 
perspectiva propriei sale poveşti personale. 

Dacă o sută de oameni percep acelaşi eveniment, vom auzi o sută de poveşti 
diferite în legătură cu el, şi fiecare va avea pretenţia că povestea lui este adevărată. 
Evident, ea este adevărată pentru persoana în cauză, la fel cum povestea noastră este 
adevărată pentru noi. Din păcate, vocea cunoaşterii din mintea noastră începe să caute 
argumente, încercând să demonstreze că numai noi avem dreptate. De multe ori ea îşi 
caută chiar aliaţi în exterior pentru a i se alătura în cruciada demonstrării că ea are 
dreptate, şi nimeni altcineva. Ce rost are să justificăm ceea ce credem? Dacă suntem 
convinşi că povestea fiecăruia este adevărată pentru el, este absurd să încercăm să-i 

/V 

demonstrăm că nu are dreptate. In cadrul poveştii noastre, noi suntem cei care au 
dreptate. Şi astfel, nu mai contează cine are dreptate şi cine nu, sau mai bine zis, nu are 
nici un rost să ne apărăm punctul de vedere. 

Dacă atingem acest nivel de conştiinţă, devine mult mai uşor să nu mai interpretăm 

ceea ce spun sau ce fac alţii într-o manieră personală. înţelegem acum că orice om este 
un povestitor şi că fiecare distorsionează adevărul. Noi nu le putem comunica celor din 
jur decât percepţiile noastre, punctul nostru de vedere. Acest lucru este absolut normal, 
căci singurul lucru de care dispunem este acest punct de vedere (perspectiva din care 
privim noi realitatea). El reprezintă modalitatea noastră de a descrie ceea ce percepem. 

Punctul nostru de vedere depinde de felul în care suntem programaţi, adică de 
Arborele Cunoaşterii implantat în mintea noastră, dar şi de ceea ce simţim din punct de 
vedere emoţional si fizic. El se modifică din moment în moment, atunci când suntem 
supăraţi sau fericiţi. Percepţiile noastre se schimbă dacă ne este foame sau dacă suntem 
obosiţi. Oamenii îşi schimbă în permanenţă comportamentul, ceea ce spun şi ce fac, 
ceea ce proiectează asupra celor din jur. Ei modifică chiar şi ceea ce spun cei din jur. 

Felul în care ne creăm propriile poveşti este extrem de interesant. Noi avem 
tendinţa de a distorsiona tot ceea ce percepem, pentru ca realitatea să se integreze în 
ceea ce credeam deja. „Potrivim” astfel realitatea pentru ca ea să corespundă cu 




minciunile noastre. Acest proces este uluitor. Noi distorsionăm imaginea copiilor 
noştri, a partenerului de viaţă, a părinţilor noştri, ba chiar şi a câinelui sau a pisicii! 
Sunt oameni care îmi spun: „Am învăţat atât de multe de la câinele meu. Acesta este 
aproape uman. Pot să spun chiar că îmi vorbeşte”. Şi chiar cred în ceea ce spun! Câţi 
oameni nu îşi duc animalul de casă la un psiholog pentru animale, convinşi că au 
probleme? Vedeţi până unde se poate ajunge cu distorsionarea realităţii? Desigur, 
povestea fiecăruia este ancorată în realitate, căci noi stabilim o conexiune emoţională 
cu animalul nostru, dar de aici şi până a afirma că acesta aproape că a început să 
vorbească este cale lungă! 

Atunci când vorbesc despre copiii lor, aproape orice om spune: „Copiii mei sunt 
cei mai buni. Fac cutare şi cutare lucruri”. Altcineva îl aude pe primul şi spune: „Nu, 

copiii mei sunt cei mai buni, căci iată ce fac”. In calitatea noastră de artişti, noi avem 
dreptul de a distorsiona povestea noastră aşa cum dorim. Această distorsiune reprezintă 
punctul nostru de vedere, iar pentru noi are o anumită semnificaţie. Uneori, aceste 
distorsiuni ne ajută să ne întoarcem la adevăr. Cine poate spune atunci că distorsionarea 
poveştii personale nu reprezintă o artă şi că această artă nu are o frumuseţe aparte? 

Oamenii sunt povestitorii lui Dumnezeu. Există în interiorul nostru cineva care 
interpretează tot ceea ce percepem. Noi suntem ca nişte ziarişti ai lui Dumnezeu, care 
încearcă să explice ceea ce se petrece în jurul nostru. Stă în natura noastră să inventăm 
poveşti, motiv pentru care am creat toate aceste limbaje. Aşa se explică de ce toate 
religiile lumii au creat acele mitologii minunate. Noi încercăm să exprimăm ceea ce 
percepem, împărtăşind cu cei din jur interpretările noastre, şi facem acest lucru tot 
timpul. 

Dacă ne întâlnim cu un necunoscut, primul lucru pe care îl dorim este să îi aflăm 

povestea vieţii. II întrebăm imediat: „Cu ce te ocupi? Unde locuieşti? Câţi copii ai?” 
La rândul lui, ne pune aceleaşi întrebări. De altfel, de-abia aşteptăm să îi spunem noi 
înşine punctul nostru de vedere, să îi povestim ce simţim, să îi împărtăşim povestea 
noastră. La fel, atunci când experimentăm ceva plăcut, simţim nevoia să le povestim 
acest lucru tuturor. Aşa se explică de ce vorbim atât de mult unii cu alţii. Chiar şi când 
suntem singuri, simţim aceeaşi nevoie, aşa că vorbim cu noi înşine. De pildă, vedem un 
minunat apus de soare şi ne spunem în sinea noastră: „O, ce apus de soare frumos!” 
Nimeni nu ne ascultă, dar asta nu ne împiedică să vorbim cu noi înşine. 

Un alt motiv pentru care simţim nevoia să ascultăm poveştile celor din jur este 
acela al comparaţiei. Suntem artişti şi simţim nevoia să ne comparăm arta cu a altora. 
Vedem un film, ne place, şi simţim nevoia să-l întrebăm pe prietenul cu care am fost la 
cinematograf: „Cum ţi-a plăcut filmul?” Poate că acesta are un alt punct de vedere şi ne 

va spune lucruri pe care noi nu le-am observat. In urma conversaţiei cu el, ne schimbăm 
uneori punctul de vedere şi ne spunem: „Ei bine, la urma urmei, filmul nu a fost atât de 
bun cum mi s-a părut la început”. Schimbăm tot timpul informaţii cu cei din jur şi ne 
modificăm în permanenţă povestea personală. Aşa evoluează visul umanităţii. Visul 




nostru personal interferează cu visul celorlalţi visători, iar acest lucru modifică visul 
colectiv al societăţii. 

Fiecare om visează povestea vieţii sale, iar acest lucru reprezintă o formă supremă 
de artă. Arta noastră constă în a crea poveşti şi a le împărtăşi cu cei din jur. Atunci 
când ne întâlnim unii cu alţii, noi îl cunoaştem pe cel care se ascunde în spatele poveştii 
sale. De multe ori, poveştile pe care le auzim sunt adevărate scenarii de film, căci 
oamenii sunt povestitori profesionişti. Important este să realizăm că tot ce auzim sunt 
numai poveşti. Ele nu trebuie neapărat crezute, dar le putem asculta cu plăcere, 
bucurându-ne de ele. La fel ca în cazul unui film: ne putem duce să vedem Naşul, ne 
putem bucura de film, fără să credem neapărat că povestea respectivă este adevărată. 

Eu împărtăşesc acum cu voi procesul meu personal prin care mi-am redescoperit 
libertatea. Sunt recunoscător că mi se oferă astfel şansa de a-mi relata povestea, dar 
trebuie să recunosc că este doar o poveste - adevărată numai pentru mine. Ceea ce mi 
se pare extrem de interesant este faptul că de fiecare dată când spun această poveste, ea 
mi se pare diferită. Deşi încerc să o distorsionez cât mai puţin cu putinţă, însăşi 
povestea mea se modifică. Cu toate aceste distorsiuni, dacă o puteţi înţelege, o puteţi 
compara cu propria dumneavoastră artă. 

De multe ori noi nu ne dăm seama că ne creăm singuri povestea vieţii, toate aceste 
minciuni. Există însă cazuri când, reflectându-ne în cei din jur, ne dăm seama de 
măreţia noastră. De pildă, atunci când suntem îndrăgostiţi. Suntem cu toţii artişti, iar 
jocul comunicării ne poate ajuta să ne dăm seama că ne putem îmbunătăţi arta 
personală. 

De îndată ce ne dăm seama care este povestea pe care ne-am creat-o, înţelegem că 
o putem schimba oricând, prin transformarea eroului principal. Fără luciditate nu putem 
face nimic, căci povestea este atât de puternică încât se scrie practic singură. Noi 
începem prin a crea povestea, îi dăruim puterea noastră personală, după care aceasta 
trăieşte în locul nostru viaţa pe care ar fi trebuit să o trăim noi. Luciditatea permite 
redobândirea controlului asupra poveştii personale. Asta este o veste foarte bună. Dacă 
nu ne place viaţa pe care o trăim, o putem schimba oricând dorim, căci noi suntem 
autorii ei. 



Teme de reflecţie 

• Noi suntem autorii poveştii pe care o trăim. In povestea noastră, totul se învârte 
în jurul nostru, lucru firesc, căci noi suntem centrul percepţiilor noastre. Povestea este 
relatată din această perspectivă. 

• Noi creăm o imagine pentru eroii secundari din povestea noastră, cărora le 
atribuim anumite roluri. Singurul lucru pe care îl cunoaştem cu adevărat în legătură cu 

aceştia este povestea pe care o creăm în ceea ce îi priveşte. In realitate, noi nu 
cunoaştem pe nimeni cu adevărat, la fel cum nici alţii nu ne cunosc pe noi. 




• Respectul este una din marile expresii ale iubirii. Dacă altcineva încearcă să vă 
scrie povestea vieţii dumneavoastră, înseamnă că nu vă respectă. Consideră probabil că 
nu sunteţi un bun artist şi că nu vă puteţi scrie singur povestea personală, deşi v-aţi 
născut cu această unică menire. 

• Singura modalitate prin care ne putem schimba povestea personală constă în 
schimbarea convingerilor noastre legate de noi înşine. Dacă renunţăm la minciunile în 
care credeam până acum, legate de noi înşine, celelalte minciuni (legate de cei din jur) 
vor dispărea de la sine. Ori de câte ori vom schimba eroul principal al poveştii, 
întreaga poveste se va modifica, adaptându-se la noul erou principal. 

• Nu vă pierdeţi niciodată timpul interpretând realitatea într-o manieră prea 
personală. Atunci când cineva vă vorbeşte, el se adresează de fapt eroului secundar din 
povestea lui. Orice v-ar spune oamenii, acest lucru nu este decât o proiecţie a imaginii 

lor despre dumneavoastră. In realitate, nu are nimic de-a face direct cu dumneavoastră. 

• Oamenii sunt povestitorii lui Dumnezeu. Stă în natura noastră să inventăm 
poveşti, să interpretăm tot ceea ce percepem. Fără luciditate, noi ne transferăm puterea 
personală poveştii în interiorul căreia trăim, iar aceasta se scrie de la sine. Prin 

intermediul lucidităţii ne putem redobândi controlul asupra poveştii. înţelegem atunci 
că noi înşine suntem autorii ei, iar dacă nune place, o schimbăm pur şi simplu. 




PACEA INTERIOARA 



îmblânzirea vocii cu ajutorul celor două reguli 

Am continuat astfel să explorez dinamica poveştii pe care şi-o creează singuri 
oamenii. Am descoperit curând că povestea are o voce prin care se exprimă - o voce 
cât se poate de puternică, dar pe care numai noi o putem auzi. Dacă doriţi, puteţi să-i 
spuneţi gândire. Personal, îi spun vocea cunoaşterii, \bcea este întotdeauna prezentă. 
Ea nu tace niciodată. Nu este nici măcar o voce reală, dar totuşi, noi o auzim. Unii 
oameni mi-ar putea spune: „Bine, dar eu sunt cel care vorbeşte în sinea mea”. O fi, dar 
atunci, cine este cel care ascultă? 

Vocea cunoaşterii mai poate fi numită şi mincinosul care trăieşte în capul omului. 

/\ 

In capul fiecărui om trăieşte un splendid Arbore al Cunoaşterii. Vă mai amintiţi pe cine 

găzduia el în parabola lui Adam şi a Evei? In el îşi făcuse sălaş Prinţul Minciunilor. 
Aici rezidă întreaga problemă, căci vocea mincinosului ne vorbeşte pe limba noastră, 
dar în realitate, spiritul, adevărul nostru lăuntric, nu are un limbaj personal. Adevărul 
nu poate fi decât cunoscut sau simţit, \bcea spiritului încearcă să iasă la iveală, dar 
vocea mincinosului este extrem de puternică şi ne atrage aproape tot timpul atenţia. 

Din păcate, nici măcar nu auzim o singură voce, ci o întreagă mitote, o mie de voci 
care vorbesc simultan. Şi ce ne spun aceste voci? „Uită-te la tine. Cine te crezi? Nu vei 
reuşi niciodată. Nu eşti suficient de deştept. De ce mi-aş mai pierde timpul? Nimeni nu 
mă înţelege. Ce face el/ea? Dacă nu mă mai iubeşte? Sunt atât de singur. Nimeni nu vrea 
să trăiască lângă mine. Nimeni nu mă place cu adevărat. Mă întreb dacă acei oameni 
vorbesc despre mine? Oare ce cred despre mine? Câtă nedreptate există în această 
lume. Cum aş putea fi fericit când milioane de oameni mor de foame?” 

\bcea cunoaşterii ne spune ce suntem şi ce nu suntem. Ea încearcă întotdeauna să 
explice realitatea din jur. Personal, o numesc vocea cunoaşterii deoarece ea nu poate 
spune altceva decât ceea ce cunoaştem deja. Este un fel de conversaţie care nu se 
sfârşeşte niciodată şi în care ne repetăm la infinit punctul nostru de vedere. Pentru mulţi 
oameni, situaţia este chiar mai îngrozitoare, căci vocea nu se limitează să vorbească 
într-una, dar judecă şi critică tot ce mişcă, şi mai ales pe ei înşişi. Bârfeşte într-una în 
mintea lor, judecându-i şi blamându-i pe cei din jur. 

De regulă, vocea minte cu neruşinare, căci ea exprimă numai ceea ce am învăţat, şi 
am învăţat atâtea minciuni, îndeosebi în ceea ce ne priveşte. Noi nu-1 putem vedea pe 



mincinos, dar îi putem auzi vocea, \bcea cunoaşterii se manifestă în capul nostru, dar 
nu ne aparţine neapărat. Ea poate reprezenta opinia celor din jur. Cert este că reacţia 
noastră emoţională în fata ei este de multe ori aceeaşi: „Mă simt abuzat”. 

Ori de câte ori ne judecăm singuri, ne găsim vinovaţi şi ne autopedepsim, este 
pentru că vocea din capul nostru ne spune minciuni. Ori de câte ori avem un conflict cu 
tatăl nostru, cu mama, cu copiii sau cu partenerul de viaţă, este pentru că şi noi, şi ei, 

credem în aceste minciuni. Dar lucrurile nu se opresc aici. întrucât credem în minciuni, 
noi nu putem vedea adevărul, aşa că facem tot felul de presupuneri, pe care le 
considerăm adevărate. 

Una dintre cele mai mari presupuneri pe care le facem este tocmai aceea că 
minciunile în care credem sunt adevărate! Spre exemplu, noi credem că ştim cine 
suntem. Dacă suntem furioşi, ne spunem: „Aşa sunt eu!”. Dacă ne simţim geloşi, ne 
gândim: „Aşa sunt eu”. Dacă simţim o stare de ură faţă de cineva, ne spunem: „Aşa sunt 
eu”. Oare chiar este adevărat? Personal, nu sunt prea sigur. Cândva, făceam şi eu 
asemenea presupuneri, convins că eu sunt cel care spune toate acele lucruri pe care nu 
doream să le spun. Mare a fost surpriza să descopăr că nu eu sunt acela, ci maniera în 
care am învăţat să fiu, pe care am practicat-o la infinit, până când am ajuns la o 
adevărată măiestrie. 

\bcea care spune: „Aşa sunt eu” este vocea cunoaşterii. Este vocea mincinosului 
care trăieşte în Arborele Cunoaşterii din capul nostru. Toltecii o consideră o boală 
mentală extrem de contagioasă, întrucât se transmite de la om la om prin intermediul 
cunoaşterii. Simptomele acestei boli sunt teama, angoasa, mânia, ura, tristeţea, gelozia, 
conflictul şi separarea între oameni. Din păcate, aceste minciuni controlează visul vieţii 
noastre. Nu cred că trebuie să mai insist pentru a demonstra acest lucru. 

Bunicul mi-a spus odată, foarte simplu: „Miguel, unicul conflict care există este 
cel dintre adevăr si neadevăr”. Nu era o afirmaţie nouă. Acum 2.000 de ani, unul din 
marii maeştri ai umanităţii, cel puţin în viziunea, a afirmat: „Şi veţi cunoaşte adevărul, 
iar adevărul vă va elibera”. De ce ne va elibera acesta? De minciuni, în mod evident. 
Dar mai presus de toate, de mincinosul din capul nostru, care ne vorbeşte tot timpul. Şi 
îl mai numim proces de gândire ! Pe timpuri, obişnuiam să le spun adepţilor mei: 
„Simplul fapt că auziţi în mintea voastră o voce nu înseamnă automat că aceasta rosteşte 
adevărul. Dacă nu veţi crede această voce, ea nu va avea putere asupra voastră”. 

Există un film care ilustrează perfect ce vreau să spun. Se numeşte: O minte 
sclipitoare. La început m-am gândit: „Of, un alt film cu spioni”, dar am devenit mult 
mai interesat când mi-am dat seama că eroul principal este un schizofrenic. Era un om 
sclipitor, un geniu, dar vedea oameni care nu există în realitate. Aceşti oameni au ajuns 

să îi controleze viaţa, căci le-a ascultat opiniile şi a făcut tot ce i-au spus ei. In 
realitate, îl minţeau, şi ascultându-i, nu a făcut decât să-şi ruineze viaţa. Nu şi-a dat 
seama că acei oameni erau simple halucinaţii ale minţii lui până când soţia sa l-a 
internat într-un ospiciu, în care a fost diagnosticat ca schizofrenic şi i-au fost 




administrate medicamente. Viziunile au dispărut, dar medicamen-tele aveau efecte 
secundare, aşa că eroul nostru s-a decis să nu le mai ia. Fără medicamente, viziunile i- 
au revenit, şi el a descoperit că nimeni în afară de el nu îi vedea pe acei oameni. Avea 
de făcut acum o alegere: să se întoarcă în ospiciu, să îşi piardă soţia şi să accepte că 
este bolnav mintal, sau să-şi înfrunte viziunile şi să le depăşească. 

In final, când a conştientizat pentru prima oară că viziunile pe care le avea nu erau 
reale, a luat o decizie foarte înţeleaptă. Şi-a spus: „Nu le voi mai acorda atenţie. Nu voi 
mai crede ce îmi spun”. Puterea viziunilor a dispărut de îndată ce el a luat decizia să nu 
mai creadă în ele. Eroul nostru şi-a regăsit astfel pacea, şi după mulţi ani în care nu le-a 
mai acordat nici o atenţie, viziunile aproape că nu îi mai vorbeau. Deşi continua să le 
vadă, ele nu îi mai consumau energia, căci nu le mai asculta. 

Filmul mi s-a părut foarte frumos, căci demon-strează că dacă nu crezi în vocea 
din capul tău, aceasta îşi pierde puterea asupra ta şi poţi redeveni autentic, \bcea 
mentală nu este nici măcar reală, dar ne controlează viata. Este un tiran. De îndată ce ne 
captează atenţia, ea ne pune să facem orice doreşte ea. 

De câte ori nu aţi spus da, deşi aţi fi vrut să spuneţi nu, din cauza ei? sau invers, 
de câte ori nu v-a spus să spuneţi nu, deşi în realitate aţi fi vrut să spuneţi da? De câte 
ori nu v-a făcut să vă îndoiţi de ceea ce simţiţi în inima dumneavoastră? De câte ori nu 

ati ratat ocazia de a face ceea ce doreaţi cu adevărat în viata dumneavoastră din cauza 

fricii, ca o reacţie la vocea din mintea dumneavoastră? De câte ori nu aţi rupt relaţia cu 
cineva la care ţineaţi cu adevărat numai pentru că aşa v-a spus vocea cunoaşterii? De 
câte ori nu aţi încercat să-i controlaţi pe cei iubiţi, pentru că aşa a vrut vocea? De câte 
ori nu v-aţi înfuriat, nu v-aţi simţit gelos, sau nu v-aţi pierdut controlul, rănindu-i pe cei 
dragi, numai pentru că aţi crezut în această voce? 

Vedeţi foarte bine câte greşeli aţi făcut urmând instrucţiunile vocii cunoaşterii - 
mai precis minciunile ei. Ea vă învaţă să faceţi tot felul de lucruri care se împotrivesc 
dorinţelor dumneavoastră reale, la fel ca si viziunile eroului din filmul de care vorbeam 
mai devreme. Singura diferenţă între dumneavoastră şi eroul respectiv constă în faptul 
că dumneavoastră nu îl vedeţi pe mincinos, dar îi auziţi vocea. Aceasta este 
copleşitoare, nu se opreşte niciodată. Şi mai pretindem că suntem sănătoşi mintal! 

Este cât se poate de evident că vocea cunoaşterii aparţine poveştii noastre 
personale, care vorbeşte singură. Ori de câte ori o idee ne captează atenţia, povestea 
noastră se îndreaptă în direcţia respectivă. Apoi ne duce în altă parte, şi tot aşa, 
rătăcind fără nici o busolă. Fiecare idee pe care o avem se repetă la infinit, iar în 
mintea noastră există atâtea idei aflate în competiţie pentru a ne capta atenţia încât 
vocea îşi schimbă părerile de la o clipă la alta - bum, bum, bum! 

Eu unul, compar vocea cunoaşterii cu un cal sălbatic care ne duce oriunde doreşte. 
Noi nu avem nici un control asupra lui. Chiar dacă nu-1 putem opri, putem încerca cel 
puţin să-l îmblânzim. Iată ce le spun eu adepţilor mei: „Când veţi învăţa să îmblânziţi 
calul, îl veţi putea călări, iar gândirea va deveni un instrument care vă va duce oriunde 




veţi dori să ajungeţi. Dacă veţi refuza să mai credeţi în vocea minţii, aceasta va deveni 
din ce în ce mai slabă, vorbindu-vă din ce în ce mai rar, până când va înceta complet să 
o mai facă”. 

Dacă tot simţiţi nevoia de a vă vorbi singur, de ce nu aţi face acest lucru într-o 

manieră mai prietenoasă? De ce nu vă spuneţi cât de frumos şi de minunat sunteţi? In 
acest fel, cel puţin veţi avea pe cineva cu care să vorbiţi atunci când sunteţi singur. 
Dacă vocea din capul dumneavoastră este obraznică şi răutăcioasă, experienţa nu mai 
este deloc amuzantă. Dacă vă spune minciuni, dacă vă învaţă să vă fie ruşine de 
dumneavoastră sau vă explică de ce iubitul sau iubita dumneavoastră nu vă iubeşte cu 
adevărat, atunci cel mai bine este să o faceţi să tacă. 

Dacă nu vă place de cineva, cel mai simplu este să plecaţi de lângă el. Acest lucru 
este însă imposibil în ceea ce vă priveşte chiar pe dumneavoastră. Nimeni nu poate 
scăpa de el însuşi, oriunde s-ar duce. Aşa se explică de ce atâţia oameni încearcă să se 
ameţească cu ajutorul drogurilor sau al alcoolului. Alţii mănâncă în exces sau joacă 
jocuri de noroc, numai pentru a uita cine îi însoţeşte în permanenţă. Evident, aceste 
tehnici nu funcţionează, căci povestitorul judecă tot ce facem, aşa că faptele noastre nu 
pot conduce decât la şi mai multă vinovăţie, la şi mai multă respingere de sine. 

Personal, am renunţat cu mult timp în urmă să mai ascult de vocea cunoaşterii. îmi 
amintesc cum era înainte: mergeam în natură şi îmi spuneam: „O, uite ce frumos este 
cerul, cât de minunat miros florile, mmm!”, de parcă nu ştiam singur toate aceste lucruri. 
Am încetat însă de mult să mai inventez poveşti. Oricum, ştiu ceea ce ştiu. Ce rost are 
să îmi repet tot timpul ceea ce cunosc? Nu este absurd? Este doar o obişnuinţă. Nu-mi 
mai risipesc de mult timpul şi energia vorbindu-mi singur. Vocea din capul meu a tăcut, 
şi vă asigur că este o stare minunată. 

Nimeni nu are nevoie de acel dialog mental continuu. Omul poate foarte bine să 
cunoască şi fără să gândească. Valoarea cultivării tăcerii mentale este cunoscută de mii 

de ani. In India, oamenii se folosesc de meditaţie şi de incantarea unor mantra-Q pentru 
a opri dialogul interior. Pacea mentală este o stare incredibilă. Imaginaţi-vă că trăiţi 
într-un mediu în care se aude un bâzâit continuu: bzzz, bzzz, bzzz! La un moment dat, nici 

nu-1 mai auzi. Ştii că există ceva care te deranjează, dar ai uitat despre ce este vorba. In 
clipa în care zgomotul încetează, observi însă imediat tăcerea şi simţi o mare uşurare: 
„Ahhh...”. Cam la fel se petrec lucrurile şi cu vocea din capul nostru. De aceea, atunci 
când vocea tace, ceea ce rezultă este ceea ce eu numesc o stare de pace interioară. 

Când le-am spus adepţilor mei ce simţeam, aceştia au înţeles despre ce este vorba. 
M-au întrebat însă: „Noi ştim că vocea cunoaşterii trăieşte în capul nostru. Ştim că este 
vocea mincinosului, dar cum o putem opri să ne mai vorbească? Ne poţi ajuta?” La 
vremea respectivă câştigasem deja lupta cu vocea interioară şi trăiam o stare de pace 
absolută. De aceea, le-am răspuns: „Bine, vă voi da două reguli simple. Dacă veţi 
respecta aceste reguli, există toate şansele să îmblânziţi vocea, şi chiar să câştigaţi 
lupta împotriva mincinosului”. 




Soluţia cea mai simplă pentru îmblânzirea mincinosului constă în a nu mai crede 
în cuvintele sale. Ce se întâmplă atunci când cineva vă spune o minciună şi 
dumneavoastră ştiţi acest lucru? Minciuna lui nu vă afectează, pentru că nu credeţi în 
ea. Dacă nu o credeţi, minciuna nu poate supravieţui testului scepticismului 
dumneavoastră, şi gata! Minciuna dispare. Pur şi simplu. Există însă o mare provocare 
în această simplitate. De ce? Deoarece credinţa în propriile minciuni ne face să ne 
simţim în siguranţă, şi chiar credinţa în minciunile celor din jur este foarte tentantă. 
Dacă sunteţi dispus să faceţi faţă acestei provocări, cele două reguli pe care vi le voi 
spune în continuare vor accelera enorm procesul de purificare a sistemului 
dumneavoastră de convingeri, care reprezintă esenţa Arborelui Cunoaşterii. 

Regula numărul unu: nu credeţi ce spuneţi. In schimb, păstraţi-vă mintea, dar mai 
ales inima, deschisă. Ascultaţi-vă povestea, dar nu o credeţi, căci acum ştiţi că ceea ce 
povestiţi este o ficţiune. Povestea creată de dumneavoastră nu este reală. Chiar dacă 
auziţi vocea din capul dumneavoastră, nu o interpretaţi într-o manieră personală. Ştiţi 
foarte bine că, de regulă, vocea cunoaşterii dumneavoastră vă minte. Ascultaţi-o şi 
întrebaţi-vă dacă ceea ce spune ea este adevărat sau nu. Dacă nu credeţi în propriile 
minciuni, acestea nu vor supravieţui, şi dumneavoastră veţi putea face alegeri mai bune, 
bazate pe adevăr. 

Nu credeţi ce spune vocea dumneavoastră interioară, dar ascultaţi-o, căci uneori 
ea poate avea idei strălucite. Dacă sunteţi de acord cu o asemenea idee, v-o puteţi 
însuşi. Poate fi vorba de un moment de inspiraţie care să vă conducă spre o mare ocazie 
din viaţa dumneavoastră. Respectaţi-vă povestea şi învăţaţi să ascultaţi cu adevărat. 
Dacă vă veţi asculta povestea, comunicarea cu dumneavoastră înşivă se va îmbunătăţi 
cu 100%. Vă veţi putea cunoaşte cu claritate povestea personală, şi dacă nu veţi fi de 
acord cu ea, o veţi putea schimba. 

Mai presus de orice, nu credeţi ce spune vocea interioară mai ales atunci când 
aceasta se ridică împotriva dumneavoastră, \bcea vă poate face să vă fie teamă de 
viaţă, de a vă manifesta aşa cum simţiţi. Ea vă poate opri să faceţi ceea ce doriţi cu 
adevărat cu viaţa dumneavoastră. Ea v-a controlat atâţia ani, aşa că nu se va grăbi să vă 
lase în pace numai pentru că dumneavoastră doriţi să fiţi lăsat singur. Cel puţin o puteţi 
pune însă la încercare, necrezând ce vă spune. De aceea vă învăţ: „Nu credeţi ce 
spuneţi”. 

Regula numărul doi: nu credeţi nici pe altcineva. Ea mă include şi pe mine. Aţi 
aflat deja că dacă dumneavoastră vă minţiţi singur, la fel procedează şi ceilalţi oameni. 

In mod evident, dacă se mint singuri, vă vor minţi şi pe dumneavoastră, nu neapărat cu 
rea intenţie. Cine vorbeşte prin ei atunci când vi se adresează? Cine le dictează ce să 
spună? Nu aveţi de unde să ştiţi dacă ceea ce vă spun vine direct din inima lor, sau de 
la Prinţul Minciunilor care trăieşte în capul lor. Nu aveţi de unde să stiti, asa că nu-i 

5 5 X 5 5 5 - 7 5 

/V 

credeţi. învăţaţi în schimb să ascultaţi fără a judeca. Este inutil să-i judecaţi pe oameni 
numai pentru că mint. De câte ori nu aţi auzit spunându-se despre cineva: „O, este un 




mincinos patologic”? în realitate, orice om este posedat de Prinţul Minciunilor. Trăim 
într-o lume a minciunilor. Toţi oamenii mint, de cele mai multe ori fără să ştie ce fac. 
Uneori, ei chiar cred în ceea ce spun. Asta nu înseamnă însă că lucrurile pe care le spun 
sunt si adevărate. 

Nu credeţi pe nimeni, dar nu vă închideţi mintea sau inima. Ascultaţi povestea 
celor din jur. Ştiţi foarte bine că este doar o poveste, care nu este reală decât pentru ei. 
Dacă îi ascultaţi, le puteţi înţelege povestea: de unde vin, cum au ajuns aici, iar 
comunicarea cu ei poate deveni minunată. Toţii oamenii simt nevoia să- şi relateze 
povestea, să proiecteze în exterior ceea ce cred, dar asta nu înseamnă că trebuie 
neapărat să fiţi de acord cu ceea ce spun. Nu-i credeţi, dar învăţaţi să-i ascultaţi. Chiar 
dacă este doar o poveste, uneori cuvintele care vin de la alţi povestitori se nasc din 
integritatea lor. Când se petrece acest lucru, integritatea dumneavoastră îşi va da 
imediat seama, şi veţi fi de acord cu ceea ce spun ei. Vocea lor se va adresa direct 
spiritului dumneavoastră şi veţi simţi (intuitiv) că ceea ce spun este adevărul. 

Nu credeţi pe nimeni, dar ascultaţi-i pe oameni, căci sunt momente de inspiraţie 
când ocaziile se ivesc prin vocile lor. Maniera în care îşi creează ei poveştile poate 
reflecta propria dumneavoastră manieră, iar atunci când şi-o expun, puteţi înţelege mai 
clar cum îsi investesc credinţa în minciuni. Este mult mai uşor să recunoşti acest proces 
în cazul unei alte persoane. Ascultând povestea altuia, puteţi recunoaşte un anumit 
adevăr care vi se aplică inclusiv dumneavoastră, şi care vă poate schimba povestea 
vieţii. Ascultaţi poveştile oamenilor, dar nu le credeţi. Acesta este secretul. 

Dacă altcineva vă spune ironic: „Uite cum e îmbrăcat!”, acest lucru nu trebuie să 
vă strice ziua. Ascultaţi-i povestea, dar fără a o crede. Stabiliţi dacă este adevărată sau 
nu în funcţie de propria dumneavoastră poveste, dar fără a mai reacţiona emoţional. 
Dacă sunteţi de părere că are dreptate, vă puteţi schimba hainele şi gata. Este ceva atât 
de simplu, şi se întâmplă tot timpul. Oamenii îşi exprimă în permanenţă punctele de 
vedere. Le putem cere chiar noi acest lucru, dar fără a-i crede! 

Acum ştiţi că atunci când vorbesc despre dumneavoastră, oamenii vorbesc de fapt 
despre un erou secundar din povestea lor personală, de o imagine pe care şi-au creat-o 
în legătură cu dumneavoastră, care nu are nimic de-a face cu dumneavoastră, cel din 
realitate. Dacă îi credeţi, dacă sunteţi de acord cu ceea ce spun, povestea lor devine 
parte integrantă din povestea dumneavoastră. Dacă o interpretaţi la modul personal, ea 
vă poate modifica povestea. Dacă nu o interpretaţi la modul personal, opinia altuia nu 

vă poate influenţa în vreun fel, aşa că veţi avea mai multă răbdare cu ei. In acest fel, 
veţi putea evita foarte multe conflicte. 

Dacă veţi urma aceste două reguli: nu crede ce spui şi nu-i crede nici pe cei din 
jur, minciunile vocii cunoaşterii nu vor putea supravieţui în faţa scepticismului 
dumneavoastră. A fi sceptic nu este tot una cu a fi critic; nu înseamnă că te consideri 
mai inteligent decât alţii. Pur şi simplu nu crezi, iar ceea ce este adevărat va ieşi la 
suprafaţă. Este un proces foarte interesant, căci adevărul supravieţuieşte cu uşurinţă 




scepticismului. El rămâne valabil şi se impune chiar dacă nu crezi de la început în el. 
Aceasta este marea frumuseţe a adevărului. El nu are nevoie de spectatori care să-l 
aplaude. Rămâne adevărat chiar dacă nimeni nu crede în el. Nu acelaşi lucru este 
valabil însă şi în ceea ce priveşte minciunile. Acestea nu pot exista decât dacă credem 
în ele. Dacă nu mai credem în minciuni, acestea dispar pur şi simplu. 

Soarele răsare în fiecare zi, indiferent dacă suntem de acord cu această afirmaţie 
sau nu. Pământul rămâne rotund chiar dacă întreaga lume crede că este plat. Acum 
câteva sute de ani toată lumea credea în această minciună. Oamenii ar fi putut jura că 
pământul este plat şi că reprezintă centrul universului, că soarele se învârteşte în jurul 
lui. Ei credeau cu adevărat acest lucru; nu aveau nici cea mai mică îndoială că au 
dreptate. Acest lucru nu a împiedicat însă pământul să rămână rotund, iar mai devreme 
sau mai târziu, adevărul a ieşit la lumină. La vremea aceea, convingerea lor în această 
minciună în făcea pe oameni să se simtă în siguranţă. 

Oamenii cred atât de multe minciuni. Unele sunt atât de subtile şi de convingătoare 
încât ajungem să ne bazăm întreaga realitate virtuală pe ele, fără mă car să observăm că 
sunt minciuni. Minciunile în care credem, legate de noi, sunt uneori extrem de dificil de 
observat, căci ne-am obişnuit de multă vreme să le considerăm normale. 

Spre exemplu, dacă sunteţi de acord cu minciuna atât de comună potrivit căreia: 
„Nu merit”, aceasta va trăi în mintea dumneavoastră tocmai pentru că credeţi în ea. 
Chiar dacă alţii vă spun că sunteţi un om minunat, nu îi credeţi, pentru că aţi acceptat cu 
mult timp în urmă să credeţi contrariul. Credinţa dumneavoastră este deja investită într- 
o convingere care nu reprezintă adevărul. Este o minciună, dar credinţa dumneavoastră 
vă ghidează acţiunile. Dacă vă simţiţi nevrednic, cum vă veţi manifesta în relaţie cu alţi 
oameni? Veţi fi sfios. Cum poţi cere ceva dacă eşti de părere că nu meriţi să-l 
primeşti? Omul proiectează asupra celor din jur exact ceea ce crede despre sine, iar 
aceştia sfârşesc prin a-1 crede. II vor trata ca atare, iar convingerea sa iniţială va fi 
astfel întărită. Care este adevărul? Adevărul este că meritaţi! Orice om merită! 

Dacă sunteţi de acord cu minciuna potrivit căreia nu puteţi vorbi în public, voia 
dumneavoastră va fi îndeplinită. Ori de câte ori veţi încerca să vorbiţi în public, vă va 
fi teamă. Singura cale de a rupe acest legământ constă în a trece peste această teamă şi a 

vorbi în public. In acest fel, puteţi dovedi că afirmaţia este o minciună şi că nu vă mai 
temeti de ea. 

Dacă sunteţi de acord cu minciuna potrivit căreia nu puteţi avea o relaţie plină de 
iubire, voia dumneavoastră va fi îndeplinită. Dacă simţiţi că nu meritaţi iubirea, deşi 
aceasta se află în faţa dumneavoastră, nu o veţi primi, dar nu pentru că ea nu vi se 
dăruieşte, ci pentru că sunteţi prea orb pentru a o accepta. Omul nu vede decât ceea ce 
vrea să vadă şi nu aude decât ceea ce vrea să audă. Tot ceea ce percepe pare să-i 
susţină eşafodajul alcătuit din minciuni. 

Dacă aţi înţeles aceste exemple, vă puteţi imagina cu uşurinţă câte minciuni 
credeţi în legătură cu dumneavoastră, cu părinţii dumneavoastră, cu copiii, cu semenii 




sau cu partenerul dumneavoastră de viaţă. De câte ori îi judecaţi, exprimaţi de fapt 
convingerilor false din Arborele Cunoaşterii care trăieşte în mintea dumneavoastră. Vă 
dăruiţi puterea personală acestor minciuni, şi care este rezultatul? Mânia, gelozia, sau 
chiar ura. Apoi acumulaţi toată acea otravă emoţională şi la un moment dat pierdeţi 
controlul şi ajungeţi să spuneţi ceva ce regretaţi imediat. 

înţelegeţi puterea acestui proces? Dacă veţi refuza să mai credeţi în propriile 
minciuni, vă veţi putea schimba viaţa. Puteţi începe cu principalele minciuni care 
limitează expresia liberă a fericirii şi iubirii dumneavoastră. Dacă vă luaţi înapoi 
credinţa pe care le-aţi acordat-o, aceste minciuni îşi vor pierde puterea asupra 
dumneavoastră. Vă veţi recâştiga astfel credinţa şi o veţi putea investi în alte 
convingeri. Când numai crede în minciuni, viaţa omului se schimbă ca prin farmec. 

Există un fragment în Iliada lui Homer care îmi place foarte mult. Acesta spune: 

„Noi, zeii, vom continua să trăim atât timp cât oamenii vor crede în noi. In ziua în care 
oamenii nu vor mai crede, toţi zeii vor dispărea”. Este un mare adevăr. Cu mii de ani în 
urmă, zeii greci erau adoraţi de sute de mii de oameni. Astăzi, ei au rămas o simplă 
legendă. Când omul refuză să mai creadă în minciuni, acestea dispar, iar adevărul iese 
la lumină. 

Minciunile nu fac decât să ne înlănţuie. Singur adevărul ne poate elibera - de 
teamă, de drame şi de conflictul din viaţa noastră. Acesta mi se pare a fi adevărul 
absolut, şi nu l-aş putea exprima într-o frază mai simplă decât aceasta. 

Teme de reflecţie 

5 

• Ceea ce omul numeşte proces de gândire reprezintă de fapt vocea cunoaşterii, 
care inventează poveşti, spunându-ne lucruri pe care le ştim deja şi încercând să 
găsească un sens la lucrurile pe care nu le cunoaştem. Din păcate, această voce ne 
determină să facem multe lucruri care ne fac rău. 

• \bcea din capul nostru este precum un cal sălbatic care ne duce unde vrea el. 
Dacă vom îmblânzi calul, îl vom putea călări, iar cunoaşterea va deveni un instrument 
de comunicare care ne va duce acolo unde vom dori noi. 

• Omul nu are nevoie de dialogul său interior. El poate cunoaşte şi fără a gândi, cu 
ajutorul percepţiilor şi simţurilor sale. De ce să ne risipim energia spunându-ne lucruri 
pe care le cunoaştem deja sau făcându-ne griji în legătură cu altele, pe care nu le 
cunoaştem? Când vocea mentală încetează să mai vorbească, omul experimentează 
starea de pace interioară. 

• Soluţia pentru îmblânzirea mincinosului din mintea dumneavoastră constă în a 
înceta să mai credeţi ce vă spune. Dacă veţi urma cele două reguli: nu credeţi ce 
spuneţi şi nu-i credeţi nici pe cei din jur, minciunile în care credeţi la ora actuală nu 
vor putea supravieţui acestui scepticism şi vor dispărea pur şi simplu. 

• Adevărul supravieţuieşte cu uşurinţă scepti-cismului nostru, dar acest lucru nu 




este valabil şi în ceea ce priveşte minciunile. Acestea nu pot supravieţui decât dacă 

/V 

suntem de acord cu ele. In schimb, adevărul rămâne adevăr indiferent dacă suntem sau 

nu de acord cu el. In aceasta constă frumuseţea adevărului. 

• \bcea cunoaşterii vă conduce viaţa, şi ea reprezintă un tiran. Dacă veţi refuza să 
mai ascultaţi această voce, ea va deveni din ce în ce mai tăcută si vă va vorbi din ce în 
ce mai puţin, până când nu vă va mai putea controla deloc. Când vocea îşi va pierde 
puterea asupra dumneavoastră, minciunile nu vă vor mai guverna viaţa, iar 
dumneavoastră veţi redeveni autentic. 

EMOŢIILE SUNT REALE 

Vocea cunoaşterii nu este reală 

înainte de a învăţa să vorbim, creierul nostru este precum un computer perfect, dar 
neprogramat. Atunci când ne naştem nu cunoaştem nici o limbă. Avem nevoie de mai 
mulţi ani pentru ca organul cerebral să se maturizeze suficient de mult pentru a putea 
accepta un program. Apoi programul este introdus în creier, în principal de către 
părinţii noştri, dar şi de alţi oameni din jur. Ei ne captează atenţia şi ne învaţă 

semnificaţia cuvintelor. învăţăm astfel să vorbim, iar programul pătrunde încetul cu 
încetul în creierul nostru, cu acceptul nostru (prin legământ). Suntem de acord cu ele, 
aşa că acum avem un program. 

Dacă organul cerebral reprezintă computerul, cunoaşterea reprezintă programul. 
Tot ceea ce ştim, întreaga cunoaştere din mintea noastră se afla deja în acest program, 
înainte de a ne naşte. Nu există nici un om care să aibă o idee cu adevărat originală. 
Orice literă, orice cuvânt, orice concept din sistemul nostru de convingeri face parte 
integrantă din acest program, iar programul este contaminat de un virus numit minciună. 

Este absurd să catalogăm programul, numindu-1 bun sau rău. Chiar dacă nu ne 
place, nimeni nu este vinovat pentru faptul că ne-a fost inoculat. Aşa stau lucrurile pe 
această planetă, şi într-un fel ele sunt chiar minunate, căci programul ne permite să ne 
creăm propriile poveşti. Dar cine ne conduce viaţa? Programul! Acesta are o voce, care 
minte aproape tot timpul. 

Cum am putea şti ce înseamnă adevărul dacă aproape tot ce am învăţat sunt 
minciuni? Cum am putea recunoaşte ce anume este real în fiinţa noastră? Mi-a luat ceva 
timp, dar în cele din urmă am descoperit răspunsul la aceste întrebări. Emoţiile noastre 
sunt reale. Orice emoţie pe care o simţim este reală, este autentică, este. Am descoperit 
că orice emoţie se naşte direct din spirit, din integritatea noastră, fiind absolut 
autentică. 

Este imposibil să te prefaci că simţi ceva. Poţi încerca să-ţi reprimi emoţiile, să le 
justifici sau să minţi, dar ceea ce simţi este cu siguranţă autentic. Este real, şi ştii foarte 
bine acest lucru. Indiferent ce simţi, nu este nimic greşit în asta. Nu există emoţii bune 
şi emoţii rele. Nici chiar mânia, gelozia sau invidia nu sunt greşite. Chiar şi ura se naşte 
din integritatea omului. Tristeţea, depresia - toate au un anumit motiv pentru care le 
simţim. 

Am descoperit ceva extrem de interesant legat de mintea umană. Mi se pare 
important să înţelegem acest lucru. Orice percepem ne provoacă o reacţie emoţională - 
absolut orice. Dacă percepem ceva frumos, acesta ne provoacă o reacţie sublimă. Ne 
simţim minunat. Dacă cineva ne răneşte, reacţia noastră emoţională nu este la fel de 
plăcută. Noi nu percepem însă numai lumea exterioară, ci şi lumea virtuală care există 
în capul nostru. Altfel spus, alături de sentimentele noastre, noi percepem şi cunoaşterea 
pe care o deţinem, gândurile, judecăţile şi convingerile noastre. Percepem vocea din 
capul nostru şi avem o reacţie emoţională la tot ce ne spune ea. 

Dar ce ne spune această voce? De câte ori nu ne-a spus ea: „Doamne, ce prost 
sunt! Cum am putut să fac aşa ceva? Nu mă voi învăţa niciodată minte!” \focea 
cunoaşterii ne judecă. Noi percepem judecata şi avem o reacţie emoţională în faţa ei. 
Simţim o stare de ruşine, de vinovăţie. Emoţia pe care o percepem este adevărată, dar 
cauza care a stat la baza ei, judecata potrivit căreia suntem proşti pentru că nu ne 
învăţăm minte, nu este adevărată. Este doar o poveste. Se produce însă o reacţie la o 

acţiune anterioară. In ce constă această acţiune? In perceperea unui punct de vedere, 

adică a unei judecăţi. In ce constă reacţia? In emoţia pe care o simţim Altfel spus, 
reacţionăm la o minciună printr-o emoţie otrăvită. 

Să explicăm mai amănunţit acest proces. Să ne imaginăm că avem un câine. 
Câinele nu este decât un câine, fiind perfect din acest punct de vedere. Ce se întâmplă 
însă dacă îl întărâtăm? Ce se întâmplă dacă de fiecare dată când îl vedem, îi tragem un 

picior? In scurt timp, câinelui i se va face teamă când ne va vedea. Emoţia i se va citi 
cu uşurinţă în comportament. Se va înfuria, va încerca poate chiar să ne muşte. Sunt 
emoţiile câinelui greşite? Putem spune oare că este un câine rău? Nu, reacţia sa se 
datorează pur şi simplu faptului că am abuzat de el. Ea îl ajută să se apere. Emoţia 
câinelui se naşte din integritatea sa (manifestată prin instinct în cazul său). 

Să ne imaginăm acum că animalul trăieşte într-un mediu cald, în care este tratat cu 
respect şi iubire. Aşa cum ştie oricine, câinele poate fi cel mai dulce animal din lume, 
cel mai credincios si mai minunat. Dacă nu este abuzat, el îsi va urma natura, 
răspunzând iubirii stăpânilor săi cu aceeaşi iubire. Corpul fizic este precum un animal. 
El reacţionează emoţional la fel ca un câine. De ce reacţionăm prin mânie? Pentru că 
cineva ne-a lovit. Dar cine? \focea din mintea noastră, eroul principal din povestea 
personală - cel care credem că suntem (cu care ne identificăm). 

O altă imagine interioară pe care o percepem este cea a perfecţiunii, ceea ce ne- 
am dori să fim, dar nu suntem, care ne creează la rândul ei o reacţie emoţională. Cum 
vă simţiţi atunci când nu vă puteţi ridica la înălţimea acestei imagini? Cu siguranţă, nu 
este o emoţie plăcută, dar este reală. Este ceea ce simţiţi. Trebuie însă să hrăniţi 
această imagine? Nu, pentru că ea reprezintă o minciună. Cândva, aţi făcut un legământ 
să credeţi în ea. Aţi fost de acord, şi minciuna a devenit parte integrantă din viaţa 
dumneavoastră (din povestea personală). 

Cunoaşterea îi transformă pe oameni în victime. Dacă facem o greşeală în faţa 




altcuiva, încercăm întotdeauna să o justificăm, pentru a ne apăra imaginea pe care 
încercăm să o proiectăm în afară. Mai târziu, când ne amintim de ce am tăcut, ne 
pedepsim din nou, mereu şi mereu. De ce? Pentru că vocea cunoaşterii ne repetă la 
infinit ce am făcut, păstrând aceeaşi perspectivă pe care am avut-o atunci când am 
săvârşit fapta. Micea se transformă într-un judecător atotputernic, care ne spune: „Uite 
ce ai făcut!” Dar din ce cauză am greşit? De cele mai multe ori, chiar din cauza 
minciunilor ei! 

Micea cunoaşterii abuzează continuu corpul nostru emoţional. Ceva nereal 
abuzează ceva real. Acţiunea constă în credinţa în minciună; reacţia constă în durerea 
emoţională. Corpul emoţional percepe vocea şi reacţionează la ea, la fel ca un tigru: 
atacând. Ne pierdem astfel controlul, după care facem şi spunem lucruri pe care nu am 
dori cu adevărat să le facem sau să le spunem. Micea cunoaşterii se sperie de reacţia 
noastră emoţională, dar nu se poate împiedica să o judece, făcându-ne să ne simţim 
ruşinaţi de propriile noastre sentimente. 

Apare astfel o nouă emoţie: ruşinea, pe care aceeaşi voce a cunoaşterii încearcă să 
o justifice. Altfel spus, ea încearcă să explice ceea ce simţim. De cele mai multe ori, ea 
ne minte în legătură cu sentimentele noastre, sau chiar încearcă să le nege complet. 
Percepem atunci din nou vocea, judecata ei, şi avem o nouă reacţie emoţională. Ne 
simţim vinovaţi pentru că am reacţionat emoţional. Cunoaşterea încearcă acum să 
explice această nouă emoţie: vinovăţia. Şi astfel, durerea emoţională se amplifică, iar 

noi ne simţim deprimaţi. înţelegeţi acum acest cerc vicios? 

Micea cunoaşterii inventează o poveste legată de emoţiile noastre, noi percepem 
povestea ei şi încercăm să ne reprimăm sentimentele. Percepţia acestei reprimări dă 
naştere unei alte reacţii emoţionale, şi în curând ajungem să reprimăm aproape tot ce 
simţim. „Nu ar trebui să simt aşa ceva. Ce fel de om sunt? Bărbaţii adevăraţi nu plâng”. 

Pretindem astfel că nu ne doare. In realitate, ne doare, dar durerea noastră este datorată 
poveştii pe care am inventat-o singuri şi care antrenează un întreg carusel de emoţii 
negative. 

Cum se naşte ura? Din cauza abuzurilor la care suntem supuşi. Cum se naşte 
suferinţa? Din cauza faptului că cineva ne răneşte. Este normal să te simţi rănit. Dar 
cine anume ne răneşte? De cele mai multe ori, cea care ne răneşte este vocea 
mincinosului, care ne repetă la infinit că nu suntem ceea ce ar trebui să fim. Ura, mânia 
şi gelozia sunt reacţii emoţionale normale, care apar dintr-o lume reală, adică din 
integritatea noastră, nu dintr-o imagine pretinsă. 

De aceea, eu afirm cu tărie cu nu este nimic greşit în legătură cu ura. Cauza ei este 
însă vocea cunoaşterii din mintea noastră. Ura este absolut normală; ea reprezintă o 
reacţie la ceea ce credem. Dacă schimbăm convingerea, ura se va transforma în iubire. 
Toate emoţiile se schimbă atunci când nu mai credem în voce, căci ele nu sunt decât un 
efect. Durerea emoţională este un simptom al abuzului; ea ne învaţă că trebuie să facem 
ceva pentru a pune capăt abuzului. 




De ce suntem abuzaţi de către cei din jur? Pentru că le permitem să facă acest 
lucru, convinşi că merităm să fim abuzaţi. Dacă mergem mai departe cu autoanaliza, 
vom constata că noi înşine ne facem mult mai mult rău decât cei din jur. De regulă, noi 
aruncăm vina pe altcineva, spunând: „Am crescut fiind abuzat”, sau putem găsi orice 
alte pretexte. Dar cine ne abuzează în momentul prezent? Dacă suntem absolut sinceri, 
va trebui să fim de acord că cele mai multe abuzuri le suportăm din partea propriei 
noastre voci a cunoaşterii. 

Ori de câte ori ne minţim singuri, noi ne auto-abuzăm. Ori de câte ori ne 
blestemăm singuri, ne auto-abuzăm. Ori de câte ori ne judecăm singuri, sau ne auto- 
respingem, avem o reacţie emoţională, şi este normal ca aceasta să nu fie plăcută! Dacă 
nu ne place ceea ce simţim nu trebuie însă să ne reprimăm emoţiile; este mult mai 
corect să eliminăm minciunile care au stat la baza acestei reacţii emoţionale. 

Mesajul născut din integritatea noastră este clar. \bcea sa ţipă cu fermitate: 
„Salvează-mă, te rog!” Acest lucru îmi aminteşte de un film, Exorcistul, în care o fetiţă 
era posedată de demoni. Ei bine, există în interiorul nostru o fetiţă care ţipă: „Ajută- 
mă! Sunt posedată de eroul principal din povestea mea personală!” Acest lucru este 
cumplit de adevărat. Oamenii sunt posedaţi de cunoaştere, de imaginea distorsionată pe 
care şi-o fac în legătură cu ei înşişi şi car îi face să îşi piardă libertatea. De câte ori nu 
îi auzim pe cei din jurul nostru spunând: „Dacă îmi dau drumul cu adevărat, nu ştiu ce 
se poate întâmpla!” Orice om se teme că ceva din interiorul lui va ieşi la iveală şi va 
distruge totul în cale. Şi vreţi să ştiţi ceva? Acest lucru este adevărat. Dacă şinele 
dumneavoastră real va ieşi la lumină, el va distruge întregul eşafodaj de minciuni pe 
care l-aţi construit singuri, iar acest lucru este cu adevărat înspăimântător. 

Cândva, eram posedat şi eu de eroul principal din povestea mea personală. Am 
suportat ani de zile tot felul de abuzuri din partea acestuia, dar acest lucru nu m-a 
împiedicat să pretind că mă iubesc pe mine însumi. Ce glumă sinistră! Mai mult decât 
atât, eram convins că îi iubesc şi pe cei din jur. Dar cum puteam să iubesc pe altcineva 
când nu mă iubeam pe mine însumi? Nimeni nu poate dărui altcuiva ceea ce nu are el 
însusi. 

Oamenii mă întrebau: „Miguel, de ce nu pot simţi iubirea? Ce pot să fac pentru a o 
aduce în viaţa mea?” M-am gândit mult la acest lucru. Cum să aduci iubirea în viaţa ta? 
Treptat, am înţeles. . . Nu trebuie să aduci iubirea în viaţa ta. Ea reprezintă însăşi natura 

/V 

noastră. înainte de a învăţa să vorbim, iubirea reprezintă principala emoţie pe care o 
simţim. Exprimarea iubirii este cel mai natural lucru din lume. Din păcate, pe măsură ce 
creştem, noi învăţăm să ne reprimăm iubirea. De aceea, obişnuiesc să le răspund celor 
care îmi pun această întrebare: „Nu este necesar să aduceţi iubirea în viaţa voastră. 
Inima voastră este astfel construită încât puteţi genera iubire pentru o lume întreagă. 
Dacă nu o puteţi simţi, acest lucru se datorează faptului că îi opuneţi rezistenţă. Voi aţi 
învăţat să vă reprimaţi singuri iubirea”. 

Când omul este mic, iar cei din jur îi repetă la infinit că nu este aşa cum ar trebui 




să fie, el începe să-şi reprime şinele autentic. Copilul îşi reprimă integritatea, corpul 
său emoţional. Isi ascunde emoţiile si pretinde că nu le-a avut niciodată. Ori de câte ori 
ne simţim ruşinaţi de emoţiile noastre, noi le justificăm şi încercăm să le explicăm în 
fel şi chip. Minciunile ne otrăvesc treptat mintea, şi aproape nimeni nu mai manifestă 
sublima emoţie a iubirii. 

\ficea cunoaşterii ne spune: „Nu este sigur să iubeşti. Mă tem să iubesc, căci 
iubirea mă face vulnerabil. Dacă voi iubi, cineva îmi va răni inima”. Numai minciuni! 
Nimic din aceste cuvinte nu este adevărat, dar vocea cunoaşterii insistă: „Ba da, este 
adevărat. Crede-mă, am foarte multă experienţă în acest domeniu. De câte ori am iubit, 
inima mea a fost rănită”. Acest lucru este un neadevăr, căci nimeni nu îţi poate răni 
inima dacă te iubeşti singur. Chiar dacă inima ta a fost rănită în trecut, cel care a rănit-o 
ai fost chiar tu, cu minciunile în care ai acceptat să crezi. Iubirea te face întotdeauna să 
te simţi puternic; egoismul te face să te simţi slab. Iubirea nu poate răni pe nimeni. 
Teama, egoismul, dorinţa de a-i controla pe ceilalţi - acestea rănesc. Dacă renunţăm la 
minciuni, iubirea apare automat din adâncurile fiinţei noastre. 

După experienţa pe care am trăit-o în deşert, mi-a devenit evident că orice emoţie 
pe care o simt se naşte direct din integritatea mea. Când am înţeles acest lucru, am 
încetat să-mi mai reprim emoţiile. La ora actuală, ele au devenit partea cea mai 
importantă a poveştii mele personale, căci acum ştiu că ele sunt autentice. Ori de câte 
ori simt o emoţie, ştiu că ea reprezintă o reacţie la ceea ce percep. Emoţiile mele îmi 
vorbesc despre acţiunile mele, despre felul în care mă descurc în viaţă. Urmându-le 
firul, îmi pot schimba singur circumstanţele în care trăiesc. 

Orice as simţi - de la bucurie la mânie, de la iubire la ură eu ştiu că emoţia mea 

este doar o reacţie. încerc să ajung astfel la acţiunea care a stat la baza ei. Dacă nu mă 
simt fericit, ştiu că acest lucru se datorează faptului că în povestea mea există ceva care 
îmi împiedică fericirea să se manifeste. Fac atunci un pas înapoi şi încerc să îmi dau 
seama care este cauza. Conştientizând problema, o pot rezolva şi îmi pot regăsi astfel 
fericirea. Ori de câte ori în viaţa mea apare o problemă, o rezolv intr-un fel sau altul şi 
nici măcar nu o mai transform într-o poveste. 

Universul funcţionează după legi simple. Orice cauză are un efect; orice acţiune 
generează o reacţie. Dacă nu sunteţi mulţumit cu viaţa pe care o duceţi, aceasta este o 
reacţie la programul care vă conduce viaţa. Mincinosul (programul) nu face nici măcar 
parte din viaţa dumneavoastră, decât în măsura în care vă identificaţi cu el. Programul 
creează povestea, după care încearcă să-i dea un sens, explicând şi justificând totul la 
urechea eroului principal al poveştii. Ce amăgire! Ce creaţie! Oamenii îşi creează o 
întreagă cultură, o întreagă filozofie a umanităţii. Ei creează istoria, ştiinţa, arta, 
jocurile olimpice, pe Miss Univers... Totul reprezintă creaţia noastră, şi oricât de 
frumoasă ar fi, ea nu este altceva decât o poveste! 

Eroul principal din poveste sunteţi dumneavoastră, dar rolul pe care îl jucaţi în ea 
nu este tot una cu dumneavoastră. Aţi practicat atâta vreme acel rol încât aţi ajuns să vă 




identificaţi perfect cu el. Aţi devenit cel mai bun actor din lume, dar vă asigur că nu 
sunteţi cel care credeţi că sunteţi. Slavă cerului pentru acest lucru, căci sunteţi mult mai 
bun decât cel care credeţi că sunteti! 

îmi amintesc că bunicul mi-a spus odată: „Miguel, vei ştii că te-ai eliberat atunci 
când nu vei mai fi nevoit să fii tu”. în acel moment nu l-am înţeles, dar mai târziu am 
realizat perfect ce a vrut să spună. Nimeni nu mă mai poate obliga astăzi să fiu cel care 
doresc cei din jur să fiu. Nici chiar propriile minciuni din povestea mea nu mă mai pot 
obliga să fiu aşa cum trebuie. 

Povestea noastră este o creaţie. Noi suntem artişti, prin care curge forţa vieţii. 
Dacă nu ne place arta pe care o producem, o putem schimba. Asta este vestea bună. Nu 
mai trebuie să fim acelaşi eu de dinainte, si asta înseamnă că am devenit liberi. Nu mai 
trebuie să fim nici chiar cei care credeam că suntem. Nu mai trebuie să ne identificăm 
cu mânia, gelozia şi ura noastră. Putem fi din nou noi înşine, cel de la origini, 
întorcându-ne astfel în paradisul din care am văzut cândva. 

Teme de reflecţie 

• Orice emoţie pe care o simţim este reală. Ea reprezintă adevărul, căci se naşte 
direct din integritatea spiritului nostru. Nimeni nu poate falsifica ceea ce simte. 
Emoţiile pot fi justificate sau reprimate, alţii pot fi minţiţi în legătură cu ceea ce 
simţim, dar în ceea ce ne priveşte, putem fi siguri că ceea ce simţim este autentic. 

• \bcea cunoaşterii ne poate face să ne simţim ruşinaţi de sentimentele noastre, 
dar nu este nimic greşit în legătură cu ele. Nu există emoţii bune şi emoţii rele. Chiar 
ura şi mânia se nasc tot din integritatea spiritului. Dacă simţim aceste sentimente, există 
întotdeauna un motiv profund pentru acest lucru. 

• Tot ceea ce percepem ne provoacă o reacţie emoţională. Noi nu percepem numai 
sentimentele noastre, ci şi cunoaşterea pe care o deţinem, manifestată sub forma 
gândurilor, judecăţilor şi convingerilor noastre. Percepem vocea din interiorul capului, 
după care reacţionăm emoţional în faţa ei. 

• De fiecare dată când ne minţim singuri, când ne judecăm sau ne auto-respingem, 
noi trăim o reacţie emoţională care nu este deloc plăcută. Dacă nu ne place reacţia 
noastră emoţională, nu trebuie neapărat să o reprimăm. Mult mai corect este să 
eliminăm cauza care a produs-o. Emoţiile noastre se schimbă în bloc atunci când nu mai 
credem în minciuni, căci emoţiile sunt un efect, niciodată cauza. 

• Emoţiile noastre sunt reale. Vocea cunoaşterii, care ne face să suferim, nu este 
reală. Suferinţa noastră este autentică, dar acest lucru nu este neapărat valabil şi în ceea 
ce priveşte motivele pentru care suferim. 

• Oamenii sunt posedaţi de cunoaştere, de o imagine de sine distorsionată. De 
aceea, ei nu se mai simt liberi. 

• Durerea emoţională este simptomul unui abuz. Durerea ne învaţă că trebuie să 




facem ceva pentru a pune capăt abuzului. Emoţiile reprezintă cea mai importantă parte a 
poveştii noastre personale, deoarece ne învaţă cum ne descurcăm în viaţa pe care o 
ducem Dacă urmăm firul emoţiilor, putem schimba circumstanţele în care trăim. 




BUNUL SIMT SI CREDINŢA OARBA 

Redescoperirea credinţei şi a liberului arbitru 

Atunci când am început să predau această filozofie, una din provocările cărora a 
trebuit să le fac faţă a fost aceea de a împărtăşi înţelepciunea tradiţiei mele fără a apela 
la superstiţii. Mi-am propus din start să elimin din tradiţia toltecă toate superstiţiile 
legate de rău şi de vrăjitorie. Cui îi pasă de toate acele minciuni? Mi-am propus să 
elimin prostiile şi să nu păstrez decât lucrurile de bun simţ. 

Dacă eliminăm superstiţiile şi mitologia din toate tradiţiile care există în lume, 
ceea ce rămâne este cel mai elementar bun simt. Atunci când vine vorba de bunul simt 

nu există nici o diferenţă între tradiţia toltecă, cea egipteană, cea creştină, budistă, 
islamică, sau orice altă tradiţie, căci toate aceste filozofii s-au născut din aceeaşi sursă. 
Ele s-au născut din integritatea umană. 

Diferenţele apar din felul în care este relatată povestea. Fiecare filozofie a 
încercat să explice prin simboluri ceva greu de exprimat în cuvinte. Maeştrii au 
cunoscut adevărul şi au creat o poveste, în funcţie şi de convingerile lor. Povestea lor 
s-a transformat în mitologie, iar alţi oameni, care nu erau maeştri, au adăugat la această 
mitologie tot felul de minciuni şi de superstiţii. Din acest motiv, eu nu cred în urmarea a 
tot felul de guru sau în idolatrizarea eroilor. Noi suntem singurii noştri maeştri, singurii 
noştri eroi. Personal, nu fac decât să vă împărtăşesc felul în care îmi trăiesc viaţa; în 
nici un caz nu vă învăţ cum să v-o trăiţi pe a voastră. Viaţa voastră nu este treaba mea, 
ci a voastră. Povestea visului meu vă poate ajuta însă să faceţi ceva cu propriul vis în 
care trăiti. 

Probabil, mulţi dintre cititorii acestei cărţi vor simţi că citesc lucruri pe care le 
ştiau deja. Este normal, pentru că ele se nasc din bunul simţ universal. Puteţi reveni la 
acest bun simţ într-o singură clipă, redobândindu-vă astfel integritatea. Vă veţi regăsi 
astfel luciditatea şi veţi înţelege lucruri pe care alţii nu le văd. La rândul ei, luciditatea 
permite regăsirea unei puteri minunate, la care oamenii au renunţat cu mult timp în 
urmă: credinţa. 

Credinţa este forţa care se naşte din integritatea noastră. Ea reprezintă adevărata 
expresie a ceea ce suntem. Credinţa este puterea noastră de creaţie, căci cu ajutorul ei 
ne creăm povestea vieţii, transformându-o apoi în fel şi chip, aşa cum dorim. Diferite 
tradiţii au numit această putere în diferite feluri. Toltecii i-au spus intenţie, dar eu 



prefer să-i spun credinţă. 

Să vedem acum de ce este atât de importantă credinţa. Atunci când vorbim de 
credinţă sau de intenţie, ne referim implicit la puterea cuvântului. Cuvântul reprezintă 
magie pură. Este o putere venită direct de la Dumnezeu, iar credinţa este forţa care 
direcţionează această putere. Am putea spune că tot ceea ce există în realitatea noastră 
virtuală este creat cu ajutorul cuvântului, căci povestea noastră este creată din cuvinte. 
Oamenii au cea mai minunată imaginaţie din lume. Pornind de la cuvinte, ei creează un 
limbaj. Folosindu-se apoi de acest limbaj, ei încearcă să descifreze şi să explice tot 
ceea ce trăiesc. 

La început, noi ne punem de acord în ceea ce priveşte sunetele şi semnificaţia 
fiecărui cuvânt în parte. Apoi, auzind aceste sunete, noi putem comunica cu alţi visători 
despre realitatea noastră virtuală. Dăm nume tuturor lucrurilor pe care le percepem 
Folosim cuvintele ca simboluri, iar aceste simboluri au puterea de a reproduce un vis în 
mintea noastră. Spre exemplu, simpla ascultare a cuvântului cal poate produce o 
întreagă imagine în mintea noastră. Aşa operează simbolurile. Puterea lor este chiar mai 
mare. Dacă spunem cuvântul Naşul, în mintea noastră apare un întreg film. Privit ca 
simbol, cuvântul are o magie a sa şi o putere de creaţie, căci poate reproduce în 
imaginaţia noastră un concept, o imagine sau chiar o întreagă situaţie. 

Este uimitor ce pot face cuvintele. Cuvântul creează în mintea noastră imagini ale 

unor obiecte, dar şi concepte complexe. Poate evoca sentimente. In final, creează toate 
convingerile pe care le stocăm în subconştientul nostru. Structura limbajului nostru 
modelează felul în care percepem întreaga noastră realitate virtuală. 

Credinţa este atât de importantă deoarece este forţa care dă viaţă fiecărui cuvânt, 
fiecărui concept pe care l-am depozitat în mintea noastră. Am putea spune că viaţa se 
manifestă prin intermediul credinţei, care reprezintă un mesager al vieţii. Viaţa ne 
influenţează credinţa, care dă la rândul ei viată tuturor lucrurilor în care am convenit să 
credem Dacă vă mai aduceţi aminte, felul în care ne investim noi credinţa se face 
printr-un legământ. Atunci când suntem de acord cu un concept, noi îl acceptăm fără nici 
o reţinere, iar el devine parte integrantă din fiinţa noastră. Dacă nu suntem de acord cu 
un anumit concept înseamnă că nu ne investim credinţa în el, deci nu-1 vom păstra în 
memoria noastră. Conceptele devin vii numai datorită credinţei pe care o investim în 
ele. Credinţa este forţa care tine la un loc toate aceste simboluri, dând sens si 
semnificaţie întregului vis. 

Metaforic vorbind, dacă opiniile, conceptele şi convingerile noastre reprezintă 
cărămizile, credinţa reprezintă mortarul care sudează aceste cărămizi. Obţinerea şi 
aşezarea cărămizilor într-o anumită structură se realizează prin intermediul atenţiei. 
Oamenii pot percepe simultan milioane de lucruri, dar atenţia le permite să 
discrimineze între acestea, focalizându-se numai asupra celor pe care doresc să le 
perceapă. Tot de atenţie ne folosim şi atunci când dorim să transferăm anumite 
informaţii de la o persoană la alta. Captând atenţia altor persoane, noi creăm un canal 




de comunicare, prin care putem trimite şi primi informaţii. Aceasta este maniera noastră 
de predare şi de învăţare. 

Aşa cum spuneam mai devreme, părinţii noştri sunt primii care ne captează atenţia, 
învăţându-ne semnificaţia cuvintelor. Noi suntem de acord cu ei, drept care învăţăm un 
anumit limbaj. Prin intermediul acestuia, începem să construim întregul eşafodaj al 
cunoaşterii. Privite global, toate convingerile noastre alcătuiesc o structură care ne 
spune cine credem noi că suntem. Toltecii numesc această formă pe care şi-o asumă 
mintea noastră: forma umană. Forma umană nu este forma corpului fizic, ci structura 

Arborelui Cunoaşterii care a crescut în mintea noastră. Ea incumbă tot ceea ce credem 

noi despre ceea ce înseamnă să fii om. Reprezintă structura de rezistenţă a întregii 
noastre poveşti. Această structură este aproape la fel de solidă ca şi corpul fizic, căci 
credinţa noastră o face să devină rigidă. 

Noi ne numim oameni, si acest lucru ne facem să fim fiinţe umane. Credinţa 

noastră este investită într-o anumită poveste. In cea mai mare parte, ea este investită în 
eroul principal din această poveste, şi de aici se nasc toate problemele! Cea mai 
puternică parte a fiinţei noastre, credinţa, este investită în mincinosul care trăieşte în 
capul nostru. Prin intermediul credinţei, noi dăm viaţă tuturor minciunilor sale. 
Rezultatul constă în felul în care ne trăim viaţa în clipa de faţă. Noi credem în cel care 
credem că suntem, fără să avem nici cea mai mică îndoială. Tot restul nu este altceva 
decât o suită nesfârşită de acţiuni si de reactiuni la acestea. Orice obişnuinţă este 

5 5 5 5 5 5 

menită să ne ajute să jucăm rolul pe care ni l-am asumat în povestea noastră. 

Povestitorul are putere asupra noastră pentru că noi ne investim credinţa în 
poveştile sale. Dacă noi suntem de acord cu o poveste, nu mai contează dacă aceasta 
este adevărată sau nu. Important este că suntem de acord cu ea. Facă-se voia noastră! 
Aşa se explică cuvintele lui Iisus: „Dacă aveţi credinţă cât un grăunte, veţi putea muta 
munţii din loc”. Oamenii sunt atât de puternici pentru că au o credinţă puternică. Ei au 
capacitatea de a crede cu putere, dar în ce îşi investesc credinţa? De ce ni se pare că 
avem atât de puţină credinţă? Eu afirm cu tărie: oamenii au o credinţă foarte mare, dar 
ea nu este liberă. Am investit-o cu toţii în cunoaşterea din capul nostru. De aceea, 
credinţa noastră este prinsă în capcana Arborelui Cunoaşterii. 

Structura acestuia este cea care ne conduce de fapt visul vieţii, căci credinţa 
noastră trăieşte în ea. Pe de altă parte, credinţa noastră nu are nimic de-a face cu vocea 
care ne repetă povestea, nici cu mintea raţională. Simpla afirmaţie: „\bi reuşi” nu 
înseamnă automat că va fi urmată si de credinţa noastră. Există în subconştientul nostru 

alte convingeri, mult mai adânc înrădăcinate, care afirmă cu mult mai multă putere: „Nu 
vei reuşi”. Şi chiar aşa se întâmplă. Indiferent ce am face, dăm greş. 

De aceea, nu ne putem schimba doar punându-ne o dorinţă, ci trebuie să punem la 
îndoială întregul eşafodaj al convingerilor noastre, îndeosebi al celor care limitează 
expresia liberă a vieţii noastre. Trebuie să punem la îndoială toate convingerile de care 
ne folosim pentru a ne auto-judeca, pentru a ne auto-respinge, pentru a ne victimiza. 




îmi amintesc că unul din adepţii mei m-a întrebat odată: „Miguel, de ce este atât de 
dificil să-mi schimb convingerile?” I-am răspuns: „Ei bine, tu ai înţeles conceptul 
potrivit căruia ceea ce crezi că eşti nu reprezintă adevărul, ci doar o poveste. L-ai 
înţeles, dar nu crezi în el. De aici se naşte toată diferenţa. Dacă ai crede cu adevărat în 
el, dacă ti-ai investi credinţa, te-ai schimba imediat”. 

Da, este posibil să ne schimbăm convingerile, să recreăm visul vieţii noastre, dar 
mai întâi trebuie să ne eliberăm credinţa. Şi nu există decât o singură cale pentru a face 
acest lucru: calea adevărului. Adevărul este singura armă de care dispunem împotriva 
minciunilor. Nimic nu poate elibera credinţa noastră din capcana minciunilor în care s- 
a lăsat prinsă decât numai adevărul. Din păcate, noi nu mai vedem adevărul, tocmai 
datorită faptului că ne-am investit credinţa în minciuni. Minciunile ne orbesc credinţa, 
puterea noastră de creaţie. 

Credinţa oarbă reprezintă un concept foarte puternic. Când credinţa este oarbă, noi 
nu mai putem urma adevărul. Acest lucru s-a întâmplat atunci când am mâncat din 
fructul Arborelui Cunoaşterii. Am început să credem în minciuni, credinţa noastră a 
devenit oarbă, iar noi am căzut în capcana unor iluzii neadevărate. Dumnezeu ne-a spus: 

„Dacă o să mâncaţi din fructul Arborelui Cunoaşterii, veţi muri”. Intr-adevăr, credinţa 
noastră investită în minciuni este sinonimă cu moartea, căci ea ne face să ne pierdem 
puterea creatoare, singura noastră punte de legătură cu viaţa şi cu Dumnezeu. Am căzut 
astfel în capcana iluziei că suntem separaţi de viaţă, iar această iluzie ne conduce către 
autodistrugere şi către moarte. 

O credinţă oarbă nu poate conduce nicăieri. De aceea spunea Iisus că dacă orbii se 
lasă conduşi de alţi orbi, amândoi vor cădea într-o groapă. De aceea, poveştile altor 
oameni nu vă pot ajuta cu nimic; totul se petrece ca în parabola cu orbii care se lasă 
conduşi de alţi orbi. Dacă cineva are o credinţă oarbă şi o predă altcuiva, amândoi văr 
cădea. Dacă cineva crede că viaţa este potrivnică şi îi transmite această convingere 
unei alte persoane, amândoi sunt orbi, căci ei nu mai văd adevărul. Minciuna se 
propagă atât de uşor! 

Adevărata credinţă, cea liberă, nu poate fi experimentată decât în momentul 
prezent. Acesta este singurul moment real, în care poţi avea credinţă în viaţă, în tine 
însuţi, fără nici un motiv anume. Aşa se manifestă puterea creatoare. Din această 
perspectivă, puteţi crea orice doriţi şi vă puteţi îndrepta în orice direcţie. 

Credinţa oarbă nu este dublată niciodată de luciditate. Când credinţa este dublată 

de luciditate, lucrurile se schimbă dramatic. De pildă, un om lucid nu îşi va îndrepta 
niciodată puterea credinţei împotriva propriei sale fiinţe, dovedind astfel că este 
impecabil cu cuvintele sale. Când cuvintele tale sunt impecabile, întreaga ta viaţă se 
îmbunătăţeşte în toate privinţele. De ce? Deoarece impecabilitatea cuvintelor afectează 
direct eroul principal al poveştii, în care este investită cea mai mare parte a credinţei. 
A fi impecabil în cuvintele tale înseamnă a nu-ţi folosi niciodată cuvintele împotriva 
propriei tale fiinţe atunci când îţi creezi povestea personală. \bm vorbi mai multe 




despre acest subiect în capitolul următor. 

Singura cale de a schimba ceea ce credem despre noi înşine constă în a ne elibera 
credinţa de minciuni. Acesta este secretul prin care ne putem schimba povestea 
personală, şi nimeni altcineva nu poate face acest lucru în afara noastră. Suntem singuri 
în această căutare, alături de povestea noastră. De aceea, trebuie să ne confruntăm cu 
ea, dar mai ales cu eroul ei principal, care suntem chiar noi înşine. 

Dacă sunteţi dispuşi să faceţi acest efort, iată ce vă recomand: începeţi prin a 
privi eroul principal din povestea dumneavoastră ca pe altcineva, nu ca pe 
dumneavoastră înşivă. Povestea vieţii trebuie privită ca o carte. Detasati-vă de ea si 
deveniţi conştient de propria dumneavoastră creaţie. Vizualizaţi filmul vieţii 
dumneavoastră fără să îl judecaţi în nici un fel, pentru a nu provoca reacţii emoţionale. 
Amintiţi-vă de vremea când eraţi copil, apoi de perioada în care aţi crescut, de 
relaţiile pe care le-aţi avut. Faceţi un inventar şi percepeţi imaginile pe care le-aţi 
creat. Imaginaţi- vă că judecătorul a dispărut, că nu mai sunteţi decât un trup înzestrat cu 
plămâni pentru a respira, cu ochi pentru a vedea frumuseţea, cu urechi pentru a asculta 
sunetele naturii. Contemplaţi-vă povestea vieţii prin ochii iubirii, şi veţi avea parte de 
cea mai extraordinară călătorie spirituală cu putinţă. 

Asemenea călătorii spirituale au făcut Buddha, când s-a aflat sub arborele bodhi, 
Iisus, în deşert, sau Moise pe munte. Toate religiile lumii afirmă acelaşi lucru, căci au 
fost create de oameni care şi-au deschis ochii spirituali şi a căror credinţă a fost 
eliberată. Cum le puteau explica însă ei adevărul celor din jur? Vi-1 puteţi imagina pe 
Iisus explicând adevărul acum 2.000 de ani? El a vorbit de iubire, iertare şi adevăr. Le- 
a spus oamenilor: „Iertaţi-vă duşmanii. Iubirea este singura cale”. A dăruit astfel 
umanităţii soluţia pentru vindecarea minţii, dar câţi dintre semenii săi erau pregătiţi s-o 
aplice? La fel, ne putem pune şi noi întrebarea: oare astăzi suntem pregătiţi? Sau 
preferăm să continuăm să credem în minciunile noastre, să ne lăsăm orbiţi de ele, gata 
să murim pentru ele, pentru fanatismul nostru, pentru dogmele noastre? 

Aşa cum spuneam mai devreme, credinţa oarbă conduce cu uşurinţă către fanatism, 
către dorinţa de a le impune celor din jur convingerile noastre, fără a respecta nici o 
clipă ceea ce cred ei. Acest lucru nu este necesar. Ne putem respecta reciproc 
convingerile, cu condiţia să înţelegem însă că fiecare îşi visează propriul vis, care nu 
are nimic de-a face cu visul semenilor săi. Simpla conştientizare a acestui adevăr 
reprezintă un mare pas înainte către vindecarea minţii noastre. 

Marea provocare constă în redobândirea puterii noastre personale, evitând să ne 
mai lăsăm orbiţi de minciuni. Pentru a putea face faţă tiranului pe care l-am creat 
singuri avem însă nevoie de credinţă. Din păcate, puterea pe care am investit-o în 
povestea pe care am creat-o este de o mie de ori mai mare decât cea care ne-a mai 
rămas la dispoziţie. Ne învârtim astfel într-un cerc vicios: unde putem găsi credinţa de 
a scăpa de minciuni, dacă cea mai mare parte a ei este investită chiar în acestea? 

Ei bine, dacă nu găsim în noi suficientă credinţă, din fericire o putem găsi din 




belşug în afara noastră. Secretul constă în a învăţa cum putem aduna această credinţă, 
într-o cantitate suficient de mare pentru a ne putea elibera din închisoarea propriilor 
minciuni. Aşa se explică toate ritualurile pe care le realizează oamenii: ei doresc să 
obţină astfel mai multă credinţă. Ori de câte ori se duc la biserică sau la templu şi se 
roagă, cântă imnuri, incantează mantra-c, dansează sau bat la tobe, oamenii adună 
credinţă (putere personală). Aceste metode sunt foarte puternice. Focalizarea atenţiei 
asupra unui ritual deschide în interiorul fiinţei canalul credinţei. Aceasta se revarsă 
asupra sa, iar dacă atenţia omului este ferm focalizată asupra canalului respectiv, el îşi 
poate recupera credinţa pierdută. 

Ritualurile ne pot ajuta să adunăm credinţa care există liberă în natură, dar şi să 
ne-o transmitem unii altora. Ori de câte ori se adună într-o comunitate plină de iubire, 
oamenii experimentează o mare credinţă. De pildă, acest lucru îl facem atunci când ne 
ducem la biserică pentru a ne ruga. Atunci când ne rugăm sau când participăm la un 
ritual, noi adunăm o credinţă care nu ne aparţine propriu- zis, dar poate fi folosită foarte 
bine pentru a ne recupera credinţa personală. Dacă suntem perfect focalizaţi asupra 
intenţiei noastre, asupra scopului pe care dorim să-l atingem prin ritualul nostru, 
sansele de a-1 realiza cresc enorm. 

Ori de câte ori ne rugăm, noi intrăm în comuniune cu spiritul divin. Rugăciunea 
creează o punte care uneşte lumea reală cu cea divină, eliminând eroul principal din 
povestea noastră. Acesta este secretul, căci eroul principal reprezintă principalul 
obstacol care stă între noi şi divinitate. Rugăciunea şi ritualurile ajută la blocarea 
judecăţilor mentale, la amuţirea tuturor vocilor care vorbesc în mintea noastră, 

explicându-ne de ce ceea ce dorim să obţinem nu este posibil. împreună, rugăciunea şi 
ritualurile reprezintă o metodă excepţională prin care putem împiedica vocea 
cunoaşterii să mai abuzeze corpul nostru emoţional. 

Deşi par atât de diferite, toate religiile lumii şi toate ritualurile lor sunt minunate, 
căci ne asigură o modalitate prin care putem acumula puterea necesară pentru a rupe 
măcar o parte din legămintele autolimitatoare pe care le-am făcut cândva cu noi înşine. 
De fiecare dată când rupem un legământ, credinţa investită în el se întoarce la noi, şi 
astfel puterea noastră personală creşte. Acesta este scopul acestei cărţi. Intenţia mea 
este să vă ajut să vă recuperaţi măcar o parte din credinţa pe care aţi investit-o în eroul 
principal din povestea dumneavoastră. Pe de altă parte, dacă veţi aduna toată această 
credinţă, dar nu o veţi folosi pentru schimbarea eroului principal din povestea 
dumneavoastră, cât de curând acesta o va consuma în totalitate. 

Este absolut necesar să vă recuperaţi viaţa, renunţând la superstiţiile în care aţi 
ajuns să credeţi în ceea ce vă priveşte. Există o singură cale de a face acest lucru, şi 
anume să nu-1 mai credeţi pe povestitor, adică vocea cunoaşterii din capul 
dumneavoastră. Pe măsură ce credinţa dumneavoastră în adevăr se va reface, renunţând 
la minciuni, fiinţa dumneavoastră va deveni din ce în ce mai autentică. Corpul 
dumneavoastră emoţional va redeveni la fel cum era pe vremea când eraţi copil, iar 




dumneavoastră veţi reveni la bunul simt primordial. Această afirmaţie nu este nouă si 

nu am inventat-o eu. In calitatea mea de artist, eu nu fac altceva decât să dau o formă 
nouă unor lucruri care deja există. Tot ce vă spun acum s-a spus dintotdeauna, nu numai 
în Mexic, dar şi în Egipt, India, Grecia, Roma. Bunul simţ există în noi toţi, dar noi nu-1 
putem vedea din cauza minciunilor asupra cărora ne aţintim atenţia (din cauza credinţei 
în ele). 

Minciunile fac ca totul să devină foarte complicat, în timp ce adevărul este foarte 
simplu. Cred că a sosit timpul ca umanitatea să se întoarcă la adevăr, la bunul simţ, la 

simplitatea vieţii. Am aflat deja că minciunile sunt atât de puternice încât ne orbesc. In 
schimb, adevărul este atât de puternic încât dacă revenim la el, întreaga noastră realitate 
se schimbă pe loc. Adevărul ne poate conduce înapoi în Paradis, în acea stare în care 
experimentăm în permanenţă comuniunea plină de iubire cu Dumnezeu, cu viaţa, cu 
întreaga creaţie. 

Dacă vă veţi elibera credinţa din ghearele minciunilor, vă veţi elibera practic 
voinţa (liberul arbitru). Abia atunci veţi putea face cu adevărat alegeri libere. La ora 
actuală, vocea din mintea dumneavoastră vă dă iluzia că cel care face alegeri sunteţi 
dumneavoastră, că aveţi un liber arbitru. Cum ar putea fi însă acest lucru adevărat? 
Cine îşi poate face rău din proprie iniţiativă, cine îşi poate provoca singur suferinţă, 
respingându-se şi abuzându-se în fel şi chip? Cum puteţi crede că aveţi un liber arbitru 
când îi răniţi pe oamenii pe care îi iubiţi, când vă judecaţi partenerul de viaţă sau 
propriii copii, făcându-i să se simtă mizerabil prin judecăţile dumneavoastră? 

Imaginaţi-vă ce s-ar întâmpla dacă aţi dispune cu adevărat de un liber arbitru, 
adică de puterea de a face propriile dumneavoastră alegeri. V-aţi mai sabota oare 
singuri fericirea sau iubirea de sine? V-aţi mai judeca singur, aţi mai trăi în vinovăţie şi 
ruşine? Aţi mai crede că sunteţi un om rău, urât, că nu meritaţi fericirea, sănătatea sau 
prosperitatea, pentru că nu sunteţi demn de ele? V-aţi mai certa tot timpul cu oamenii pe 
care îi iubiţi cel mai mult? Dacă aţi avea cu adevărat un liber arbitru, aţi alege cu 
siguranţă opţiunile opuse. Cred că este cât se poate de evident că voinţa noastră nu este 
liberă. 

Atunci când credinţa noastră este investită în adevăr, nu în minciuni, opţiunile 
noastre se schimbă. Când voinţa este cu adevărat liberă, alegerile noastre se nasc din 
integritatea noastră, nu din programul mental. Ele nu mai vin de la mincinosul care 
trăieşte în capul nostru. Acum putem crede în ceea ce dori cu adevărat, iar atunci când 
dobândim această putere se petrece ceva extrem de interesant. Alegerile noastre se 
îndreaptă automat către iubire. Nune mai dorim nimic altceva, căci tot ce nu este iubire 
nu poate trăi în lumina adevărului! 

Când voinţa noastră devine liberă, noi alegem în mod natural fericirea şi iubirea, 
pacea şi armonia. Alegem jocul, bucuria de a trăi. Nici un om cu adevărat liber nu ar 
mai alege drama existenţială. Acest lucru se petrece la ora actuală, dar numai pentru că 
nu suntem cu adevărat liberi. El a devenit o obişnuinţă. Aşa suntem programaţi, şi nici 




măcar nu ne mai dăm seama că avem puterea să schimbăm lucrurile. Cea care face toate 
alegerile în locul nostru este vocea mincinosului. La fel ca în cazul eroului din filmul O 
minte sclipitoare, în care alegerile erau făcute întotdeauna de viziunile din mintea 
acestuia, vocea din capul nostru ne spune ce trebuie să alegem. 

Ce om cu adevărat conştient ar alege să se certe cu părinţii săi, cu copiii sau cu 
partenerul său de viaţă? Nimeni nu doreşte să se certe, dar oamenii nu se pot abţine. 
Copiii se împrietenesc în mod natural cu alţi copii, pentru că doresc să se joace, să se 
distreze si să se bucure de viată. Când mai cresc, oamenii se decid să intre într-o 
relaţie de cuplu, dar în nici un caz cu scopul de a-şi provoca dureri emoţionale şi de a 
crea o întreagă dramă. Acelaşi bun simţ le spune să se joace împreună, să se distreze şi 
să exploreze amândoi viaţa. Din păcate, Prinţul Minciunilor, care controlează vocea 
cunoaşterii, înăbuşă în faşă bunul simt. 

Bunul simţ este sinonim cu înţelepciunea, care este cu totul altceva decât 
cunoaşterea. Nu poţi fi înţelept decât dacă renunţi să mai acţionezi împotriva propriei 
tale fiinţe. Un om înţelept trăieşte în armonie cu sine, cu semenii săi, cu întreaga 
creaţie. 

Puteţi face chiar acum o alegere. Aţi primit o informaţie; ce intenţionaţi să faceţi 
cu ea? Ce se va întâmpla dacă nu veţi mai crede în minciuni. Focalizaţi-vă puţin atenţia 
asupra sentimentelor dumneavoastră. Conştientizaţi toate posibilităţile care vi s-ar 
deschide în fată în cazul în care credinţa dumneavoastră nu ar mai fi oarbă. Dacă v-ati 

recupera credinţa din capcana minciunilor, suferinţa dumneavoastră ar înceta pe loc; la 
fel şi judecata de sine. Nu aţi mai şti atunci ce înseamnă vinovăţia, ruşinea, mânia, 
gelozia. Nu aţi mai simţi nevoia să vă ridicaţi la înălţimea aşteptărilor altora, nici chiar 
a propriilor aşteptări. V-aţi accepta aşa cum sunteţi, chiar dacă nu aţi înţelege încă cine 
sunteţi. De altfel, această problemă nici nu v-ar mai preocupa. Cunoaşterea nu este 
importantă; asta înseamnă să fii înţelept. 

Imaginaţi-vă felul în care s-ar schimba viaţa dumneavoastră dacă aţi înceta să mai 
credeţi în minciuni. V-ati trăi liniştit viata, fără a mai încerca să îi controlaţi pe cei din 
jur, iar integritatea dumneavoastră nu ar mai permite nimănui să vă controleze pe 
dumneavoastră. Nu i-aţi mai judeca pe ceilalţi şi nu aţi mai simţi nevoia să vă plângeţi 
de ei, conştient că nimeni nu poate fi cu adevărat controlat. Imaginaţi-vă ce s-ar 
întâmpla dacă aţi opta tot timpul pentru iertarea celor care v-au rănit, renunţând astfel la 
toate emoţiile negative care v-au otrăvit inima. Iertarea semenilor noştri, dar şi a 
noastră, vindecă mintea şi inima prin eliminarea otrăvii emoţionale. 

Imaginaţi-vă ce s-ar întâmpla dacă v-aţi putea recupera puterea de a face propriile 
dumneavoastră alegeri, renunţând să-l mai credeţi pe povestitor. V-aţi bucura atunci din 
plin de viaţă, de starea de pace interioară, de iubire. Imaginaţi-vă felul în care s-ar 
schimba comportamentul dumneavoastră faţă de partenerul de viaţă, faţă de copii. 
Imaginaţi-vă ce i-aţi învăţa pe cei din noua generaţie dacă nu aţi mai crede în minciuni. 
Imaginaţi-vă cum s-ar putea schimba umanitatea dacă ar accepta acest lucru atât de 




simplu: să nu mai creadă în minciuni. 



Teme de reflecţie 

• Cuvântul înseamnă magie pură. El reprezintă o putere care vine direct de la 
Dumnezeu, iar credinţa este forţa care dă direcţie acestei puteri. Tot ce există în 
realitatea noastră virtuală este creat prin intermediul cuvintelor. Ne folosim de ele 
pentru a ne crea povestea personală, dar şi pentru a înţelege ceea ce trăim. 

• Credinţa este forţa care dă viaţă cuvintelor, convingerilor depozitate în mintea 
noastră. Dacă suntem de acord cu un anumit concept, noi ne investim credinţa în el, 
după care îl păstrăm în memoria noastră. Credinţa este mortarul care leagă convingerile 
noastre, dând sens şi semnificaţie întregului vis. 

• Atenţia reprezintă acea parte a minţii noastre pe care o folosim pentru a transfera 
informaţii de la om la om. Prin captarea atenţiei noi creăm un canal de comunicaţii, 
prin intermediul căruia putem trimite şi primii informaţii. 

• Structura cunoaşterii noastre controlează visul vieţii pe care o trăim, deoarece 
credinţa noastră trăieşte în interiorul ei. Credinţa nu reprezintă vocea din povestea 
noastră şi nu are nimic de-a face cu mintea raţională. Ea este prinsă în capcana 
structurii cunoaşterii, şi unicul lucru care o poate elibera este adevărul. 

• Adevărata credinţă este cea liberă şi nu poate fi trăită decât în momentul prezent. 
Numai acesta este real. Numai în clipa de faţă putem avea încredere în viaţă, în noi 
înşine, fără nici o motivaţie aparte. Credinţa reprezintă puterea noastră creatoare, cu 
ajutorul căreia putem crea orice dorim, în orice direcţie. 

• Credinţa oarbă nune poate conduce nicăieri, căci ea nu urmează adevărul. Orbită 

de minciuni, ea nu ne ajută decât să cădem în iluzia că suntem separaţi de Dumnezeu. In 
acest fel, ne pierdem puterea creatoare. 

• Dacă o eliberăm de minciuni, noi ne recuperăm liberul arbitru şi putem face 
propriile noastre alegeri. Ne redobândim astfel puterea de a crede orice dorim cu 
adevărat să credem. Constatăm atunci, cu uimire, că unicul lucru în care dorim să 
credem este iubirea. 




TRANSFORMAREA POVESTITORULUI 



Cele patru legăminte - principalele instrumente 

Am analizat până acum felul în care ne creăm singuri realitatea virtuală în care 
trăim, visul vieţii noastre, şi am aflat că viaţa noastră este de fapt o poveste. Se pune 
acum întrebarea: suntem noi fericiţi în această poveste? Este foarte important să 
înţelegem că putem fi orice dorim să fim, căci noi suntem artistul, iar viaţa noastră este 
propria noastră creaţie. Este povestea inventată de noi, o comedie sau o dramă. Ea se 
schimbă oricum; de ce nu ne-am implica atunci pentru a o schimba aşa cum dorim noi? 

Un artist lucid poate să-şi dea seama dacă îi place arta lui şi o poate îmbunătăţi 
aşa cum doreşte, prin practică. Practica este cea care creează maeştrii. Totul porneşte 
însă de la acţiune. Când am descoperit acest lucru, am acţionat. Mi-am asumat 
responsabilitatea pentru arta mea şi mi-am purificat programul. Am început să explorez 
care sunt posibilităţile: la ce reacţie conduce fiecare acţiune a mea. Apropo, aceasta 
este adevărata noastră natură: aceea de a explora. Ce anume? Viaţa! Ce altceva am 
putea explora? 

Schimbarea poveştii personale este ceea ce toltecii numesc controlul (măiestria) 
transformărilor. Este arta de a învăţa cum te poţi transforma pe tine însuţi, cum poţi 
transforma povestitorul, visătorul. Viaţa se schimbă cu o repeziciune incredibilă şi 
orice om se transformă în permanenţă, dar transformările nu pot fi controlate decât 
atunci când el nu se mai opune schimbării. Mai mult decât atât, maestrul profită de 
aceste schimbări si chiar se bucură de ele. Controlul transformărilor înseamnă să 

trăieşti în permanenţă în momentul prezent. Viaţa este un etern prezent, căci forţa vieţii 
nu creează decât în clipa prezentă. Ea transformă totul chiar acum. 

Dar cum vă puteţi schimba povestea vieţii? Ei bine, aţi aflat deja că 
dumneavoastră sunteţi cel care creează această poveste, în funcţie de ceea ce credeţi în 

legătură cu sine. Calea de a transforma convingerile personale constă în a vă dezvăţa de 

ceea ce aţi învăţat deja. In acest fel, credinţa se va întoarce la dumneavoastră, puterea 
dumneavoastră personală va creşte şi vă veţi putea investi credinţa înnoi convingeri. 

Dacă doriţi să cunoaşteţi adevărul, dacă sunteţi pregătit să vă eliberaţi credinţa de 
minciuni, atunci aduceţi-vă aminte: nu credeţi ce spuneţi şi nu îi credeţi nici pe cei din 
jur. Această atitudine vă va aduce o mare luciditate. Pentru a înceta să mai credeţi în 
minciuni şi pentru a rupe toate legămintele care vă fac rău este însă necesar un mic 



ajutor. Cele Patru Legăminte vi-1 pot oferi cu uşurinţă. Ele sunt principalele instrumente 
pe care le puteţi folosi pentru a transforma eroul principal din povestea vieţii 
dumneavoastră, conducându-vă direct către integritate. Iată care sunt acestea: fii 
impecabil în ceea ce spui, nu interpreta realitatea într-o manieră personală, nu face 
presupuneri şi fă întotdeauna tot ce îţi stă în puteri. 

Există şi alte instrumente pentru schimbarea poveştii personale, dar acestea patru 
sunt metodele mele favorite. De ce? Deoarece au puterea de a ne ajuta să ne dezvăţăm 
de toate acele modalităţi de a folosi cuvântul împotriva propriei noastre fiinţe. Simpla 
respectare a acestor legăminte pune la îndoială toate opiniile mincinoase şi toate 
superstiţiile în care am ajuns să credem. Fii impecabil în ceea ce spui, căci cel care 
creează povestea personală este cuvântul. Nu interpreta nimic într-o manieră 
personală, căci la fel cum tu trăieşti în povestea ta, cei din jur trăiesc în poveştile lor, 
care nu au nimic de-a face cu a ta. Nu face presupuneri, căci majoritatea presupunerilor 
pe care le facem nu sunt adevărate. Ele reprezintă ficţiuni, iar atunci când povestitorul 

/V 

inventează tot felul de lucruri, mai ales legate de alţi povestitori, apar marile drame. In 
sfârşit, fă întotdeauna tot ce îţi stă în puteri, căci în acest fel vocea cunoaşterii nu te 
va mai judeca. Mai mult, fiind tot timpul ocupat, nu mai ai timp să o asculţi. 

Povestitorul, mincinosul din capul nostru, ne învaţă să ne folosim cuvintele 
împotriva propriei noastre fiinţe. Din cauza lui, noi interpretăm realitatea din jur într-o 
manieră excesiv de personală şi facem tot felul de presupuneri, ceea ce ne împiedică să 
acţionăm făcând tot ce ne stă în puteri. Primul legământ: fii impecabil în ceea ce spui, 
este legământul suprem, pentru că ne ajută să înţelegem toate minciunile care ne 
guvernează viaţa. A fi impecabil înseamnă a folosi puterea cuvântului numai în direcţia 
adevărului şi a iubirii. Celelalte trei legăminte nu fac decât să sprijine acest prim 
legământ. Ele reprezintă practica, cea care transformă un om într-un maestru. 
Adevăratul scop rămâne însă primul legământ. Dacă veţi practica cu perseverenţă Cele 
Patru Legăminte, va veni cu siguranţă un moment în care veţi cunoaşte adevărul, iar 
reacţia dumneavoastră emoţională va fi incredibilă. 

Am scris cândva o carte despre Cele Patru Legăminte şi am încercat să fac acest 
lucru pe înţelesul tuturor. Foarte mulţi cititori au simtit că ştiau dintotdeauna ceea ce 
vreau să spun. Acest lucru este adevărat, căci legămintele se nasc din adevăratul sine, 
care este acelaşi la toţi oamenii. Spiritul dumneavoastră vă spune exact ce îmi spune 
mie spiritul, căci adevărul se rezumă întotdeauna la bunul simţ. Cartea reprezintă un 
mesager al iubirii, o poartă care vă permite accesul către adevăratul dumneavoastră 
sine. Drumul trebuie parcurs însă chiar de dumneavoastră. Este necesar să aveţi curajul 
de a aplica aceste instrumente pentru a vă descoperi pe sine şi pentru a vă recrea 
povestea aşa cum doriţi. Povestea personală poate fi schimbată în profunzime prin 
simpla aplicare a Celor Patru Legăminte. De aceea, vă propun să analizăm mai 
îndeaproape fiecare legământ în parte. 

Primul legământ,/»' impecabil în ceea ce spui, înseamnă să nu-ţi foloseşti 




niciodată puterea cuvântului împotriva propriei tale fiinţe, atunci când îţi creezi 
povestea personală. Impecabil înseamnă „tară de păcat”. Tot ce faci împotriva ta este 
un păcat. Atunci când crede în minciuni, omul foloseşte puterea cuvântului împotriva 
propriei sale fiinţe. Dacă eşti de părere că nimeni nu te place, că nimeni nu te înţelege, 
că nu vei reuşi niciodată, nu faci altceva decât să te foloseşti de puterea cuvântului 
pentru a-ţi face singur rău. 

Multe filozofii din întreaga lume au scos în evidenţă faptul că minciuna nu 
reprezintă altceva decât o distorsiune a cuvântului, iar anumite tradiţii numesc această 
distorsiune rău. Personal, prefer să afirm că noi folosim cuvântul împotriva propriei 
noastre fiinţe, căci nimeni nu-şi dă seama că face ceva rău atunci când se judecă singur, 
găsindu-se vinovat, sau când se auto-respinge, tratându-se mult mai rău decât ar face-o 
chiar cu propriul său animal. Atunci când eşti impecabil, nu afirmi niciodată ceva 
împotriva fiinţei tale, nu cultivi convingerile care îţi fac rău şi nu ajuţi niciodată pe 
altcineva să ţi se împotrivească. A fi impecabil înseamnă să nu-ţi foloseşti cunoaşterea 
împotriva ta şi să nu permiţi vocii din capul tău să te abuzeze în vreun fel. La prima 
vedere, acest legământ poate fi mai greu de înţeles pentru unii. 

Reţineţi însă: cuvântul reprezintă marea putere creatoare de care dispuneţi, căci de 
el vă folosiţi atunci când vă creaţi universul virtual în care trăiti. Omul foloseşte 

cuvintele pentru a-şi crea eroul principal din povestea sa. Orice opinie, orice părere 
legată de sine, este alcătuită din cuvinte: „Sunt deştept. Sunt prost. Sunt frumos. Sunt 
urât”. Aceste afirmaţii sunt foarte puternice. Dar cuvintele au o putere chiar mai mare, 
căci ele sunt cele care ne reprezintă atunci când interacţionăm cu alţi visători. Ori de 
câte ori vorbim, gândurile noastre sunt exprimate prin sunete, prin cuvinte, putând 
pătrunde acum şi în minţile altor persoane. Dacă minţile lor sunt fertile pentru acest gen 
de seminţe, ele se hrănesc cu gândurile dumneavoastră, care pot ajunge să trăiască şi în 
ele, la fel cum trăiesc în mintea dumneavoastră. 

Cuvântul reprezintă o forţă pe care nu o putem vedea, dar a cărei manifestare o 
putem vedea, căci este chiar viaţa noastră. Măsura este dată de reacţiile noastre 
emoţionale. Cum putem şti dacă ne folosim impecabil de cuvintele noastre? Simplu: 
fiind fericiţi. Simţindu-ne bine. Cum putem şti dacă folosim în mod greşit cuvintele 
noastre, împotriva propriei noastre fiinţe? La fel de simplu: orice fel de suferinţă, 
invidia, mânia, gelozia - toate acestea reprezintă dovezi în această direcţie. Suferinţa 
de toate felurile este rezultatul folosirii greşite a cuvintelor; este rezultatul credinţei 
într-o cunoaştere contaminată de minciuni. Curăţarea cuvintelor de minciuni permite 
redescoperirea impecabilităţii lor. In acest fel, nu vă veţi mai face singur rău. Dacă 
sunteţi de acord cu legământul de a fi impecabil în ceea ce spuneţi, acest lucru este 
suficient pentru a vă întoarce în paradisul pierdut de umanitate. Este suficient pentru a 
reveni la adevăr şi pentru a transforma întreaga poveste personală. Fiţi impecabili în 
ceea ce spuneţi. E simplu! 

Cel de-al doilea legământ: nu interpreta realitatea într-o manieră personală, vă 




ajută enorm să eliminaţi numeroasele minciuni în care aţi fost de acord cândva să 
credeţi. Când interpretezi realitatea într-o manieră personală, reacţionezi şi te simţi 
rănit, ceea ce creează o otravă emoţională. Doreşti apoi să te răzbuni, să fii chit, şi îţi 
foloseşti cuvintele împotriva altor persoane. Aţi aflat acum că tot ceea ce proiectaţi 
asupra celor din jur este ca în exemplul cu Picasso, care îţi face portretul şi spune: 
„Acesta eşti tu”. Aţi aflat că aceste proiecţii nu sunt decât istorii ale povestitorului. 
Renunţarea la a mai lua lucrurile într-o manieră personală vă conferă imunitate în faţa 
otrăvurilor emoţionale care vă pot afecta relaţiile interumane. Nu vă mai pierdeţi 
controlul si numai reacţionaţi numai pentru că sunteti rănit sufleteşte. Această detaşare 
vă conferă apoi luciditate, ceea ce înseamnă deja foarte mult, căci majoritatea 
oamenilor nu sunt capabili să îşi vadă propriile poveşti. 

Cel de-al doilea legământ vă ajută să renunţaţi la sute de minciuni de mică 

anvergură, până când ajungeţi la esenţa marii minciuni din viaţa dumneavoastră. In 
acest moment, întregul edificiu al cunoaşterii se prăbuşeşte şi aveţi din nou ocazia de a 
vă construi povestea personală, de data aceasta aşa cum doriţi dumneavoastră. Toltecii 
numesc acest proces pierderea formei umane. Atunci când îţi pierzi forma umană, ai 
şansa să alegi în ce anume doreşti să crezi, pornind direct de la integritatea ta. Pe 
vremea când eraţi copil, v-aţi folosit atenţia pentru a crea primul vis din viaţa 
dumneavoastră. Nimeni nu v-a oferit şansa de a alege în ce anume doriţi să credeţi. 
Toate convingerile cu care aţi fost de acord v-au fost impuse din afară. Aveţi acum o 
şansă de care nu aţi beneficiat pe vremea când eraţi copil. Vă puteţi folosi pentru a 
doua oară atenţia, creând o poveste care are la bază adevărul, nu minciuna. Toltecii 
numesc acest proces: visul celei de-a doua atenţii. Eu îl numesc cea de-a doua 
poveste, căci continuă să fie un vis! De data aceasta, el reprezintă însă alegerea 
dumneavoastră. 

Atunci când îţi pierzi forma umană, voinţa ta devine liberă. Iţi redobândeşti 

puterea credinţei, care practic nu are limite. Iţi poţi recrea astfel viaţa oricum doreşti. 
Reţineţi însă: scopul nu este de a salva lumea, ci de a fi fericit tu însuţi. Este foarte 
simplu. Singura cale de a fi fericit este aceea de a crea o poveste în care să fii fericit. 
Orice se poate petrece. Noi nu putem controla evenimentele din jurul nostru, dar putem 
controla felul în care relatăm povestea. Putem face din viaţa noastră o mare melodramă, 
simţindu-ne în permanenţă deprimaţi de ceea ce ni se întâmplă, sau putem povesti 
evenimentele tară a crea toată această dramă. 

Cel de-al treilea legământ: nu face presupuneri, reprezintă un bilet sigur către 
redobândirea libertăţii personale. Ce se întâmplă atunci când facem presupuneri? 
Povestitorul inventează o istorie, noi o credem şi renunţăm să mai punem acele întrebări 
care ar aduce lumină asupra adevărului. Cea mai mare parte a visului nostru este bazată 
pe presupuneri, care creează o lume iluzorie, complet falsă, dar în care noi credem 
Presupunerile şi interpretarea lor într-o manieră personală reprezintă începutul iadului 
pe pământ. Oamenii îşi creează enorm de multe probleme pentru că fac presupuneri, 




după care cred că sunt adevărate! Aproape toate conflictele noastre au la bază acest 
proces. 

A fi conştient înseamnă a vedea adevărul, a percepe lucrurile aşa cum sunt, nu aşa 
cum am vrea noi să fie pentru a justifica ceea ce credem deja. Controlul lucidităţii 
reprezintă prima treaptă în ierarhia spirituală a toltecilor, fiind sinonim cu controlul 
adevărului. Pentru a-1 atinge, trebuie să devenim conştienţi de faptul că vocea din 
mintea noastră ne spune întotdeauna o poveste. Noi nu facem altceva decât să visăm 
Percepţiile noastre sunt reale, dar felul în care sunt interpretate, justificate şi analizate 
ele de povestitor, ca să nu mai vorbim de presupunerile pe care le emite acesta, sunt 
false. Ele nu reprezintă altceva decât o poveste. 

In al doilea rând, trebuie să deveniţi conştienţi de faptul că vocea povestitorului 
din mintea noastră nu ne aparţine neapărat. Fiecare concept din mintea noastră are o 
voce care doreşte să se facă auzită. Totul este doar un vis, o poveste care încearcă să ne 
capteze atenţia, justificându-şi astfel existenţa. Cealaltă parte a fiinţei noastre, cea care 
ascultă si care visează visul, este abuzată. 

In sfârşit, trebuie să practicăm luciditatea până când ajungem să o controlăm. Când 
controlul lucidităţii devine o obişnuinţă, vedem viata exact asa cum este, nu asa cum am 
dori noi să fie. Nu mai încercăm atunci să transpunem realitatea în cuvinte, să explicăm 
totul, iar acest lucru ne împiedică să mai facem presupuneri. Nu mai folosim cuvintele 
decât pentru a comunica cu cei din jur, perfect conştienţi de faptul că ceea ce 
transmitem nu reprezintă decât un punct de vedere bazat pe ceea ce credem, iar ceea ce 
credem nu este altceva decât un program, alcătuit în mare parte din minciuni. De aceea, 
trebuie să învăţăm să ascultăm şi să punem întrebări. Dacă ştim să comunicăm, oamenii 
ne dau toate informaţiile de care avem nevoie şi numai trebuie să facem presupuneri. 

Cel de-al patrulea legământ spune: fă întotdeauna tot ce îţi stă în puteri. Atunci 
când faci tot ce îţi stă în puteri nu-i mai dai vocii cunoaşterii ocazia să te critice. Dacă 
nu te simţi judecat, nu te mai consideri nici vinovat şi nu te mai pedepseşti singur. Când 
faci tot ce îţi stă în puteri, eşti eficient şi activ. Mai mult decât atât, înseamnă să faci 
ceea ce îţi place cu adevărat, care te face fericit. Faci ceea ce faci pentru că aşa vrei, 
nu pentru că trebuie. 

Cele mai frumoase momente din viată sunt cele în care ne simţim autentici, în care 
suntem noi înşine. Atunci când ne aflăm în mijlocul propriei noastre creaţii şi facem 

ceea ce ne place, noi redevenim noi înşine. In asemenea momente nu mai gândim, ci ne 
exprimăm creativitatea. Atunci când faci ce ştii mai bine mintea se opreşte, iar spiritul 
învie. Emoţiile se revarsă, dar nici nu-ţi mai dai seama cât de minunat te simţi. Simpla 
acţiune te face să te simţi minunat. Atunci când nu acţionezi, mintea se simte obligată să 
facă ceva, iar acest lucru reprezintă o invitaţie deschisă adresată vocea cunoaşterii să 
ia cuvântul. Când eşti însă absorbit în ceea ce faci, mintea nu mai apucă să spună ceva. 

Atunci când creezi, vocea cunoaşterii nu este prezentă, chiar dacă te foloseşti de 
cuvinte în arta ta. Dacă scrii un poem, nu te gândeşti la cuvintele pe care le foloseşti, ci 




la emoţiile pe care doreşti să le exprimi. Cuvintele nu sunt decât un instrument, un cod 
de care te foloseşti pentru a te exprima. Dacă eşti muzician şi cânţi, între tine şi muzica 
ta nu mai există nici o diferenţă. Simultan cu actul e creaţie, te bucuri de fiecare notă, 
de fiecare sunet pe care îl auzi. Devii una cu ceea ce faci, iar plăcerea pe care o simţi 
este supremă. Orice muzician ştie despre ce vorbesc acum Artistul exprimă ceea ce 
este el cu adevărat, şi nu există bucurie mai mare decât aceasta. Simpla exprimare de 
sine poate genera o stare de extaz, căci reprezintă un act creator. Aceasta este viaţa 
trăită ca o artă. 

A face tot ce îţi stă în puteri înseamnă a avea încredere în tine însuţi şi în actul 

creator, care reprezintă forţa vieţii. Iţi stabileşti un ţel, după care mergi până în pânzele 
albe pentru a-1 atinge, fără să te simţi însă ataşat de el. Nu ştii dacă ai să-ţi atingi ţelul, 
şi nu-ţi pasă. Mergi însă mai departe, iar atunci când îl atingi, te simţi minunat. Chiar 
dacă nu-1 atingi, te simţi la fel de minunat. Indiferent dacă îţi atingi sau nu ţelul, te simţi 
complet, căci iubirea în mişcare este un lucru fabulos. Acţiunea conştientă este o 
exprimare de sine, o expresie a spiritului, şi nu poate fi decât propria ta creaţie. 

Sfatul meu este să vă asumaţi responsabilitatea pentru toate deciziile pe care le 
luaţi în viată. Nici o decizie nu este rea sau bună. Unicul lucru care contează este 

acţiunea care îi urmează. Orice facem în viaţă reprezintă alegeri. Visul este controlat 
prin intermediul acestora. Fiecare alegere are o consecinţă, iar maeştrii viselor sunt 

conştienţi de aceste consecinţe. In mod similar, orice acţiune generează o reacţie. Dacă 
privim cunoaşterea ca fiind acţiunea, iar emoţiile ca fiind reacţii la acţiunile noastre, 
înţelegem de ce este atât de important să devenim conştienţi de vocea cunoaşterii. 

\bcea cunoaşterii nu ştie decât un singur lucru: să ne saboteze fericirea. In 
momentele cele mai fericite din viaţa noastră, noi acţionăm ca nişte copii - ne jucăm 
Dar vocea intervine imediat şi ne şopteşte la ureche: „După părerea mea, e prea frumos 
ca să fie adevărat. Eu zic să revii cu picioarele pe pământ şi să te reintegrezi în 
realitate”. Iar realitatea este că vocea cunoaşterii nu vorbeşte de altceva decât de 

suferinţă. 

5 

Viaţa poate fi atât de frumoasă. Dacă te iubeşti pe tine însuţi, dacă faci în 
permanenţă tot ce îţi stă în puteri, aceste lucruri devin în curând o obişnuinţă. Când 
acest comportament devine o obişnuinţă, ai toate condiţiile pentru a fi fericit, la fel ca 
pe vremea când erai copil. Dar mai întâi de toate trebuie să înveţi să-ţi opreşti dialogul 
interior. Acesta este unul din cele mai mari miracole pe care îl pot experimenta 
oamenii. Dacă reuşeşti să-ţi opreşti vocea interioară, poţi spune că eşti aproape perfect 
liber în faţa abuzurilor produse de minciuni. 

Mulţi m-au întrebat dacă recomand folosirea unei mantra-e pentru eliminarea 
dialogului interior. Răspunsul meu este simplu: vă recomand să folosiţi orice truc 
doriţi, dacă acesta vă poate ajuta să opriţi dialogul interior. Nu există o singură reţetă. 
Puteţi explora cât mai multe căi, până când o veţi găsi pe cea care vi se potriveşte cel 
mai bine. Sunt oameni pentru ca o mantra poate face minuni. Alţii preferă meditaţia, 




contemplaţia sau muzica. Miracolul poate apărea din orice, chiar şi dintr-o plimbare 
prin natură. Puteţi încerca dansul, yoga, alergarea, înotul, sau orice alt exerciţiu fizic. 
Depinde numai de dumneavoastră. 

Pe vremea când eram adolescent, bunicul mi-a spus: „In cazul tău, muzica este cea 

mai bună soluţie pentru a opri vocea din mintea ta. înlocuieşte vocea cu muzica, întrucât 

aceasta nu poate fi explicată. Cum poţi să explici Simfonia a V-a de Beethoven? Iţi poţi 
da cu părerea, dar nu o poţi explica. Tot ce trebuie să faci este să o asculţi”. 

Am înţeles ce dorea să-mi transmită bunicul, dar nu-mi plăcea muzica sa. 
Bunicului îi plăcea muzica clasică, care mie îmi displăcea, aşa că am preferat să renunţ 
din start la această metodă. I-am răspuns: „Nu sunt de acord. Este prea plictisitoare”. 
Evident, ascultam şi eu muzică, dar mie îmi plăceau Beatle-şii. Deşi cântau în engleză, 
la vremea respectivă nu cunoşteam decât spaniola. Le ştiam pe de rost versurile, dar nu 
înţelegeam o iotă din cuvintele lor. Chiar dacă exprimau sentimente dramatice, eu nu le 
percepeam. Nu percepeam decât frumuseţea muzicii lor. 

Am ascultat aşadar muzica Beatle-silor, iar aceasta a avut efect, \bcile lor sunau 
ca un alt instrument, iar muzica a ocupat rapid spaţiul pe care îl folosea vocea 
cunoaşterii. Erau momente când vocea continua să vorbească, dar apăreau şi momente 

când ea dispărea cu desăvârşire. îmi plăcea atât de mult muzica lor încât dacă nu-mi 
concentram atenţia asupra unui eveniment sau altul, în capul meu nu exista altceva decât 
muzică. Am practicat multă vreme această metodă, practic inconştient, căci deşi 
înţelesesem ce dorea să-mi spună bunicul, am crezut că el se referea exclusiv la muzica 

clasică! In realitate, nu contează ce tip de muzică asculţi, atâta vreme cât nu are cuvinte 
(sau nu le înţelegi) care să-ţi capteze atenţia. Metoda nu funcţionează însă atunci când 
asculţi cuvintele cântecelor şi începi să te gândeşti la ele. 

Există numeroase modalităţi de a-ţi linişti mintea, dar din punctul meu de vedere, 
practicarea Celor Patru Legăminte este cea mai bună. Acestea au puterea de a rupe mii 
de legăminte mai mărunte, dar nu sunt atât de simple precum par. Mulţi oameni îmi 

spun: „înţeleg Cele Patru Legăminte, şi simt că îmi schimbă viaţa, dar există o limită 
dincolo de care nu pot să trec”. Acest lucru este natural, căci vine întotdeauna un 
moment în care te izbeşti de o convingere extrem de puternică. Credinţa pe care ai 
investit-o în acea convingere este mai puternică decât cea pe care o ai la dispoziţie la 
ora actuală şi cu care ai dori să schimbi vechea convingere. De aceea, este extrem de 
important să practicaţi redobândirea credinţei prin ruperea unui număr cât mai mare de 
legăminte mărunte. Abia apoi puteţi avansa, rupând legămintele mai puternice. 

De fiecare dată când practicaţi Cele Patru Legăminte, semnificaţia lor devine din 
ce în ce mai profundă. Dacă veţi citi cartea Cele Patru Legăminte a doua sau a treia 
oară, la un moment dat vi se va părea că citiţi o carte nouă. Explicaţia este simplă: în 
timpul scurs de la prima lectură aţi rupt un număr atât de mare de mici legăminte. Acum 
puteţi merge mai în profunzime, iar procesul va continua până când ochii 

dumneavoastră spirituali vi se vor deschide. In acest punct culminant, viaţa 




dumneavoastră va deveni o capodoperă, o expresie absolută a corpului dumneavoastră 
emoţional, la fel cum era înainte de a avea acces la cunoaştere. 

Teme de reflecţie 

• Cea mai bună cale de a ne transforma convingerile legate de sine constă în 
dezvăţul de lucrurile deja învăţate. Cu fiecare nouă renunţare la o obişnuinţă, credinţa 
revine încetul cu încetul, puterea noastră personală creşte şi poate fi investită în 
convingeri noi. 

• Cele Patru Legăminte au o mare putere în a vă dezvăţa de toate metodele pe care 
le-aţi folosit de-a lungul timpului împotriva propriei dumneavoastră fiinţe, îndeosebi 
prin intermediul cuvântului. Urmând aceste legăminte, puteţi pune la îndoială toate 
opiniile care nu reprezintă altceva decât minciuni şi superstiţii. Cele Patru Legăminte 
sunt: fii impecabil în ceea ce spui, nu interpreta realitatea într-o manieră personală, 
nu face presupuneri şi fă întotdeauna tot ce îţi stă în puteri. 

• Când edificiul cunoaşterii se prăbuşeşte, noi obţinem o a doua şansă de a crea 
povestea noastră personală aşa cum dorim, pornind de la integritatea noastră. Ne putem 
folosi acum pentru a doua oară atenţia pentru a crea o poveste bazată pe adevăr, nu pe 

minciuni. In visul celei de-a doua atenţii ne putem folosi plenar de puterea credinţei 
noastre, voinţa noastră devine din nou liberă, iar ceea ce putem face cu ajutorul ei nu 
are practic limite. 

• Atunci când suntem absorbiţi în ceea ce facem, mintea aproape că nu mai 

vorbeşte. In asemenea momente devenim noi înşine si ne simţim minunat, deşi nu facem 

altceva decât să acţionăm. In momentele de inacţiune, mintea se simte obligată să facă 
ceva, si tot ce ştie ea să facă este să invite vocea cunoaşterii să ia cuvântul. 

• Cele mai frumoase momente din viaţa noastră sunt acelea în care suntem complet 
autentici, când suntem noi înşine. Atunci când ne aflăm în plin proces creator şi când 
facem ceea ce ne place, noi redevenim noi înşine. în asemenea clipe nu gândim, ci ne 
exprimăm pe noi înşine. Emoţiile noastre ies la suprafaţă şi ne simţim minunat. 

• De fiecare dată când practicăm Cele Patru Legăminte, semnificaţia lor devine din 
ce în ce mai profundă, până când ochii noştri spirituali se deschid complet. Viaţa 
noastră devine atunci o expresie a corpului emoţional, la fel cum era înainte să avem 

acces la cunoaştere. 

SCRIEŢI- VA POVESTEA CU IUBIRE 

Viaţa poate fi un love-story continuu 

Care este cea mai bună manieră de a ne scrie povestea vieţii? Există una singură, 
iar aceasta este iubirea. Iubirea este materialul pe care l-am folosit personal pentru a- 
mi scrie povestea, căci ea se naşte direct din integritatea mea, din esenţa fiinţei mele. 
Iubesc eroul principal al poveştii mele, care iubeşte la rândul lui toţi eroii secundari ai 
poveştii, bucurându-se de fiecare în parte. Eu nu mă tem să le spun în faţă oamenilor: 
„Te iubesc”, chiar dacă nu-i cunosc. Probabil că unii dintre dumneavoastră se întreabă: 
„Cum poţi iubi pe cineva pe care nu-1 cunoşti?” Dar eu nu am nevoie să îi cunosc pe 

oameni. Nu simt nevoia să îmi justific iubirea. Ii iubesc pentru că acest lucru îmi face 

plăcere. Iubirea care ţâşneşte din mine mă face fericit, şi nu-mi pasă dacă alţii mă 

/\ 

resping pentru acest lucru, căci eu nu mă resping pe mine însumi. In povestea mea, eu 

trăiesc într-un love-story continuu, în care totul mi se pare frumos. 

/\ 

A trăi în iubire înseamnă a renaşte. înseamnă a reveni la integritatea ta, la cel care 

erai înainte de cunoaştere. Când îţi redobândeşti integritatea, urmezi întotdeauna 

iubirea. Iţi trăieşti viaţa ca pe un love-story etern, căci atunci când te iubeşti pe tine 
însuţi, este uşor să îi iubeşti şi pe cei din jur. Singurătatea nu te sperie, ci te face fericit, 
iar dacă totuşi doreşti să te întâlneşti si cu alţii, faci acest lucru pentru că doreşti să-ti 
împărtăşeşti fericirea cu ei. Iubirea ta este atât de mare încât nu mai ai nevoie de 
iubirea altora pentru a fi fericit. Asta nu înseamnă că respingi vreodată iubirea lor. 
Dimpotrivă. De vreme ce accepţi o mâncare bună, un vin bun, o muzică bună, de ce nu 
ai accepta şi iubirea oamenilor? 

Dacă vă consideraţi un artist şi înţelegeţi că viaţa dumneavoastră este propria 
dumneavoastră creaţie, de ce nu v-aţi crea o poveste de basm în care să trăiţi? La urma 
urmei, este povestea dumneavoastră şi nu depinde decât de alegerea pe care o faceţi. 
Puteţi scrie foarte bine un roman de dragoste, dar el trebuie să înceapă cu 
dumneavoastră înşivă. Sfatul meu este să începeţi o relaţie cu totul nouă între 
dumneavoastră şi eroul principal din povestea dumneavoastră. Puteţi trăi cea mai 
frumoasă poveste de iubire, iar secretul constă în schimbarea legămintelor pe care le 
acceptaţi. 

Un legământ pe care vi-1 recomand este să vă trataţi pe sine cu respect. Faceţi 
acest legământ şi spuneţi-i vocii mentale: „A sosit timpul să ne respectăm reciproc”. 



Multe judecăţi vor înceta pe loc; la fel şi o mare parte a auto-respingerii. îi puteţi 
permite atunci vocii să vorbească, căci dialogul interior va fi mult îmbunătăţit. Veţi fi 
inspirat de mari idei, veţi purta dialoguri sublime, iar atunci când alţi oameni vor auzi 
cuvintele dumneavoastră, vor fi încântaţi să le asculte. Veţi zâmbi mult mai des si vă 
veţi distra pe cinste, chiar şi atunci când veţi fi singur. 

înţelegeţi acum de ce este atât de importantă relaţia cu sine. Când te afli în conflict 
cu tine însuţi, când nu-ţi place de tine, sau mai rău, când te urăşti singur, dialogul 
interior este contaminat cu otravă. Dimpotrivă, atunci când te iubeşti singur, chiar şi 
vocea cunoaşterii îti vorbeşte frumos. Dacă relaţia cu tine însuti este excelentă, toate 
celelalte relaţii cu oamenii se îmbunătăţesc automat. Dar trebuie să începi neapărat cu 
tine însuti. 

Cum le-am putea vorbi frumos altora dacă nu suntem în stare să facem acest lucru 
cu noi înşine? Noi exprimăm întotdeauna ceea ce simţim, iar vocea noastră ne trădează. 
Dacă nu ne simţim bine, dacă suntem plini de otravă emoţională, simţim nevoia să ne 
eliberăm de ea. De aici nevoia de a blestema, pentru a scăpa de toate emoţiile prinse în 
capcana minţii noastre. Dacă simţim o stare de mânie sau de gelozie, cuvintele noastre 
vor transmite aceste sentimente. Dacă vocea cunoaşterii abuzează de noi, ea îi va trata 
şi pe alţii cu acelaşi dispreţ. Dimpotrivă, dacă ştim să ne distrăm chiar şi atunci când 
suntem singuri, cu atât mai mult o vom face atunci când suntem înconjuraţi de alte 
persoane. 

Primul pas pentru îmbunătăţirea relaţiei cu sine constă în a vă accepta exact aşa 
cum sunteţi. Iubirea de sine nu se învaţă. Ea se obţine mai degrabă prin dezvăţ, prin 
renunţarea la toate motivele pentru care vă auto-respingeţi. Natura noastră este aceea de 
a iubi. Nu putem iubi însă o imagine sau un anumit fel de a fi; nu ne putem iubi decât pe 
noi înşine, asa cum suntem. Bucuria interioară devine atunci atât de mare încât suntem 
dispuşi să facem orice pentru noi. Nu ne mai lăsăm atunci pe ultimul plan. Cu cât te 
bucuri mai mult de tine însuti, cu atât mai mult te vei bucura de viată, inclusiv de 
prezenţa celor din jurul tău. 

Atunci când iubeşti, cinsteşti si respecţi viata. Atunci când îti trăieşti viata cu 
iubire şi respect, povestea pe care o creezi devine un love-story continuu. A iubi viaţa 
înseamnă a te bucura de toate manifestările ei, iar acest lucru se realizează fără nici un 
efort. Este la fel de uşor ca şi respiraţia. Respiraţia reprezintă cea mai mare necesitate 
a corpului fizic, iar aerul este cel mai preţios dar pentru acesta. Poţi fi atât de 
recunoscător pentru aerul pe care îl ai la dispoziţie încât simpla respiraţie este 
suficientă pentru a iubi. Cum îţi poţi exprima recunoştinţa pentru aerul pe care îl 
respiri? Bucurându-te de fiecare respiraţie. Dacă vă veţi focaliza asupra acestei 
bucurii, vă puteţi face din ea o obişnuinţă, şi astfel, vă puteţi bucura de cel puţin 16-17 
ori pe minut. Simpla respiraţie este suficientă pentru a fi întotdeauna fericit, pentru a 
iubi de-a pururi. 

Aceasta este însă numai una din direcţiile pe care le poate lua iubirea. Fiecare 




activitate din viaţa noastră poate deveni un veritabil ritual al iubirii. Simţim cu toţii 
nevoia de a mânca; de aceea, putem face din alimentaţie un ritual asemănător cu cel al 
respiraţiei. Hrana este şi ea iubire, iar atunci când ne bucurăm de ea, atunci când îi 
savurăm plenar gustul şi aroma, putem trăi una dintre cele mai senzuale experienţe cu 
putinţă. Există atâta iubire în actul de a mânca. Cunosc chiar şi o mantra pe care o 
puteţi folosi pentru a vă amplifica această plăcere. Ea constă doar dintr-un singur sunet: 
„Mmmm!” Dacă veţi practica iubirea alimentelor de fiecare dată când mâncaţi, cât de 
curând acest lucru va deveni o obişnuinţă, un ritual prin care vă puteţi exprima 
recunoştinţa, primind iubirea fără a opune nici un fel de rezistenţă. 

Comunicarea cu oamenii poate fi şi ea o modalitate de a ne exprima iubirea. Ori 
de câte ori ne împărtăşim povestea sau ascultăm povestea altora, putem practica 
iubirea. Una din temele pe care obişnuiam cândva să le dau adepţilor mei era aceea de 
a descoperi cel puţin o mie de modalităţi diferite de a spune: „Te iubesc” într-o 
săptămână. Atunci când practici toate aceste modalităţi de a spune: „Te iubesc”, inima 
ta se deschide complet şi întreaga creaţie pare că îţi spune: „Te iubesc”. Această iubire 
nu trebuie justificată sau explicată. O primeşti şi o dăruieşti pur şi simplu, fără a face 
neapărat o poveste din ea. 

Dacă ai curajul să îţi deschizi complet inima în faţa iubirii, se petrece un miracol. 

începi să percepi reflexia iubirii tale în toate lucrurile. Mâncatul, plimbatul, vorbitul, 
cântatul, dansul, duşul, munca, joaca - toate ţi se par ritualuri ale iubirii. Când totul 
devine un ritual al iubirii, poţi spune că nu mai gândeşti. Tot ce faci este să te bucuri de 
viaţă. Orice activitate îţi face plăcere, căci o faci cu iubire. Simplul fapt că exişti ţi se 
pare minunat, şi te simţi incredibil de fericit. 

Mulţi oameni m-au întrebat: „Miguel, tu eşti fericit tot timpul? Nu ţi se întâmplă 
niciodată să fii prost dispus?” După părerea mea, a fi prost dispus este ceva perfect 
normal. Uneori, sunt prost dispus pentru că nu am dormit îndeajuns. Dacă într-o noapte 
nu dorm decât două ore, dimineaţa nu mă trezesc prea bine dispus. Mă simt oooof! dar 
acel oooof! nu este direcţionat împotriva nimănui. De ce m-aş comporta urât cu 
altcineva numai pentru că trupul meu şi-ar dori să doarmă mai mult? Dacă, dintr-un 
motiv sau altul, nu-i pot satisface dorinţa chiar în acel moment, fac ce am de făcut, după 
care mă culc şi îmi las trupul să se odihnească. 

Consider că am toate drepturile de a fi prost dispus, dar acest lucru nu mă 
îndreptăţeşte să mă cert cu iubita sau cu copiii mei, cu prietenii sau cu angajaţii pe care 
îi am. Mulţi oameni consideră că dacă ei sunt prost dispuşi, nimeni în jurul lor nu mai 
are dreptul să fie fericit. Ei nu se sfiesc chiar să-i întrebe: „De ce râzi, când eu mă simt 
atât de mizerabil?” Acest lucru este egoism curat, dar noi suntem egoişti cu alţii numai 
pentru că suntem egoişti cu noi înşine. Noi proiectăm asupra altora numai ce simţim faţă 
de noi înşine. Cum ne tratăm pe noi, aşa îi tratăm şi pe ceilalţi. 

Este atât de uşor să îţi scrii povestea plin de iubire. De ce să complicăm lucrurile, 
când iubirea este adevărata noastră natură? Atunci când nu respectăm ceea ce suntem cu 




adevărat, noi opunem rezistenţă în calea iubirii. De multe ori, ne temem să iubim pentru 
că nu ezităm să credem în cea mai mare dintre minciuni, şi anume: „Iubirea provoacă 
suferinţă”. Aşa cum am spus de atâtea ori, iubirea nu provoacă niciodată suferinţă. Ea 
nu poate provoca altceva decât plăcere. Din păcate, ea poate fi folosită (în mod greşit) 
pentru a-ţi provoca singur suferinţă. Chiar dacă altcineva te iubeşte sincer, tu nu-i 
apreciezi iubirea, din cauza minciunilor pe care le auzi în mintea ta. Ajungi chiar să-ţi 
spui: „Ce vrea această persoană de la mine? Cu siguranţă, vrea să profite de pe urma 
mea”. Imaginaţia povestitorului nu are limite. 

Dacă nu percepeţi iubirea, dacă nu o puteţi recunoaşte, acest lucru se datorează 
faptului că nu ştiţi să recunoaşteţi decât otrava din interiorul vostru. Eu sunt responsabil 
pentru ceea ce spun, dar nu şi pentru ceea ce înţeleg cei din jur. Le pot dărui iubirea 
mea, dar ei o pot interpreta în fel şi chip, considerând chiar că-i judec, sau cine ştie... 
Singurul care ştie ce va mai inventa în continuare este povestitorul fiecăruia. Dacă am 
renunţa să mai credem în aceste prostii, ar fi atât de uşor să ne înţelegem unii cu 
ceilalţi. 

Oamenii sunt născuţi pentru a iubi. înainte de a dobândi cunoaşterea, inima 
copilului este complet deschisă. El nu este atras decât de iubire şi nu simte o respingere 
decât pentru acele locuri în care nu există iubire. După ce apare vocea cunoaşterii, el 
procedează exact invers: se simte atras de locurile în care nu există iubire şi pleacă din 
acele locuri în care există iubire. Avem întotdeauna de ales, iar dacă ne-am iubi cu 
adevărat pe noi înşine, am alege iubirea. Nu am mai accepta niciodată să fim răniţi, 
acceptând abuzurile şi minciunile altora. Dacă ne rănesc, cei din jur o fac pentru că 
acceptăm să fim răniţi, pentru că stăm şi nu plecăm. Şi totuşi, noi rămânem, pentru că 
suntem convinşi că merităm pedeapsa respectivă. Apoi îi învinovăţim pe ceilalţi pentru 
că ne-au făcut să ne simţim atât de prost, dar soluţia nu este asta. Soluţia era să plecăm 
si să nu stăm acolo. 

Cum poţi crede pe cineva care îţi spune: „Te iubesc”, după care te tratează cu 
lipsă de respect şi cu violenţă emoţională? Cum îl poţi crede, când vezi că nu doreşte 
decât să îţi controleze viaţa, să-ţi spună ce trebuie şi ce nu trebuie să faci, ce ai dreptul 
şi ce nu ai dreptul să crezi? Cum poate pretinde cineva că te iubeşte, încărcându-te apoi 
cu toate gunoaiele sale emoţionale, cu gelozia şi invidia sa? 

Cum îi poţi spune cuiva: „Te iubesc”, făcându-1 apoi să sufere în fel şi chip şi 
transmiţându-i părerea ta proastă despre el? „Simt nevoia să-ţi spun ce nu este în regulă 
cu tine tocmai pentru că te iubesc”. „Simt nevoia să te judec, să îţi demonstrez 
vinovăţia şi să te pedepsesc tocmai pentru că te iubesc”. „Simt nevoia să îţi spun tot 
timpul că greşeşti şi să te fac să te simţi mizerabil tocmai pentru că te iubesc”. Din 
cauza acestei „iubiri”, oamenii sunt nevoiţi să suporte toate crizele de mânie, de 
gelozie, şi toată prostia celor care „îi iubesc”. 

Chiar credeţi că acest lucru înseamnă iubire? Nici vorbă! Este cel mai curat 

egoism, dar oamenii se încăpăţânează să-i spună iubire, după care trag concluzia: 




„Iubirea provoacă suferinţă”. în realitate, ei se rănesc singuri, prin minciunile lor. 
Toate certurile care afectează atâtea relaţii de cuplu au la bază numai prostii. Ele nu au 
nimic de-a face cu iubirea, ceea ce explică de ce sunt atât de hămesiţi după iubire 
oamenii. 

Când eşti incapabil de iubire, este evident că nu poţi împărtăşi acest sentiment 

într-o relaţie de cuplu (sau de prietenie). In schimb, dacă eşti deschis faţă de iubire, o 
vei recepta imediat; dacă celălalt este la rândul lui incapabil de iubire, nimeni nu te 
obligă să rămâi alături de el. Ai tot dreptul să fii deschis faţă de iubire, dar nu şi faţă de 
abuzurile altuia. Nu fiţi niciodată deschişi fată de certuri, de învinovăţiri, de otrava 
celor din jur. Atunci când te iubeşti şi te respecţi pe sine, nu mai poţi permite nimănui 
să te trateze cu lipsă de respect. 

Mulţi oameni îmi spun: „Doamne, cât îmi doresc pe cineva care să mă iubească. 
Cât mi-aş dori să cunosc pe cineva cu care să mă potrivesc şi cu care să-mi împart 
viaţa”. Ce înseamnă însă să te potriveşti cu altcineva? Totul pleacă de la felul în care 
înţelegi să te porţi cu tine însuţi? Dacă te tratezi singur cu egoism, nu vei face decât să 
te foloseşti de celălalt pentru a-ţi face mai departe rău. 

Cum am putea aspira la o relaţie de iubire când nici măcar nouă nu ne place de noi 
înşine? Cum am putea pretinde că iubim pe altcineva când suntem incapabili să ne 
iubim pe noi înşine? Este imposibil să îţi respecţi partenerul când nu te respecţi pe tine 
însuţi, când te simţi nedemn şi bun de nimic. Cum ai putea să-ţi respecţi partenerul când 
nu poţi să te respecţi pe tine însuţi? Cum poţi dărui ceva ce nu ai? 

Cea mai frumoasă poveste de iubire începe întotdeauna cu tine însuţi. Tu nu poţi fi 
responsabil decât pentru o jumătate a relaţiei, respectiv pentru tine însuţi. Dacă te 
respecţi pe tine, îţi vei respecta şi partenerul. Atunci vei putea dărui iubire, şi o vei 
putea primi. Dacă eşti însă plin de otravă, asta este tot ce vei putea dărui. Dacă îţi faci 
singur rău, vei simţi nevoia să-l răneşti şi pe el. Acest comportament este cu adevărat 
prostesc. 

Când auzi poveştile oamenilor, inclusiv propria ta poveste, nu asculţi de fapt decât 
minciuni. Dincolo de aceste minciuni nu există însă decât iubire, căci întreaga natură, 
inclusiv oamenii, sunt una cu Dumnezeu. Orice om este divin, este perfect, este un artist. 
Fiecare îşi creează propria poveste, trăind apoi iluzia că ea este reală. El îşi trăieşte 
întreaga viaţă încercând să-şi justifice povestea. Din păcate, în acest fel nu face decât 
să îsi irosească inutil viata. 

Aşa cum spuneam mai devreme, viaţa este foarte scurtă. Nu avem de unde şti dacă 
prietenii, copiii, partenerul nostru de viaţă vor continua să mai fie aici şi mâine. 
Imaginaţi-vă că vă certaţi cu copilul sau cu partenerul dumneavoastră de viaţă, căci 
dorinţa de a vă exprima opinia este mult prea importantă pentru dumneavoastră ca să 
nu-i daţi curs. Vă pierdeţi controlul, din cauza minciunilor în care credeţi, şi îl răniţi 
îngrozitor. A doua zi descoperiţi că a murit. Cum vă simţiţi ştiind că i-aţi spus toate 
acele lucruri, în care nici măcar nu credeţi cu adevărat? 

Viaţa noastră este atât de scurtă încât de fiecare dată când îmi văd copiii, mă bucur 
cât pot de mult. Ori de câte ori am prilejul, mă bucur de soţia mea, de părinţi, de 
prieteni, de adepţii mei. Dar cel mai mult mă bucur de mine însumi, căci de mine nu mă 
despart niciodată. De ce mi-aş risipi preţiosul timp pe care îl petrec cu mine însumi 
judecându-mă, respingându-mă, făcându-mă să mă simt vinovat şi ruşinat? De ce mi-aş 
risipi energia în stări de mânie sau gelozie, care îmi fac atâta sânge rău? Dacă am o 

stare de neplăcere emoţională, încerc să descopăr cauza ei, după care o rezolv. In acest 
fel, îmi regăsesc fericirea şi continui liniştit să îmi trăiesc povestea vieţii. 

Atunci când îţi scrii povestea cu iubire, iubeşti necondiţionat eroul principal. 
Aceasta este mare diferenţă între vechea poveste, bazată pe minciuni, şi noua poveste, 
bazată pe iubire. Atunci când te iubeşti necondiţionat, explici şi justifici tot ce percepi 
prin ochii iubirii. Ori de câte ori noul erou principal îţi captează atenţia, aceasta devine 

focalizată asupra iubirii. In acest fel, este uşor să iubeşti şi celelalte personaje din 
poveste cu aceeaşi iubire necondiţionată, căci aceasta a devenit natura eroului 
principal. Aşa acţionează înţelepciunea; la urma urmei, totul ţine de un bun simţ 
elementar. Acesta este scopul tuturor religiilor şi tradiţiilor spirituale din întreaga lume. 

Iubirea este ceva atât de simplu. Nimic nu este mai uşor şi mai minunat decât să 
iubeşti, dar ea trebuie să înceapă cu tine însuţi. Atunci când te iubeşti pe tine însuţi şi 
când îti conştientizezi iubirea, toate celelalte relaţii se îmbunătăţesc. Putini oameni ştiu 

cum să iubească în mod conştient. Cei mai mulţi dintre ei nici măcar nu- si dau seama că 

ceea ce simt este iubire. Ei văd un copilaş care le zâmbeşte si simt o senzaţie de 
căldură în inimă. Aceasta este iubirea, dar vocea cunoaşterii îi împiedică să 
conştientizeze acest lucru: „Nu, nu este iubire”. Oamenii trăiesc atâtea clipe de iubire, 
dar nici măcar nu-si dau seama de acest lucru. 

Iubirea şi respectul sunt cele mai mari lecţii pe care le putem preda copiilor 
noştri, dar singura manieră prin care putem face acest lucru este să ne iubim şi să ne 
respectăm pe noi înşine. Nu există nici o altă cale de a transmite aceste sentimente. Aşa 
cum spuneam mai devreme, nu putem dărui decât ceea ce avem, la fel cum nu putem 
comunica decât ceea ce cunoaştem. Este imposibil să vorbim despre ceva ce nu 
cunoaştem Părinţii noştri ne învaţă ceea ce au învătat la rândul lor de la părinţii lor. 
Cum ne-ar putea învăţa ceva diferit? De aceea, nu trebuie să ne învinovăţim părinţii 
pentru programul pe care ni l-au inoculat. Nu trebuie să ne învinovăţim profesorii 
pentru învăţăturile pe care ni le-au transmis la şcoală. Eu şi ei ce au ştiut mai bine. Nu 
cunoşteau altceva, aşa că şi-au transmis cunoaşterea mai departe, către generaţia 
următoare. 

Singura şansă de a rupe acest lanţ al slăbiciunilor constă în schimbarea adulţilor, 
în transformarea noastră. Copiii noştri observă totul. Ei învaţă ce în primul rând ce văd, 
nu numai ce le spunem noi. De pildă, le spunem: „Să nu minţi niciodată”. Câteva clipe 
mai târziu, cineva bate la uşă, iar noi îi trimitem să răspundă: „Spune-i celui de la 
poartă că nu sunt acasă”. Copiii văd acest comportament duplicitar şi învaţă să facă la 




fel. Dacă părinţii lor nu sunt niciodată acasă, acest comportament li se pare normal. 
Mai târziu, când cresc, se vor comporta exact la fel cu copiii lor, care vor creşte şi ei 
singuri. Copiii vorbesc la fel cum vorbim noi. Dacă înjurăm când suntem acasă, vor 
înjura şi ei. Dacă suntem violenţi cu ei, la fel vor fi şi ei. Dacă ne certăm între noi, 
revărsând asupra partenerului de viaţă mânia şi otrava noastră emoţională, copiilor 
noştri li se pare un comportament normal; mai târziu, vor face şi ei acelaşi lucru, căci 

aşa au început să-şi scrie prima poveste. In schimb, dacă în căminul nostru există 
respect şi iubire, povestea lor va fi impregnată de aceste sentimente. 

Dacă ne transformăm, dacă învăţăm să ne iubim pe noi înşine, vom putea transmite 
apoi seminţele iubirii şi adevărului copiilor noştri. Acestea vor creşte o dată cu ei şi le 
vor schimba viaţa. Nu este greu de imaginat în ce fel se poate schimba viaţa unui copil 
dacă în locul seminţelor urii, judecăţii, vinovăţiei şi ruşinii, în el cresc seminţele 
iubirii. Nu este greu de imaginat cum va creşte el dacă îl tratăm cu acelaşi respect cu 
care ne tratăm noi, adulţii, fără a încerca să le călcăm în picioare integritatea numai 
pentru că suntem mai mari şi mai puternici decât ei. Nu este greu de imaginat ce se 
poate petrece dacă îl învăţăm să aibă încredere în el însuşi şi să creadă în propria lui 
voce interioară, nu în tot ce i se spune din dreapta şi din stânga. 

Mulţi oameni m-au întrebat de ce nu lucrez cu copii. Motivul este simplu: pentru 
că au deja părinţi. Orice le-aş spune eu copiilor, părinţii lor pot schimba cu o singură 
frază. De aceea, prefer să am de-a face cu părinţii şi cu profesorii lor, căci aceştia sunt 
oamenii de la care copiii învaţă cel mai mult. Viitorul rasei umane depinde de copii. Va 
veni o zi când aceştia ne vor lua locul, iar noi îi învăţăm să se comporte la fel ca noi. 
Imaginaţi-vă ce s-ar fi întâmplat dacă părinţii dumneavoastră v-ar fi spus o poveste 
diferită pe vremea când eraţi copil. Viaţa dumneavoastră actuală ar fi fost complet alta. 
Din fericire, povestea dumneavoastră mai poate fi schimbată încă, iar dacă aveţi copii, 
singura modalitate prin care le puteţi schimba povestea vieţii constă în a vă schimba 
propria poveste. 

Este atât de uşor să iubeşti; practic, nu ai nimic de făcut. In schimb, sunt atât de 
multe lucruri de făcut pentru a ne dezvăţa de toate minciunile care ne-au otrăvit până 
acum viaţa. Acest proces nu este deloc uşor, pentru că minciunile noastre ne dau o 
senzaţie de siguranţă. Suntem foarte ataşaţi de minciunile în care credem. Cu cât vom 
practica însă mai mult adevărul, cu atât mai uşor va deveni să ne desprindem de 
minciuni. Transformarea vieţii devine tot mai uşoară cu practica, iar viaţa noastră se 
îmbunătăţeşte treptat. 

Cu cât dispunem de mai multă iubire, cu atât mai mare este iubirea pe care o putem 
dărui şi primi. Scopul oricărei relaţii este acela de a dărui şi de a primi unul de la 
celălalt. O relaţie nu are nevoie de prea multe cuvinte. Atunci când ne împărţim timpul 
cu altcineva, adevărata comunicare care contează este cea a sentimentelor, nu cea prin 
cuvinte. Dacă dorim totuşi să folosim cuvinte, nu trebuie să ne pierdem în ele. Sunt 
suficiente numai două: „Te iubesc”. Adevărata fericire nu este generată de iubirea pe 




care o simt alţii pentru tine, ci de iubirea ta pentru ei. 

Atunci când experimentăm iubirea, este greu să găsim cuvintele pentru a explica ce 
simţim, dar este cu siguranţă cea mai sublimă experienţă pe care am putea-o trăi 
vreodată. A experimenta iubirea înseamnă a-1 experimenta pe Dumnezeu; înseamnă a 
trăi raiul pe pământ. Când vocea cunoaşterii nu ne mai captează atenţia, percepţia 

noastră devine mult amplificată. începem să percepem atunci reacţiile noastre 
emoţionale, dar şi pe ale celor din jur. Treptat, percepţiile noastre se intensifică atât de 
mult încât începem să percepem inclusiv emoţiile copacilor, florilor, norilor, ale 
întregii naturi. Ni se pare că iubirea vine de pretutindeni, inclusiv de la oamenii pe care 
nu îi cunoaştem. Starea se transformă curând în extaz şi nu poate fi explicată prin 
cuvinte. 

Ceea ce noi numim iubire este ceva atât de generic încât nu poate fi explicată 
raţional. Iubirea nu poate fi explicată prin cuvinte, la fel cum nu poate fi nici adevărul. 
Cele două stări nu pot fi decât experimentate. Singura modalitate de a cunoaşte iubirea 
constă în a o experimenta, în a avea curajul de a sări în marele ocean de iubire şi în a o 
percepe în totalitatea ei. Aceasta este singura modalitate, dar noi suntem programaţi să 
ne temem atât de tare încât nu mai vedem iubirea din jurul nostru. Căutăm iubirea în alţi 
oameni, deşi aceştia nu sunt capabili să se iubească nici măcar pe ei înşişi. Nu este de 
mirare că în locul ei, nu găsim decât egoism şi dorinţa de a controla totul. 

Iubirea nu trebuie căutată. Ea este chiar aici, căci Dumnezeu este pretutindeni; 
forţa vieţii este pretutindeni. Noi, oamenii, creăm o poveste a separării, după care 
începem să căutăm ceea ce credem că nu avem. Căutăm perfecţiunea, iubirea, adevărul, 
dreptatea, şi nu ne dăm seama că toate acestea se află deja înlăuntrul nostru. Tot ce 
căutăm în afară se află deja în noi. Nu trebuie decât să ne deschidem ochii spirituali 
pentru a găsi ceea ce căutăm. 

Noi nu putem face nimic pentru a îmbunătăţi ceea ce suntem deja. Unicul lucru pe 
care îl mai putem face este să creăm o poveste frumoasă şi să ne bucurăm de o viaţă 
mai bună. Cum putem crea o poveste frumoasă? Fiind autentici. Dacă eroul principal 
este autentic, este uşor să-ţi scrii povestea cu iubire, cu bun simţ, cu integritate. 

Viaţa este darul cel mai preţios pe care îl putem primi, iar arta de a trăi este arta 
supremă. Cum putem învăţa însă această artă? Simplu: maestrul se naşte prin practică. 
Nu este o chestiune de învăţare, ci pur şi simplu de acţiune, de practică. Practicaţi 
iubirea ca un artist, şi continuaţi astfel până când tot ce faceţi devine o expresie a 
iubirii dumneavoastră. Cum puteţi şti când aţi atins măiestria în arta iubirii? Simplu: 
când povestea vieţii dumneavoastră devine un love-story continuu. 

Teme de reflecţie 

• Cea mai bună modalitate de a ne scrie povestea vieţii este iubirea. Aceasta se 
naşte întotdeauna direct din integritatea spiritului, din esenţa fiinţei noastre. 




• Dacă facem un legământ de a ne respecta pe noi înşine, foarte multe judecăţi ale 
vocii cunoaşterii încetează pe loc. La fel şi cea mai mare parte a respingerii de sine. 
Chiar dacă îi permite din nou vocii să vorbească, dialogul interior devine acum mult 
îmbunătăţit. Zâmbim şi ne distrăm tot timpul, chiar şi atunci când suntem singuri. 

• Atunci când te bucuri de propria prezenţă, te iubeşti nu pentru că eşti cineva 
anume, ci pentru că eşti aşa cum eşti. Cu cât te iubeşti mai mult, cu atât mai mult te 
bucuri de viaţă, inclusiv de prezenţa celor din jurul tău. 

• Orice activitate din viaţa noastră poate deveni un ritual al iubirii: mâncatul, 
plimbatul, vorbitul, munca, joaca. Când totul devine un ritual al iubirii, noi nu mai 
gândim. Tot ce facem acum este să simţim Simplul fapt că suntem în viaţă ne face să 
simţim o fericire de necrezut. 

• Atunci când te iubeşti necondiţionat pe tine însuţi, explici şi justifici tot ceea ce 
percepi prin ochii iubirii. Atenţia ta este focalizată asupra iubirii, aşa că iubirea ta 
necondiţionată se transferă inclusiv asupra celor din jur (asupra eroilor secundari din 
povestea ta). 

• Singura modalitate prin care poţi cunoaşte iubirea constă în a o experimenta, în a 
avea curajul de a sări în marele ocean de iubire, percepând-o în totalitatea ei. Cel care 
experimentează iubirea nu o poate explica în cuvinte, dar o vede pretutindeni şi în toată 
lumea. 




DESCHIDEREA OCHILOR SPIRITUALI 



Realitatea care ne înconjoară este alcătuită din iubire 

O altă ocazie pe care am avut-o de a mă întâlni cu adevărul s-a petrecut în timpul 
unui accident de maşină în care aproape că mi-am pierdut viaţa. Nu există cuvinte 
pentru a explica ce am simţit în acel moment, dar am înţeles spontan că tot ceea ce am 
crezut până atunci era o minciună. La fel ca marea majoritate a oamenilor, credeam şi 
eu că sunt una cu mintea şi cu trupul meu. Eram extrem de conştient de trupul meu, pe 

care îl puteam atinge şi care reprezenta căminul în care trăiam In acea experienţă de 
moarte clinică, mi-am putut vedea corpul fizic din afara lui. Am înţeles atunci că nu sunt 
una cu el, la fel cum nu sunt una nici cu mintea mea. Mi-a apărut atunci în mod firesc 
întrebarea: Cine sunt eu? 

In clipa în care m-am aflat faţă în faţă cu moartea, am început să percep o altă 
realitate. Atentia mea s-a dilatat atât de mult încât am realizat că nu există trecut sau 

viitor; nu există decât un etern prezent. Lumina era pretutindeni, şi totul era plin de 
lumină. Am simţit cum atenţia mea se deplasează între mai multe universuri, până când 
s-a putut focaliza asupra unuia singur. Mă aflam scăldat în lumină şi trăiam un moment 
de totală luciditate, de percepţie pură. Am înţeles atunci că lumina conţine toate 
informaţiile posibile şi că tot ceea ce există este viu. Aş putea spune că mă aflam 
alături de Dumnezeu, scăldat în beatitudine, într-o stare de extaz perfect, dar acestea nu 
sunt decât cuvinte. 

După accident, percepţia mea asupra lumii înconjurătoare s-a schimbat din nou, 

căci acum ştiam că nu sunt una cu trupul meu fizic, dar nu în teorie, ci în mod direct, 

experimental. Am continuat să caut, dar obiectul căutării mele s-a schimbat. înainte de 
accident căutam perfecţiunea, o imagine care să îl satisfacă pe eroul principal din 
povestea mea. După accident, am ştiut că ceea ce am căutat întotdeauna era ceva ce am 
pierdut de mult: pe mine însumi. 

Am avut nevoie de mai bine de un an pentru a-mi reveni din impactul accidentului, 
în urma căruia mi-am putut vedea întreaga creaţie din afara corpului fizic. Prima mea 
reacţie după accident a fost aceea de a nega ceea ce s-a întâmplat. Am încercat să mă 
simt din nou în siguranţă în lumea mea de minciuni şi mi-am spus: „Experienţa pe care 
am trăit-o nu a fost adevărată; a fost doar o iluzie”. Eram convins că a fost doar o 
halucinaţie, datorată traumei suferite. Mi-am creat tot felul de teorii pentru a explica 



experienţa trăită, la fel cum procedează majoritatea oamenilor. Ei încearcă să uite prin 
ce au trecut, numai pentru a- şi continua povestea cu care sunt obişnuiţi. Ceva din 
profunzimile fiinţei mele insista însă să-mi vorbească: „Nu, a fost adevărat”. Din 
fericire, am perceput această voce şi am avut puterea să mă întreb: „Dar dacă ceea ce 
am trăit atunci a fost real, si tot restul vieţii mele a fost doar o iluzie?” 

După acea experienţă, nu am mai fost niciodată acelaşi, căci nu mai puteam crede 
în propria mea poveste. Simţeam nevoia să obţin foarte multe răspunsuri, aşa că am 
început să citesc tot felul de cărţi, în încercarea de a le descoperi. Am găsit multe 
relatări ale unor experienţe asemănătoare, dar nimeni nu-mi putea explica ce am trăit. 
Mi-am terminat facultatea de medicină, m-am întors acasă si m-am dus direct la bunicul 
meu, pentru a-i povesti ce s-a întâmplat. S-a limitat să râdă şi mi-a spus: „Ştiam eu că 
viaţa te va ajuta să vezi adevărul, chiar dacă s-a folosit de metode mai dure. Asta s-a 
întâmplat numai pentru că ai fost întotdeauna atât de încăpăţânat”. 

I-am spus bunicului că doream să experimentez din nou acea realitate, pentru a mă 
convinge că a fost adevărată, evident, fără a suferi din nou accidentul. Mi-a răspuns: 
„Ei bine, singura cale constă în a te detaşa de tot ceea ce crezi la ora actuală. Exact 
acest lucru s-a întâmplat atunci când erai pe punctul de a muri. Atunci când mori, 
renunţi la toate. Dacă îţi vei trăi viaţa ca şi cum ai pierdut totul, vei retrăi acea 
experienţă”. Mi-a mai dat şi alte indicii, dar am eşuat de fiecare dată când am încercat 

să le pun în practică. Intre timp, bunicul a murit, iar eu tot nu am apucat să retrăiesc 
experienţa. 

Am apelat atunci la mama. Explicaţiile ei au fost oarecum diferite de cele ale 
bunicului. Mama mi-a spus: „Singura modalitate în care vei putea retrăi acea experienţă 
constă în a controla visul. Pentru aceasta, va trebui să te detaşezi complet de ceea ce 
crezi că eşti la ora actuală. Altfel spus, va trebui să renunţi la povestea vieţii tale. 
Lucrurile se petrec cam ca atunci când eşti pe punctul de a adormi, atât de obosit încât 

nu-ti mai poţi tine ochii deschişi. In acel moment te detaşezi de toate. Nu-ti mai pasă de 

nimic din povestea ta, căci nu mai doreşti decât să dormi. Dacă vei putea face acest 
lucru fără a adormi, vei retrăi acea experienţă”. 

Am rugat-o pe mama să mă ajute. Din compasiune pentru mine, a ales 21 de 
persoane pe care şi-a propus să-i antreneze în arta visului. Timp de trei ani, ne-am 
antrenat în fiecare duminică, visând între 8 si 12 ore. Nici unul din cei 21 nu a ratat 

măcar o singură duminică. Intre ei se numărau 8 sau 9 medici, câţiva avocaţi şi tot felul 
de oameni cu o mare importanţă personală în cadrul grupului. Potrivit mamei, numai trei 
dintre ei au reuşit. Din fericire, eu am fost unul dintre ei, şi după primul an de visare, 
am reuşit în sfârşit să retrăiesc experienţa, într-o stare de luciditate perfectă. Ulterior, 
cei doi ani care au urmat au reprezentat cele mai sublime experienţe din viaţa mea. 

De fiecare dată când intram într-o stare de extaz, puteam rămâne în ea ceva mai 
mult decât anterior. Câteva zile mai târziu, pierdeam această stare şi reveneam la cel 
care am fost întotdeauna. Mă simţeam atât de cumplit încât mi-am propus să fac ceva 




pentru a putea păstra acea stare în permanenţă. Nu mai doream să îmi trăiesc altfel 
viaţa. Am avut nevoie de 3-4 luni pentru a retrăi experienţa a treia oară, dar s-a 
întâmplat din nou, şi de data aceasta am putut rămâne mai mult timp în ea. Devenea din 
ce în ce mai uşor, şi lucrurile au continuat astfel până când starea respectivă a devenit 
realitatea mea obişnuită. 

La început, nu mi-a fost deloc uşor să continui să acţionez în mod normal, în 
realitatea de zi cu zi, mai ales atunci când mă aflam în spital. Mă simţeam atât de 
detaşat încât nu-mi mai păsa de nimic; pe de altă parte, eram mult mai eficient decât 
înainte. Era ca şi cum percepeam două realităţi simultan. Vedeam pe de o parte 
realitatea, dar vizualizam şi poveştile oamenilor. Am trăit un adevărat şoc când mi-am 
dat seama că toţi cei din jurul meu minţeau, inclusiv eu. Deşi nu am mai emis nici o 
judecată în această direcţie, am realizat că oamenii îşi trăiau în mod prostesc viaţa, 
creându-şi singuri tot felul de drame şi de dureri emoţionale. Se enervau cumplit pentru 
tot felul de lucruri lipsite de importanţă. Inventau tot felul de poveşti şi minţeau în toate 
privinţele. Era uluitor să-i privesc, dar scena nu era lipsită de amuzament. Mi-am impus 
însă să nu râd de ei, conştient că o vor lua imediat în nume personal. Ştiam că nu-şi pot 
vedea propriile poveşti, pentru că erau orbi. 

Orice om are dreptul să-si trăiască viata asa cum doreşte. Cine a trăit însă 
experienţa de care vorbesc va înţelege ce vreau să spun. Personal, sunt convins că 
foarte mulţi oameni au trăit experienţa, dar teama îi face să nege ce s-a întâmplat. 
Atunci când fac seminarii, văd de multe ori oameni care se înaltă incredibil de sus în 
universul iubirii, înţelegând foarte multe lucruri, dar dacă văd ceva din povestea lor 
care nu le place, ei preferă să conteste întreaga experienţă şi să plece. Mai mult decât 
atât, dacă adevărul îi loveşte în importanţa lor de sine, ei o resping cu hotărâre, 
judecând-o în fel şi chip. Văd tot timpul asemenea lucruri petrecându-se în jurul meu, 
dar nu-mi fac probleme, căci acesta este unicul adevăr pe care pot ei să-l accepte pe 
nivelul lor actual de conştiinţă. 

Personal, am avut nevoie de mulţi ani pentru a învinge în lupta dintre adevăr şi 
neadevăr, căci minciunile noastre sunt extrem de seducătoare. Tentaţia de a crede în ele 
este foarte puternică. Din fericire, accidentul de maşină pe care l-am suferit m-a împins 
pe o altă orbită a existenţei. La ora actuală ştiu că există chiar aici, lângă noi, o altă 
realitate, infinit superioară celei de lumină şi de sunet pe care o percepem în mod 
obişnuit. Există numeroase realităţi paralele, dar noi nu o percepem decât pe aceea care 
ne reţine atenţia (asupra căreia ne concentrăm). 

Eu pot afirma că realitatea pe care am experimentat- o eu este o realitate a iubirii. 
Energia iubirii este precum lumina soarelui. Aceasta se divide în mii de culori diferite, 
iar lumina pare de fiecare dată alta, în funcţie de obiectul care o reflectă. Aşa se 

explică de ce vedem culori şi forme diferite. In viziunea mea, acelaşi lucru se petrece şi 
cu energia iubirii. Noi percepem reflexia emoţiilor emanate de fiecare obiect în parte, 
şi la fel ca în cazul luminii, aceasta pare diferită în funcţie de mediul în care se reflectă 




iubirea lor. Corpul emoţional creează o întreagă realitate chiar în faţa ochilor noştri, 
chiar în locul în care există realitatea luminii. Este greu să explic în cuvinte acest 
proces, dar cred că merită să fac totuşi o încercare. 

Pentru a înţelege ce doresc să vă spun, încercaţi să vă folosiţi cât mai mult 
imaginaţia. Imaginaţi- vă că oamenii sunt orbi de mii de ani. Ei nu au nici o idee că 
lumina există, pentru simplul motiv că nu-şi deschid ochii. Şi-au dezvoltat în schimb 
celelalte simţuri, creându-şi o întreagă realitate virtuală îndeosebi prin intermediul 
auzului. La fel ca şi liliecii, ei recunosc obiectele din jurul lor prin intermediul 
sunetelor pe care le emit şi care se reflectă înapoi la ei. Au dat nume fiecărui obiect şi 
fiecărei emoţii pe care o trăiesc; şi-au creat un limbaj, un corp de cunoaştere, şi 
comunică între ei prin intermediul sunetelor. Aceasta este realitatea în care au ajuns să 
trăiască: o realitate a sunetelor. 

Imaginaţi-vă acum că pentru prima oară în viaţa dumneavoastră, vă deschideţi 
ochii şi vedeţi lumina. Dintr-o dată, în faţa ochilor dumneavoastră apare un întreg 
univers de obiecte, forme şi culori. Vă este greu să înţelegeţi această realitate, căci nu 
aţi avut niciodată acces la ea până acum Pentru prima oară, vedeţi florile, iarba, cerul 
şi norii. Vedeţi ploaia, zăpada, oceanul, stelele, luna şi soarele. Probabil că nici nu 
percepeţi aceste lucruri ca pe realităţi separate, căci este pentru prima oară când le 
vedeţi si nu le puteti diferenţia. Nu stiti să numiţi obiectele văzute. Este imposibil să 
găsiţi cuvinte pentru a descrie realitatea pe care o percepeţi. Unicul univers prin care 

aţi putea explica realitatea luminii este cel al sunetului. In mod firesc, încercaţi să 
comparaţi culorile cu sunetele, formele cu melodiile: „Culoarea roşie este precum 
cutare notă de pe portativ. Oceanul este precum cutare simfonie”. 

Imaginaţi-vă acum reacţia dumneavoastră emoţională văzând pentru prima oară 
toată această frumuseţe a formelor si a culorilor. Sunteti copleşit de emoţie si din ochi 
vă curg lacrimi. Simpla percepţie a acestei frumuseţi este suficientă pentru ca inima 
dumneavoastră să se deschidă spontan, iar iubirea începe să se reverse din ea. Singura 
manieră în care reuşiţi să vă descrieţi emoţiile constă în a spune: „Sunt în extaz. 
Trăiesc o fericire supremă, o stare de graţie”. închideţi apoi ochii şi vă regăsiţi din nou 
în realitatea sonoră de dinainte. Deşi vă doriţi din tot sufletul, nu mai reuşiţi să vă 

9 5 7 9 5 

deschideţi ochii. 

Cum v-aţi putea explica experienţa trăită, când nu există cuvinte pentru acest 
lucru? Cum aţi putea explica culorile şi forma unui fluture? Cum le-aţi putea povesti 
celor din jur experienţa pe care aţi trăit-o, când ei nu au văzut niciodată lumina? Pe de 
altă parte, cum aţi mai putea crede vreodată că realitatea sonoră este unica realitate 
care există? 

Cred că înţelegeţi acum ce dorea să spună Moise atunci când a coborât de pe 
munte şi le-a vorbit oamenilor despre Tărâmul Promis. Ce altceva ar fi putut să le 
spună? Cred că înţelegeţi ce a simţit Iisus după ce a petrecut 40 de zile în deşert, când 

le-a vorbit oamenilor despre împărăţia lui Dumnezeu. Sau atunci când Buddha s-a trezit 




sub arborele bodhi şi a vorbit despre Nirvana. Atunci când ochii spirituali ţi se 
deschid, primul lucru pe care ţi-1 spui este: „Sunt alături de Dumnezeu şi de îngeri. Mă 

aflu în rai, în paradis, şi totul mi se pare desăvârşit. In oraşul lui Dumnezeu nu există 
decât frumuseţe şi iubire. Nu există nici un pic de teamă sau de suferinţă. Totul este atât 
de frumos”. Oamenii văd că te-ai schimbat. Ei îti văd reacţia emoţională si îsi dau 

seama că s-a întâmplat ceva deosebit cu tine. 

Din perspectiva mea, realitatea pe care am trăit-o a reunit toate aceste experienţe 

la un loc. A fost o stare de extaz care nu m-a părăsit nici o clipă. In mitologia mea 
personală, pot spune că am experimentat realitatea adevărului, a iubirii. Este o realitate 
care ne aparţine tuturor, dar pe care foarte puţini reuşesc să o vadă, din cauză că sunt 
orbiţi de toate minciunile acumulate de mii de ani. Dacă v-aţi putea deschide ceea ce eu 
numesc ochii spirituali, aţi percepe ceea ce există dincolo de minciuni, şi vă asigur că 
reacţia dumneavoastră emoţională ar fi copleşitoare. Aţi înţelege atunci că povestea 
personală a fiecăruia este doar un vis. Unicul adevăr este raiul, iar povestea pe care o 
percepeţi la ora actuală nu este adevărată; este doar o iluzie. 

Realitatea este minunată şi nu există cuvinte pentru a o explica, dar se află aici. 
Există o întreagă realitate creată de reflexia emoţiilor, iar în ea îţi dai seama că unicul 
lucru cu adevărat real este iubirea. Este realitatea pe care am perceput-o cu toţii înainte 

de a învăţa să vorbim, înainte de a cădea în farmecele vocii cunoaşterii. In esenţa sa, 
fiecare om reprezintă ceva de o măreţie uluitoare. Şi nu numai oamenii, ci şi animalele, 
florile, pietrele, căci esenţa tuturor formelor create este aceeaşi. Atunci când îţi 
deschizi ochii spirituali, poţi vedea simplitatea vieţii. Eu sunt viaţa, şi voi sunteţi viaţa. 

/V 

In univers nu există nici un spaţiu gol, căci totul este umplut de viaţă. Ea reprezintă însă 
o forţă pe care nu o putem vedea. Nu îi putem vedea decât efectele, procesul vieţii în 
derulare. 

Vedem o floare care se deschide, sau un copac ale cărui frunze se îngălbenesc şi 
cad la pământ. Vedem un copil care creşte. Vedem un adult care îmbătrâneşte. Toate 
acestea ni se par efecte ale timpului, dar în realitate ele nu sunt decât reacţii ale vieţii 
care trece prin materie. Nu ne vedem nici măcar pe noi înşine, ci doar manifestarea 
vieţii prin trupul nostru. Dacă ne mişcăm mâna, vedem una din manifestările vieţii. 
Dacă ne auzim vocea, vedem o altă manifestare a ei. La început, mâinile noastre sunt 
foarte micuţe şi au pielea fragedă; apoi, ele cresc, iar pielea se înăspreşte. Vedem în 
permanenţă asemenea schimbări ale trupului nostru, dar ni se pare tot timpul că suntem 
una şi aceeaşi persoană. 

Cea mai bună descriere a fiinţei umane mi se pare a fi aceea de forţă a vieţii care 
transformă totul. Această forţă pune în mişcare fiecare atom din trupul nostru. Ea dă 
naştere fiecărui gând. Spiritul vieţii se manifestă prin corpul fizic, astfel încât putem 
spune: „Sunt viu”, căci această forţă a transformării trăieşte în fiecare celulă a sa. Ea 
are capacitatea de a percepe întreaga realitate. De pildă, corpul fizic percepe în fiecare 
clipă şinele nostru. Atunci când îl percepe, el intră în extaz. Mintea noastră are şi ea 




capacitatea de a percepe şinele nostru. în asemenea momente, noi experimentăm o 
iubire şi o compasiune atât de intensă încât nu mai putem gândi. 

Personal, îmi percep corpul fizic ca pe o oglindă în care viaţa se poate privi, prin 
intermediul luminii. Viaţa evoluează prin el, sculptând în lutul materiei. Creaţia 
umanităţii nu s-a încheiat încă. Ea continuă şi astăzi, prin trupurile noastre. Forţa vieţii 
ne ajută să evoluăm. Ea ne permite să percepem, să analizăm, să visăm şi să creăm o 
poveste despre tot ceea ce percepem 

Viaţa este forţa pe care ne-a dăruit-o Dumnezeu pentru a crea în fiecare clipă. Din 
această perspectivă nu există nici o diferenţă între oameni, câini, pisici sau copaci. 

întreaga creaţie este pusă în mişcare de aceeaşi forţă a vieţii. Atunci când mă privesc 
pe mine, eu văd această forţă. Cu ajutorul ei îmi creez arta, toate experienţele pe care le 
trăiesc, şi întregul proces mă uluieşte. Ea îmi permite să trăiesc diferite emoţii, să 
acumulez diferite cunoştinţe, să vorbesc. Cu ajutorul ei îmi creez povestea mea 
personală. Forţa care mă determină pe mine să gândesc şi să inventez poveşti este 
aceeaşi forţă care vă determină pe dumneavoastră să citiţi şi să înţelegeţi ce scriu eu 
acum. Nu există nici o diferenţă între noi, şi toate aceste lucruri se petrec chiar în clipa 
de fată. 

5 

Văd în fiecare zi cum îmbătrânesc şi îmi dau seama că va veni o clipă în care îmi 
voi părăsi acest corp fizic. După ce îl voi părăsi, trupul meu se va întoarce în ţărâna din 

care a provenit, dar forţa vieţii nu poate fi distrusă. Viaţa este eternă. In clipa în care 
m-am întâlnit cu adevărul mi-a fost cât se poate de clar că viaţa reprezintă o unică forţă 
care acţionează prin miliarde de direcţii, creând întregul univers. Această forţă nu 

moare niciodată. Noi suntem una cu viata, iar aceasta este nemuritoare. In esenţă, 
suntem indestructibili, si cred că orice om se va bucura să audă acest lucru. 

Atunci când ochii spirituali se deschid, omul îşi poate vedea visul vieţii. El îşi dă 
seama atunci cât de mult timp pierde cu grijile sale mărunte, cu tot felul de prostii şi de 
drame inutile, în loc să se bucure de realitatea iubirii, care înseamnă fericire pură. 

Dacă atenţia noastră este focalizată numai asupra lucrurilor pe care le cunoaştem 
deja sau în care credem, noi nu avem cum să percepem această realitate. Dacă ea este 
captată de vocea cunoaşterii, nu putem vedea altceva decât această cunoaştere. Nu 
putem vedea decât ceea ce vrem să vedem, nu realitatea ca atare. Nu auzim decât ceea 
ce dorim să auzim, nu vocea iubirii, care ne şopteşte continuu la ureche. Noi nu ne 
identificăm decât cu ceea ce credem, cu ceea ce cunoaştem, cu imaginea noastră de 
sine; pe scurt, cu povestea noastră. Suntem convinşi că suntem una cu ea, dar aceasta 

este o simplă iluzie. In realitate, noi nu suntem una cu trupul nostru, nici cu povestea pe 
care am inventat-o despre noi. Aceasta reprezintă propria noastră creaţie. Chiar şi 
trupul nostru reprezintă tot o creaţie a noastră, căci adevărata noastră esenţă este forţa 
vieţii. 

Noi nu alcătuim decât o unică fiinţă vie si provenim cu totii din acelaşi loc. Nu 

există nici o diferenţă între noi; cu toţii suntem unul şi acelaşi. Dacă ne privim mâna, 




vedem cinci degete. Dacă ne focalizăm atenţia asupra unui singur deget, putem crede că 
acesta există separat de celelalte, dar în realitate nu există decât o singură mână. La fel 
se petrec lucrurile şi cu umanitatea. Nu există decât o singură fiinţă vie, iar aceasta este 
o forţă care ne pune în mişcare, la fel cum pune în mişcare degetele unei mâini. Toate 
degetele aparţin însă aceleiaşi mâini. Oamenii împărtăşesc acelaşi spirit, acelaşi suflet. 
Nu există nici o diferenţă între mine si voi - cel puţin nu în ochii mei. Eu ştiu că sunt 
una cu voi şi nu am nici o îndoială în această direcţie, căci aşa percep eu realitatea. 

Dincolo de povestea fiecăruia se ascunde adevăratul său eu, iar acesta este plin de 
iubire. Noi trăim în mijlocul bunătăţii, pentru că suntem noi înşine una cu ea. Nu trebuie 
să ne străduim să fim buni; este suficient să nu mai pretindem că suntem ceea ce nu 
suntem. Noi suntem una cu Dumnezeu, iar acest lucru este cert. Nu trebuie să facem 
eforturi pentru a ajunge aici, căci Dumnezeu este prezent în fiecare clipă, şi îl putem 
simţi în orice moment. Dacă totuşi nu îl simţim, acest lucru se datorează poveştii cu 
care ne identificăm, singurul obstacol care stă între noi şi Dumnezeu. 

Atunci când descoperim cine suntem cu adevărat, noi nu putem explica acest lucru, 
pentru simplul motiv că nu există cuvinte care să explice această realitate. Cunoaşterea 
nu ne ajută niciodată să aflăm cine suntem. Ştim totuşi că suntem, pentru că existăm 
Suntem vii, şi nu trebuie să ne justificăm existenţa. Cel mai mare mister din povestea 
noastră suntem chiar noi înşine. 

Teme de reflecţie 

• Există o realitate paralelă, chiar aici şi acum, care reprezintă mult mai mult decât 

realitatea de sunet şi lumină pe care o percepem la ora actuală. In această realitate 
paralelă, noi putem percepe reflexia emoţiilor transmise de fiecare obiect în parte. 
Esenţa acestei realităţi este iubirea. 

• Realitatea adevărului şi a iubirii ne aparţine tuturor. Orice om a perceput această 
realitate înainte de însuşirea vocii cunoaşterii. Dacă acum nu o mai vede, acest lucru se 
datorează faptului că s-a lăsat orbit de toate minciunile pe care le-a acceptat de-a lungul 
timpului, unele dintre ele fiind vechi de mii de ani. 

• Energia iubirii este la fel ca lumina soarelui. Ca şi aceasta, emoţia iubirii pare 
diferită atunci când se reflectă de un obiect sau de altul. 

• Când ochii spirituali se deschid, omul percepe realitatea obiectivă, ceea ce este, 
dincolo de minciuni. El înţelege acum că povestea sa personală, în care până atunci a 
crezut orbeşte, nu este altceva decât un vis. Unicul adevăr este raiul. Povestea pe care o 
percepem la ora actuală nu este adevărată; ea este o iluzie. 

• Viaţa este o forţă pe care nu o putem vedea. Tot ce putem vedea sunt efectele ei, 
procesul vieţii în acţiune. Nu ne vedem pe noi înşine, dar vedem manifestarea vieţii în 
trupul nostru fizic. Avem un simţ al timpului, dar acesta nu este altceva decât reacţia 
vieţii care trece prin noi. 




• Adevăratul nostru eu este ceva de o măreţie infinită. Noi suntem una cu viata, dar 
şi cu ceilalţi oameni, cu animalele, plantele şi rocile. Viaţa trece prin noi toţi, şi ea nu 
este decât una singură. Suntem cu toţii o singură fiinţă vie, şi provenim din acelaşi loc. 

ARBORELE VIEŢII 

Povestea se închide, la fel ca un cerc 

In viziunea mea, orice fiinţă umană este un înger care are un mesaj de transmis. Eu 
sunt un înger. Această carte este mesajul meu către voi. Şi voi sunteţi nişte îngeri, chiar 
dacă nu ştiţi încă acest lucru. Toţi oamenii fac schimb de păreri, deci implicit de 
mesaje. Nu este adevărat? De-abia aşteptăm cu toţii ca urmaşii noştri să crească, pentru 
a-i învăţa ce cunoaştem. Dorim să plantăm în capetele lor micuţe seminţele cunoaşterii 
noastre: ce este bine şi ce este rău. Din păcate, una le spunem şi alta facem noi înşine. 
Ce rost are să-i spui copilului să nu mintă, dacă acesta vede că noi nu spunem adevărul? 

Există două feluri de îngeri: îngeri care împărtăşesc adevărul şi îngeri care 
împărtăşesc minciuni. Merită să ne punem întrebarea: ce fel de îngeri suntem noi? Ce 
tip de mesaj transmitem? Pe vremea când trăiau în Paradis, înainte să aibă acces la 
cunoaştere, oamenii erau îngeri ai adevărului. După ce au mâncat din Arborele 
Cunoaşterii, iar îngerul căzut s-a reprodus în minţile lor, ei au devenit la rândul lor 
îngeri căzuţi. Suntem cu toţii nişte îngeri căzuţi, căci nu transmitem altceva decât 
minciuni, chiar dacă nu suntem conştienţi de acest lucru. 

Vocea îngerului căzut este atât de puternică încât noi nu mai auzim cealaltă voce: 

vocea şoptită a spiritului, a integrităţii noastre, vocea iubirii. Vocea tăcută nu ne 

părăseşte niciodată. înainte de a învăţa spiritual vorbim, când eram copii mici, până la 
vârsta de un an sau doi, noi nu ascultam decât această voce. 

îmi amintesc că pe vremea când eram copil îmi plăcea foarte mult să mă uit la 

desenele animate cu Donald Răţoiul. Intr-o scenetă, de o parte şi de alta a capului lui 
Donald au apărut un înger, respectiv un drăcuşor. Amândoi îi vorbeau în acelaşi timp, 
încercând să-l convingă de argumentele lor. Ei bine, pare amuzant, dar este cât se poate 
de adevărat. Micul drăcuşor din mintea noastră este povestitorul, vocea care ne spune 
în permanenţă că nu suntem suficient de buni, că nu merităm să avem parte de iubire, că 
nu putem avea încredere în nimeni, că nu vom fi niciodată mari, frumoşi sau perfecţi. 
Această voce minte, iar singura putere pe care o are asupra noastră este puterea pe care 
i-o acordăm noi înşine. 

Vocea cunoaşterii este foarte puternică. Vocea spiritului este tăcută, pentru că el nu 
simte nevoia să vorbească. Corpul nu vrea să audă ce trebuie să facă pentru a fi perfect, 
pentru că este deja perfect. Atunci când se naşte, copilul nu ştie cine este, cel puţin nu 



în cuvinte. Corpul său ştie însă acest lucru şi nu are nevoie să i se explice în cuvinte, la 
fel cum ficatul nu trebuie să meargă la universitatea de medicină pentru a şti cum să-şi 
facă datoria. El ştie pur şi simplu ce are de făcut. 

Există şi alte lucruri pe care le cunoaştem pur şi simplu. Unei femei nu trebuie să-i 
explice nimeni ce trebuie să facă pentru a fi femeie, sau cum să îşi crească în pântec 
copilul nenăscut; nici măcar cum să îl nască. Natura ne învaţă singură să fim ceea ce 
suntem; nu trebuie să ne explice cineva. Acest tip de cunoaştere este tăcută; nu are 
nevoie de cuvinte. Ştii pur şi simplu. Dacă închizi ochii, poţi simţi această cunoaştere 
tăcută (de pildă, atunci când respiri). 

Voi sunteţi îngeri, iar viaţa voastră reprezintă mesajul vostru către această lume. 
Ce fel de îngeri doriţi însă să fiţi? Nimeni nu poate sluji la doi stăpâni. Nu poţi 
transmite adevărul şi minciuna în acelaşi timp. Acest lucru nu trebuie explicat nimănui, 
căci tine de cel mai elementar bun simt. 

Cunoaşterea a fost cel mai mare tiran care mi-a influenţat viata. Am fost sclavul ei, 
dar acum ea nu mai are nici o putere asupra mea, şi asta pentru că nu o mai cred. An 
renunţat de mult să mai accept vocea din capul meu spunându-mi de ce nu mă place 
cutare, sau de ce nu merit cutare lucru, ori de ce nu sunt perfect. Acum, cunoaşterea a 
devenit un simplu instrument de comunicare, de care mă folosesc din când în când, 
atunci când doresc. Am ajuns chiar să mă bucur de ea, căci ea îmi permite să vorbesc 
acum cu dumneavoastră, împărtăşindu-vă ceea ce ştiu. Această carte nu reprezintă 
altceva decât o comunicare prin intermediul cunoaşterii. Tot ce vă spun acum este o 
expresie a artei mele. Aşa cum Picasso se folosea de uleiurile sale pentru a crea un 
portret, eu mă folosesc de cunoaşterea pe care o deţin pentru a portretiza ce simt şi ce 
văd eu. 

Cu 3-4.000 de ani în urmă, oamenii au descoperit că cunoaşterea lor este 
contaminată de minciuni. Dacă vom elimina toate minciunile din cunoaşterea noastră, ne 
vom întoarce cu toţii în paradisul pe care l-am pierdut cândva. Ne vom întoarce la 
adevăr, la iubire, la Dumnezeu. Constatăm aşadar că povestea lui Adam şi a Evei nu 
reprezintă o simplă fabulă, ci o parabolă simbolică pe care a creat-o un maestru care a 
descoperit ceea ce aveau să descopere mai târziu şi toltecii. Este evident că cel care a 
creat această poveste cunoştea adevărul, căci simbolismul ei este atât de frumos. 

/V _ 

Intr-adevăr, îngerul căzut care trăia în Arborele Cunoaşterii s-a reprodus în mintea 
oamenilor care au mâncat din fructele pomului, ajungând să le controleze viaţa până în 
zilele noastre. Suntem cu toţii posedaţi, dar nu avem nici un motiv să ne temem. Marele 
demon nu este altceva decât o minciună, si toate neadevărurile sale nu au reuşit să ne 
distrugă încă. A încercat tot ce i-a stat în puteri, dar a dat greş, căci puterea noastră este 
mai mare decât a îngerului căzut. Alcătuim cu toţii o singură fiinţă vie, care trăieşte în 
această lume de mii de ani. 

Adam şi Eva nu au murit. Ei vor continua să fie prezenţi în timp ce vor exista 
oameni pe această planetă. Toţi bărbaţii sunt una cu Adam şi toate femeile sunt una cu 




Eva. Şi toţi încearcă din greu să se întoarcă în locul din care au fost izgoniţi, în Paradis, 
în acea lume a iubirii si a adevărului. Subconştient, ştim cu totii că această lume există, 

căci am păstrat-o în memoria noastră. In ea ne-am născut, iar în primii doi ani de viaţă 
am trăit în ea, chiar în acest trup fizic. 

Aproape toate tradiţiile lumii prevestesc o întoarcere a umanităţii în acest paradis 

al iubirii. Unele îl numesc împărăţia lui Dumnezeu, altele Nirvana sau Ţinutul Promis. 
Toltecii îl numesc Visul celei de-a Doua Atentii. Fiecare tradiţie i-a dat un nume 

diferit, dar semnificaţia lui este aceeaşi: un loc al iubirii si fericirii, un loc al unităţii 
inimilor noastre. Este un loc al fuziunii cu viata, căci suntem cu totii manifestări ale 
unicei fiinţe vii care există. 

Toltecii cred că va veni o zi în care bunul simţ va guverna din nou visul umanităţii. 
Când acest moment va veni, vom descoperi că toată lumea este perfectă. Va mai trece 
ceva timp până când această veche profeţie se va împlini, dar este cert că acest lucru se 
va produce. Vechii profeţi au vorbit despre o societate a iubirii şi a fericirii, şi ştiau ce 
spun, căci ei chiar trăiau în această lume, conştientizând că suntem cu toţii una. Dacă un 
singur om poate ajunge într-un asemenea loc, toţi ceilalţi vor putea face acelaşi lucru. 
Există şi profeţi care vorbesc despre distrugere şi despre teamă, dar eu cred că oamenii 
se îndreaptă în direcţia bună. Singura problemă este că sunt miliarde de oameni, şi 
pentru ca întreaga societate să se schimbe, este nevoie de un mare efort colectiv. Dar 
nimic nu este imposibil. 

Totul se poate schimba, dar este nevoie de timp. In ultimul secol s-au produs 
transformări uluitoare în domeniul ştiinţei şi al tehnologiei. Psihologia a rămas puţin în 
urmă, dar sunt convins că va recupera rapid. Lumea din societatea zilelor noastre nu 
mai seamănă deloc cu cea în care au trăit părinţii şi bunicii noştri, acum 40-50 de ani. 
Există mai puţine minciuni care afectează visul colectiv decât existau acum 800 de ani. 
Văzând viteza cu care evoluează lucrurile, personal cred cu tărie că se apropie clipa în 
care ne vom întoarce în Paradis. 

Imaginaţi-vă că vă treziţi brusc în Europa Evului Mediu. In jurul dumneavoastră, 
oameni suferă din cauza superstiţiilor care le guvernează viaţa; ei trăiesc într-o teamă 
constantă, din cauza minciunilor în care cred. Credeţi că aţi mai putea trăi viaţa pe care 
o aveţi acum? Eu nu cred. Imaginaţi-vă că sunteţi femeie şi că doriţi să le spuneţi 
tuturor convingerile care vă guvernează viaţa în clipa de faţă. Vă veţi da rapid seama 
că nu vă integraţi în visul lor. Pentru dumneavoastră, visul lor este un coşmar. Doriţi să 
le spuneţi femeilor că nu este necesar să mai sufere, că nu trebuie să se lase călcate în 
picioare de bărbaţi, că şi ele sunt oameni, că au un suflet, că au tot dreptul să fie 
fericite, să fie creatoare. 

Cum credeţi că aţi fi judecată de cei de acolo? Cu siguranţă, vor spune că sunteţi o 
vrăjitoare, posedată de diavol, care vorbeşte prin gura dumneavoastră. Cât timp credeţi 
că aţi supravieţui? Nu prea mult, probabil, căci vă vor arde de vie. Dacă vi se pare că 
societatea în care trăim este un iad, eu vă asigur că acea societate chiar era un iad, la 




propriu, nu la figurat. Pentru omul modern este evident că regulile sociale, morale şi 
religioase ale vremii erau bazate pe minciuni, dar pentru acei oameni acest lucru părea 
perfect normal. 

Poate că minciunile legate de sine în care credeţi la ora actuală nu vi se par foarte 
evidente, dar puteţi vedea cu uşurinţă rezultatul convingerilor dumneavoastră. Este 
suficient să vă priviţi viaţa. Atunci când trăieşti în adevăr, rezultatul este fericirea, 
iubirea, bunătatea. Ai o stare de bunăstare interioară legată de sine, dar şi de cei din 
jur. Dacă nu sunteţi fericit, acest lucru se datorează minciunilor în care credeţi. Ele stau 

la originea tuturor conflictelor umane. întreaga suferinţă se naşte din credinţa în 
minciuni. 

Cum am putea opri injustiţia umană, războaiele, distrugerea planetei-mamă? 
Simplu: prin renunţarea la minciuni. Este simplu doar la prima vedere, căci nu vă puteţi 
imagina cât de complicat este să renunţi la un sistem de valori colectiv şi să-l 
înlocuiesti cu altul. Oamenii nu doresc să renunţe la minciunile lor, căci nu ei sunt cei 
care îsi controlează minţile. Dar cine? Minciunile în care cred; acestea au un control 
total asupra umanităţii. Acesta este primul lucru pe care îl predă orice şcoală a 
misterelor, atunci când atingi un anumit nivel de pregătire. Este un adevăr cât se poate 
de simplu, dar reprezintă una din cele mai mari revelaţii a oricărei şcoli a misterelor. 

Adevăratul nostru duşman este minciuna. Această afirmaţie reprezintă unul din 
marile secrete ale tuturor tradiţiilor, ştiut fiind că cei care cunosc acest adevăr capătă o 
mare putere asupra semenilor lor, pe care unii ar putea-o folosi într-o direcţie greşită. 
Acesta era pretextul, dar eu cred că cei care înţelegeau adevărul se temeau să-l 
transmită mai departe. De ce? Deoarece oamenii care cred în minciuni se tem de adevăr 
şi sunt dispuşi chiar să te ardă de viu dacă îl răspândeşti. Acest lucru s-a şi întâmplat în 
diferite părţi ale lumii. 

Cum ne-am putea întoarce în acest caz în paradisul pe care l-am pierdut? Soluţia 
este simplă: adevărul ne va elibera. Aceasta este cheia. Atunci când omul îşi 
redescoperă propriul adevăr se petrece un veritabil miracol. Ochii săi spirituali se 
deschid, iar el se întoarce în paradis. Raiul nu este altceva decât o poveste sublimă, 
creată în spiritul iubirii şi al adevărului. Cine credeţi că este cel care creează raiul? 
Omul singur. Fiecare îşi creează propriul său rai. Raiul este o poveste, un vis pe care îl 
creează viaţa, adică noi înşine. Pentru ca viaţa să poată crea raiul este nevoie însă ca 
eroul principal al poveştii să se abandoneze în faţa vieţii, permiţându-i să se manifeste 
fără minciuni. 

Raiul este chiar aici, la îndemâna noastră, a tuturor. Paradisul este aici, dar trebuie 
să avem ochi pentru a-1 vedea. Aceasta este promisiunea pe care ne-au făcut-o cu mult 
timp în urmă Iisus, Buddha, Moise, Krishna şi toţi marii maeştri ai umanităţii care şi-au 
creat raiul în propria lor minte. Ei ne învaţă că nu depinde decât de noi. Dacă ei au 
putut, la fel putem şi noi, iar dacă noi putem, la fel vor putea şi ceilalţi. 

Adevărul ne va elibera, dar deocamdată minciunile ne forţează să trăim în această 

realitate. Acest adevăr este de o simplitate extremă, dar oamenii nu vor să-l perceapă, 
căci îşi doresc ceva mai complicat. Aceasta este esenţa povestitorului: să complice 
lucrurile. Dacă refuzăm să mai credem în minciuni, suntem deja pe jumătate vindecaţi. 
Şcoala de mistere a creştinismului ştia acest lucru, egiptenii la fel, toltecii asemenea... 
Din păcate, este extrem de greu să transpui în cuvinte acest lucru. De aceea, au fost 
create legende, precum cea a lui Adam şi a Evei. 

Asta îmi reaminteşte de cealaltă jumătate a legendei despre Adam şi Eva. Se spune 
că în Paradis mai exista un copac, numit Arborele Vieţii, sau al Adevărului. Povestea 
spune că cel care mănâncă din fructele sale (sau care se hrăneşte cu adevărul) va trăi 
veşnic în Paradis, căci viata nu este altceva decât adevărul etern. Fructele Arborelui 
Vieţii sunt mesajul care provine direct din gura lui Dumnezeu. Viaţa este unicul adevăr, 
forţa care creează tot timpul. Atunci când descoperi această forţă în tine însuţi şi când 
îţi pui întreaga credinţă în ea, poţi spune că trăieşti cu adevărat. 

/V 

înţelegem acum ce a vrut să spună Iisus atunci când a afirmat: „Eu sunt viaţa, iar 
prin mine puteţi ajunge în ceruri”. Este evident că nu vorbea despre persoana lui Iisus, 
ci despre Arborele Vieţii, cu care se identifica. El dorea să spună de fapt: „Eu sunt 

/V 

Arborele Veţii. Cel care îmi va mânca fructele va trăi împreună cu mine în împărăţia 

/V 

lui Dumnezeu. împărăţia este un regat în care orice om este un rege”. 

Există vreo deosebire între această afirmaţie si ceea ce am arătat noi în această 

carte? Fiecare om este un rege în propria lui realitate. Fiecare este responsabil pentru 

/V 

propriul său vis. De altfel, Iisus a adăugat: „împărăţia lui Dumnezeu este precum o 
nuntă, la care omul este mireasa, iar adevărul sau Dumnezeu este mirele, şi în care 
mireasa si mirele trăiesc într-o lună de miere care nu se sfârseste niciodată”. Nu este 

aceasta o metaforă minunată? 

Adevărul nu poate fi explicat prin cuvinte. De aceea, Iisus a vorbit în parabole, în 
simboluri care să poată fi înţelese de semenii săi. Atunci când te căsătoreşti cu 
adevărul, trăieşti într-o lună de miere care nu se sfârseste niciodată. în luna de miere 
totul se rezumă la iubire. Atunci când eşti îndrăgostit, vezi totul prin ochii iubirii. Când 
nu faci altceva decât să iubeşti, viaţa ţi se pare sublimă şi ai senzaţia că raiul a coborât 
pe pământ. 

/V 

înţelegem acum ce a dorit să spună Iisus atunci când a vorbit despre iertare, 
despre iubire, despre cer. La un moment dat, a spus: „Lăsaţi copilaşii să vină la mine, 

/V /V 

căci toţi cei ca ei vor intra în împărăţia lui Dumnezeu”. înainte de cunoaştere, adică 
înainte de a apuca să se hrănească cu toate acele minciuni, copilaşii trăiesc în cer. 
Căderea se datorează inocenţei lor. Redobândirea paradisului înseamnă să redevii la 
fel ca un copilaş, dar există totuşi o mare diferenţă. Nu mai eşti inocent, dar devii un 
înţelept. Acest lucru îţi conferă imunitate, căci nu mai poţi cădea din nou. 

Acelaşi lucru îl afirmăm si noi: cine mănâncă fructele Arborelui Vieţii devine un 

înţelept. Fructele acestui copac reprezintă un simbol al iluminării. Iluminarea înseamnă 
să te transformi în lumină, dar nu există cuvinte care să descrie această experienţă. De 




aceea, avem nevoie de mitologie şi de imaginaţie pentru a înţelege la ce se referă ea. 
De fapt, pentru a o înţelege cu adevărat, trebuie să o experimentăm direct. Adevărul 
este şinele nostru real, integritatea noastră. Nimeni altcineva nu ne poate conduce în 
acest loc. Nu putem ajunge în el decât singuri. 

Povestea poate fi schimbată, dar această schimbare trebuie să înceapă cu noi 
înşine, cu eroul principal din povestea noastră. Ne putem transforma dintr-un mesager al 
minciunii, al fricii şi distrugerii într-un mesager al adevărului, al iubirii şi creaţiei. 
Atunci când te întorci la adevăr, maniera în care te exprimi în societate devine mult mai 
bună. Comunicarea se îmbunătăţeşte. Creaţia ta devine mai puternică si mai consistentă. 

5 5 5 -L 5 

Viaţa se schimbă în bine, în toate privinţele. 

Nu trebuie să schimbaţi lumea; este suficient să vă schimbaţi pe dumneavoastră. 
Această transformare este strict personală, căci numai dumneavoastră ştiţi cine sunteţi. 
Este evident că lumea nu poate fi schimbată încă, întrucât nu este pregătită pentru 
adevăr. Nu vă puteţi schimba decât pe dumneavoastră înşivă, dar acesta reprezintă un 
mare pas înainte. Prin revenirea la adevăr, deschideţi o poartă, pe care o vor putea 
folosi apoi şi alţii. 

Deschideţi astfel porţile cerului, care vă aşteaptă. Dacă nu aţi ajuns încă aici, 
acest lucru se datorează faptului că aţi crezut atâta vreme că nu sunteţi demn de paradis. 
Aţi avut convingerea că nu meritaţi să trăiţi într-un loc al iubirii, al adevărului şi al 
fericirii. Aceasta este o minciună, dar dacă o crezi, ea ajunge să îţi controleze viaţa şi 
nu mai poţi trece de porţile raiului. 

Adevărul nu este inclus în poveste. El reprezintă puterea care creează povestea. 
Această putere este viaţa, sau Dumnezeu. Eu unul am descoperit acest lucru cu mult 
timp în urmă şi nu îmi doresc altceva decât să înţelegeţi şi voi ce doresc să spun. Pentru 
a înţelege, nu este suficient ca mintea dumneavoastră raţională să spună: „Da, este 
adevărat; este logic”. Important este ca inima dumneavoastră să înţeleagă. Speranţa mea 
este că inima dumneavoastră va înţelege, căci acest lucru vă va putea schimba viaţa. Nu 
vă limitaţi să mă credeţi cu mintea; încercaţi să înţelegeţi cu inima. Concentraţi-vă 
atenţia asupra sentimentelor dumneavoastră şi veţi percepe astfel ce vă transmite 
integritatea spiritului. Există ceva în interiorul fiecărui om care are puterea de a 
recunoaşte adevărul. Trebuie să mergeţi însă pe mâna inimii. 

Când povestitorul nu mai vorbeşte decât despre adevăr, viaţa devine o 
capodoperă. Când vocea cunoaşterii devine vocea integrităţii, fiinţa se întoarce la 
adevăr, la iubire, se reintegrează în rai, iar cercul se închide. Atunci când se întâmplă 
acest lucru, omul nu mai crede în cuvintele povestitorului său, nici în alţi povestitori. 
Tot ce vă spun aici este povestea mea; nu trebuie să credeţi nici măcar în ea. Indiferent 
dacă mă credeţi sau nu, eu vă relatez felul în care percep eu lumea. 

/V 

In clipa de iluminare în care am perceput infinitatea, am înţeles că în univers nu 
există decât o singură fiinţă vie. Aceasta este Dumnezeu, şi cum fiecare fiinţă reprezintă 
o manifestare a sa, este evident că toti se vor întoarce mai devreme sau mai târziu la 

sursa din care au provenit. 

Nu există nimic de care să ne temem; nici măcar de moarte. Nu există decât o unică 
forţă, iar atunci când murim, ne întoarcem cu toţii în acelaşi loc. Chiar dacă opunem 
rezistenţă, tot ne vom întoarce acolo, pur şi simplu pentru că nu avem un alt loc în care 
să ne ducem. Aceasta este o veste minunată pentru toată lumea. Nu trebuie să ne temem 

/V 

că vom fi condamnaţi după ce vom muri. In clipa morţii, fiecare se întoarce la 
Dumnezeu. Nu trebuie să merităm acest lucru. Lui Dumnezeu nu-i pasă dacă merităm sau 
nu. El ne iubeşte asa cum suntem. 

5 5 

/V 

Viaţa noastră este o poveste, un vis. împărăţia lui Dumnezeu există deja în mintea 
noastră. Nu depinde decât de noi să o alegem, să revenim la şinele nostru autentic, să ne 
trăim viaţa în iubire şi adevăr. Nu există nici un motiv pentru ca viaţa noastră să fie 
controlată de minciuni şi de teamă. Dacă ne vom redobândi controlul asupra poveştii 
personale, vom putea redeveni liberi să ne creăm o viaţă frumoasă, aşa cum numai un 
artist al spiritului poate face. Ştiind că orice fiinţă se întoarce mai devreme sau mai 
târziu la Dumnezeu, credinţa în minciuni devine o prostie. Minciunile din povestea 
noastră nu sunt importante. Unicul lucru care contează este să ne bucurăm de această 
realitate, să ne trăim fericiţi această viată. 

In final, îmi pun această întrebare: ce veţi face cu povestea dumneavoastră? 
Alegerea mea a fost aceea de a-mi scrie povestea în spiritul iubirii şi al adevărului. A 
dumneavoastră care este? 



Teme de reflecţie 

• Vocea îngerului căzut este atât de puternică încât ne împiedică să auzim vocea 
şoptită a spiritului, a integrităţii noastre, a iubirii. Această voce tăcută ne şopteşte tot 
timpul la ureche. înainte de a învăţa să vorbim, până la vârsta de un an sau doi, nu 
ascultam decât această voce. 

• Când te naşti, nu ştii cine eşti, dar corpul tău ştie atât cine este, cât şi ce are de 
făcut. Acesta este un alt tip de cunoaştere, o cunoaştere tăcută. Puteţi simţi această 
cunoaştere de fiecare dată când respiraţi. 

• Omul este un înger, iar viaţa sa este un mesaj . Puteţi fi un mesager al minciunilor, 
al fricii şi al distrugerii, sau un mesager al adevărului, al iubirii şi al creaţiei. Nu puteţi 
transmite însă în acelaşi timp adevărul şi minciuna. 

• Raiul este o poveste minunată, pe care o creăm singuri atunci când ne abandonăm 
în faţa vieţii şi îi permitem să se manifeste prin noi, fără minciuni. Raiul este chiar aici, 
la îndemâna noastră, a tuturor, dar îţi trebuie ochi ca să-l poţi percepe. 

• Fructul Arborelui Vieţii este viaţa însăşi, sau adevărul. Viaţa este singurul 
adevăr care există; este forţa care creează fără încetare. Nu devii cu adevărat viu decât 
atunci când percepi această forţă în tine însuţi, crezând cu toată convingerea în ea. 

• Adevărul nu se află în interiorul poveştii. El reprezintă puterea care creează 




povestea, adevăratul nostru eu interior, integritatea noastră. Nimeni nu ne poate conduce 
în acest loc decât numai noi înşine. 

• Când vocea cunoaşterii devine vocea integrităţii, noi ne întoarcem la adevăr, la 
iubire, în rai, si trăim din nou fericiţi. 

RUGĂCIUNI 



/v 

închideţi ochi, deschideţi- vă inima si simţiţi iubirea care vă înconjoară de 

pretutindeni. Vă invit să vă alăturaţi mie într-o rugăciune specială, pentru a experimenta 
comuniunea cu Creatorul nostru. 

Concentraţi-vă atenţia asupra plămânilor, ca şi cum nu ar mai exista decât aceştia. 
Respiraţi profund şi conştientizaţi aerul care pătrunde în plămânii dumneavoastră. 
Sesizaţi legătura care există între aer şi plămâni. Bucuraţi-vă de plăcerea pe care o 
produce expansiunea plămânilor atunci când împlinesc cea mai mare nevoie a corpului 
uman - respiraţia. Respiraţi din nou profund, apoi expiraţi şi conştientizaţi aceeaşi 
plăcere. 

Simpla respiraţie este suficientă pentru a ne bucura de viaţă. Simţiţi bucuria de a 
fi viu, plăcerea iubirii. . . 



Rugăciune adresată Creatorului 

Ajută-mă astăzi, Creatorule, să îmi creez o poveste a vieţii la fel de frumoasă ca şi 
creaţia ta. 

/V 

începând de astăzi, ajută-mă să îmi regăsesc credinţa în adevăr, în vocea tăcută a 
integrităţii mele. Mă rog ţie, Doamne, să îţi manifeşti iubirea prin minte, prin fiecare 
cuvânt pe care îl rostesc, prin fiecare acţiune pe care o întreprind. Ajută-mă să 
transform fiecare activitate din viata mea într-un ritual al iubirii si al bucuriei. 

/V 

Ingăduie-mi să folosesc iubirea ca material pentru crearea celei mai frumoase poveşti 
despre creaţia ta. 

/V 

Doamne, astăzi inima mea este plină de recunoştinţă pentru marele dar al vieţii. Iţi 
mulţumesc pentru că mi-ai permis să înţeleg că tu nu poţi crea altceva decât 
perfecţiunea. Fiind creat de tine, cred acum în propria mea perfecţiune. 

Doamne, ajută-mă să mă iubesc necondiţionat, astfel încât să îmi pot împărtăşi 
iubirea cu alţi oameni, cu toate formele de viaţă care trăiesc pe această planetă 
minunată. Ajută-mă să îmi creez un vis al raiului, pentru fericirea eternă a umanităţii. 
Amin. 



Rugăciune pentru un înger 

Ajută-mă astăzi, Creatorule, să îmi amintesc de adevărata mea natură, care este 
iubirea şi fericirea. Ajută-mă să devin ceea ce sunt cu adevărat şi să manifest această 
esenţă a mea. 

/V 

începând de astăzi, ajută-mă să recunosc în fiecare om un mesager al tău. Ajută-mă 
să te regăsesc în sufletele semenilor mei, dincolo de măştile şi de imaginile cu care s 
identifică. Ajută-mă să transmit astăzi mesajul integrităţii mele acelei părţi din fiinţa 




mea care nu conteneşte cu judecata. Doamne, ajută-mă să renunţ la toate aceste judecăţi, 
la toate mesajele false pe care mi le transmit mie şi semenilor mei. 

Ajută-mă să conştientizez astăzi că am fost creat ca un înger şi să transmit mesajul 

/V 

vieţii, mesajul tău de bucurie, de iubire. Ingăduie-mi să manifest frumuseţea spiritului 
meu, nobleţea inimii mele, prin arta supremă a oamenilor, prin visul vieţii mele. Amin. 




DESPRE AUTORI 



Don Miguel Ruiz s-a născut într-o familie de vindecători şi a fost crescut într-o 
regiune rurală din Mexic de către o mamă curandera (vindecătoare) şi de către un 
bunic nagual (şaman). Pe când era copil, familia sa a crezut că Miguel va continua 
moştenirea veche de secole, ducând mai departe tradiţia esoterică a vindecării şi 
cunoaşterii toltece. Furat însă de viaţa modernă, Miguel a urmat universitatea de 
medicină şi a devenit chirurg. 

/V 

O experienţă de moarte clinică i-a schimbat însă viaţa. Intr-o noapte de la 
începutul anilor 70, el a adormit la volan şi s-a trezit exact când maşina sa intra într-un 
zid. Deşi s-a grăbit să-şi scoată cei doi prieteni din maşină, Miguel îşi aminteşte că nu 
se afla în corpul fizic când a tăcut acest lucru. 

Uluit de experienţă, el a început o serie de practici intense de cunoaştere de sine. 
S-a devotat în întregime practicii înţelepciunii străvechi, a studiat alături de mama sa şi 
şi-a completat ucenicia alături de un puternic şaman din deşertul mexican. Bunicul său, 
care între timp murise, a continuat să-l înveţe în visele sale. 

/V 

In tradiţia toltecă, nagualul este cel care îl ghidează pe ucenic către eliberare. 
Don Miguel Ruiz este un nagual din linia Cavalerilor Vulturului, dedicându-şi astăzi 
întreaga viaţă pentru a răspândi mai departe cunoaşterea referitoare la străvechea 
tradiţie toltecă. 

Don Miguel Ruiz este un maestru al tradiţiei toltece a misterelor. Timp de mai mult 
de un deceniu, el a lucrat cu adepţii săi, împărtăşindu-le străvechea înţelepciune toltecă 
şi ghidându-i astfel către eliberarea personală. Astăzi, el continuă să predea acest 
amestec unic de înţelepciune străveche şi cunoaştere modernă prin intermediul 
conferinţelor, al seminariilor şi prin călătoriile pe care le organizează către locurile 
sacre ale lumii. 

Pentru informaţii suplimentare referitoare la programele oferite de don Miguel 
Ruiz şi de adepţii săi, vizitaţi adresa de web: www.miguelruiz.com 

Janet Mills este redactor la editura Amber-Allen Publishing. Este autoarea 
lucrărilor Puterea femeii şi Eliberarea de restricţiile dietei, şi cea care a editat cartea 
lui Deepak Chopra, Cele şapte legi spirituale ale succesului, best-seller internaţional 
care s-a vândut în peste două milioane de exemplare. Misiunea ei în viaţă este să 
publice cărţi care să transmită mesajul frumuseţii, al integrităţii şi al înţelepciunii, şi 
să-i inspire pe alţii să-şi împlinească cele mai frumoase vise. 




ALTE LUCRĂRI DE DON MIGUEL RUIZ 

(PUBLICATE DE EDITURA MIX) 

Cele Patru Legăm iute 

Având la bază străvechea înţelepciune toltecă, Cele Patru Legăminte reprezintă un 
mod de comportament care ne poate transforma rapid viaţa, permiţându-ne să trăim 
experienţe noi, cum ar fi eliberarea, adevărata fericire şi iubirea. 

Cele Patru Legăminte - Ghid practic 

/V 

In această carte veţi găsi idei noi, care pot fi transpuse în practică, întrebări şi 
răspunsuri legate de aplicarea concretă a Celor Patru Legăminte, precum şi poveşti 
adevărate ale celor care le-au aplicat, transformându-şi astfel viaţa. 

Arta de a iubi 

/V 

In această lucrare, don Miguel Ruiz ne învaţă cum să ne vindecăm rănile 
emoţionale, cum să ne regăsim bucuria de a trăi, care reprezintă dreptul nostru prin 
naştere, şi cum să redobândim spiritul jocului, absolut vital într-o relaţie de iubire. 

Cercul de foc (aparută iniţial sub numele Rugăciuni de comuniune cu 
Creatorul) 

Reprezintă o frumoasă colecţie de rugăciuni (inclusiv populara rugăciune intitulată 
Cercul de Foc), la care se adaugă diferite metode de meditaţie şi explicaţii menite să 
vă inspire şi să vă transforme viaţa. 




POSTFAŢA 

înainte de a învăţa să vorbim, adevărata noastră natură constă din iubire, din 
fericirea de a explora şi de a ne bucura de viaţă. Copiii mici sunt complet autentici. 
Acţiunile lor sunt călăuzite de instincte şi de emoţii. Ei ascultă vocea tăcută a 
integrităţii lor. După ce învaţă să vorbească, oamenii din jur le captează atenţia şi îi 
programează prin intermediul cunoaşterii. Din nefericire, acea cunoaştere este 
contaminată cu minciuni. 

Cu atenţia concentrată asupra cunoaşterii mentale, oamenii nu mai percep 
lumea prin ochii iubirii, ci prin filtrul cunoaşterii dobândite. Vocea cunoaşterii 
prinde viaţă în capul lor şi aproape tot ce spune ea sunt minciuni. Vocea nu se 
opreşte nici o clipă din vorbit: bârfeşte, judecă şi ne face să ne simţim vinovaţi. 
Sabotează în permanenţă fericirea noastră şi ne împiedică să ne bucurăm astfel de 
realitatea iubirii şi a adevărului. 

Ruiz ne învaţă cum să regăsim vocea tăcută a integrităţii noastre şi cum să ne 
redobândim pacea interioară. Când vocea cunoaşterii nu ne mai controlează, viaţa 
devine expresia sinelui nostru autentic, la fel ca în perioada de dinainte de a învăţa 
să vorbim. Ne întoarcem astfel la adevăr, la iubire, la bucuria de a trăi. 

